Deset propovijedi o Euharistiji 

pavlina o. Ivana Belostenca 


Za štampu priredio L a s z 1 6 Hadrovics. 

U Budimpeštanskoj Kraljevskoj sveučilišnoj knjižnici nalazi se 
pod sign. Ae 4r 717. koligat male četvrtine, koji je nekad bio 
svojina Pavlinskog samostana u Lepoglavi. U smeđu kožu vezana 
knjiga sadržava sedam različitih djela, ponajviše pavlinskog po¬ 
rijekla. Na prvom listu koligata rukom je zapisan njegov sadržaj: 

A. M. D. G. 

In; hoc libro continentur opuscula sequen~ 
ti a, in unum collecta, velut u t i 1 i a fragmenta, 
ne pereant: 

1- mo. Eucharisti Sermones decem, ab Admodum R. olim. P. 
Joanne Belosztenecz Ordinis S. Pauli i-mi Erem(itae), compositi. 
[Na Telovo.] 

2- do. Sermo Panegjricus de S. P. Paulo i-mo Erem(ita), 
authore R. D. Procopio Burkhardt Ordinis Crucigerorum. 

3- tio. Radix et Origo Ordinis S. Pauli i-mi Eremitae et Vita 
B. P. Eusebii etc. concinnata a Rel. F. L. N. 

4- to. Sermo habitus in Jubilaearibus Primitijs R(everendi)s~ 
šimi P. Andreae Musar. 

5- to. Applausus ad Primitias Jubilaeares Ill(ustri)ssimi et 
R(everendi)ssimi D. Praepositi Zagrabiensis , Sigismundi d Siner- 
sperg- 

6- to. Quinquennalia Sacerdotij, Celsissimi 'ac R(everendi)s- 
simi D. Archi-Praesulis Strigoniensis Emerici Esterhazj. 

7- mo. Breves SS. Patrum sententiae, pro Consideratione No~ 
vissimorum etc. Collectae per R. P. Gerardum Donij, O. S. P. p. E. 

Baveći se hrvatsko-kajkavskom literaturom prošlih vjekova, 
sistematski po katalogu istražujem stanje naše biblioteke da utvrdim, 
koja njena djela ona posjeduje. Pod imenom o. Iv. Belostenca u 
katalogu naišao sam na koligat, a kad sam ga i razgledao, znao 
sam odmah, da je u njemu najdragocjeniji prilog upravo Belosten- 
čevo djelo, iako u onom času još nisam znao, da je to i jedini 
sačuvani primjerak toga djela. To sam razabrao tek iz obavještenja 
prof. Fr. Fanceva, prema kojemu je hrvatska literarna historio- 

grafija za postojanje štampanih Belostenčevih propovijedi znala 
dosad samo po navodima pavlinskoga historika o. Nikole Bengera.* 
Tom prilikom sam zamoljen, da prema nađenom primjerku pri¬ 
redim ove Belostenčeve propovijedi za štampu u »Građi«, što ja 
ovime i činim. 

Belostenčeve propovijedi u primjerku budimpeštanske Sveuč. 
biblioteke nisu sačuvane u cijelosti. Prije svega nađeni primjerak 
nema naslovnoga lista, a u tekstu, koliko je sačuvan, autorovo ime 
nigdje ne dolazi štampano, ali se ono razabire iz bilješke na zadnjoj' 
strani, koja glasi: Concinnavit supra adductos 10, sermones A. R.P. 
Joannes Belofztenecz O. S. P. p. E. Osim toga, na prvoj strani 
zabilježeno je još i ovo: Bibliothecae Conventus Lepoglavensis or- 
dinis S. P. p. E. procuratus ab A. R. P. Nicolao Benger. ... 
Provinciali. 

Što se tiče godine štampe odnosno postanka ovih propo¬ 
vijedi, o tome nam daje sam B. dragocijen podatak u osmom 
prodečtvu (str. 52.): »Jer ovumsze pre-fzvetum yefztvmum (t. j. 
euharistijom) yur fzkoroy, yezero feszt fzto trideszeti i feszt leth,, 
u szvetae materi Czirkvi, duffae karfchanszkae po. vfzem okruglom 
fzvetu hrane...« Ako tomu broju (t. j. 1636) dodamo još 33 godine 
Isusova života, kao vrijeme postanka knjige dobijemo godinu 1669; 
izvori kažu, da je štampana upravo god. 1672, dok je autor umro 
god. 1675. 

Prema originalnoj paginaciji knjiga je imala 76 strana, sada 
od njih manjkaju strane 41—48, i taj je manjak na str. 40 Benge- 
rovom rukom zabilježen riječima: NB desunt aliquot folia. Osim 
toga ima u paginaciji i pogrješaka, tako su na pr. str. '$y —58 pre- 
kočene, str. 67 obilježena je brojem 65 a str. 70 brojem 68 i t. d. 
Kao štamparske pogrješke one su starom rukom već bile ispravljene. 

Kako je štamparski arak sa str. 1 obilježen slovom B a ne 
slovom A, znači, da na početku knjige manjka arak A, koji je 
pored naslovnoga lista sadržavao valjada još samo posvetu knjige, 
jer je »Bogomila«, zbirka njegovih pjesama na čast sv. Pavla, bila 
štampana god. 1665.** 

Ostaje još da kažem nešto o pravopisu i jeziku ovih propo¬ 
vijedi. Belostenčev pravopis ne razlikuje se mnogo od pravopisa 
tadašnjih kajkavsko-hrvatskih pisaca. Očito pod utjecajem latin¬ 
skoga jezika završetak »e« u gen. i dat. sing. i nom. i acc. plur.. 

* U svom rukopisnom radu »Catalogus autorum seu scriptorum ex Reli~ 
giosis ordinis S. Pauli primi Eremitae .. .« on ih spominje riječima: Item con- 
ciones decem de SS. Corpore Christi idiom [ate] croatico (tacito suo nomine 
editas), de quibus refert Album Lepoglavense ad a. 1672. Ured. 

** Prednji Bengerov »Catalogus« navodi je riječima: Item varia poemata 
de S. P. Paulo primo Eremita, idiomate Croat[ico] sub titulo: Boghomila, typis 
graecensibus edita 1665. Inter quae prima Melodia, concinnata 113 versibus 
quadrimetris, juxta numerum annorum Vitae S. P. Pauli eiusdem pangit glo- 
riosum vitae cursum. Alii sunt 12 hymni de eodem Divo. Ured. 

imenica na -a vrlo često se piše -ae. Na početku riječi »u« je 
akcentovano (»u«) vjerojatno samo zato da bi se moglo čitati i 
izgovarati i kao »vu«. 

Za razlikovanje suglasnika / i n od / i n B. upotrebljava po¬ 
najviše ly i ny, rijetko li i ni, a Ij i nj nikada. Na kraju riječi ili 
u sredini riječi na kraju sloga često piše -yl: krayl, navuchiteyl, fzpa- 
fziteyl, zvelichiteyl, zavoyl; nevoylni, priyateylfztvo itd. U sluča¬ 
jevima gdje iza / i n slijedi vokal »i«, tada se nikad ne obilježavaju 
s »3/«: kralicza, marlivo; nih, shnym (z nim), itd. No razlikovanje 
palatalnih od nepalatalnih suglasnika nije jednako dosljedno u 
cijelom tekstu: na početku teksta ono je gotovo redovno, prema 
kraju gotovo ga i nema više. Sasvim drugačije je sa sekundarnim 
Ij i nj (Ibj- i -nbj-), u cijeloj knjizi oni se redovno pišu ly i ny 
(odnosno li i ni), kao na pr. vefzelye; duguvanye , izhayanye , 
zvelichenye itd. 

Na početku knjige (do str. 24) za glasove č i č B. piše skoro 
bez izuzetka eh: chelo, chiniti, chlovek, ehudo, navuchiteyl, obichay„ 
ohlichay, pache, prodechtvo, szvedochi, zaruchnica, zvelichiteyl 
govoreehi, hoches, mogueh, poszvechenye, rechi (dicere), vech, itd. 
Od 24-e strane dalje za obadva se glasa uz ch upotrebljava i cz:. 
kinez, praviezno, recze (dixit), fzerezeno, zveliczenye; yeducz,. 
piyucz, fzreczno itd. Za -sč- se piše bez izuzetka -fch-: godifebe, 
fzpravifche, kerfehenik i karfehenik itd. 

Ostale suglasnike, za koje latinica nema naročitih slova, Belo- 
stenec piše: 

đ = gy ili g: potvergyenye, vigyenye, vigy (vide!) itd.; po- 
tvergeno, vig, uzbuguye itd.; jedanput sam našao i dy: judicium 
šibi manducat = oszudyeneszi je (18 str.). Sekundarno tj i dj (ty,, 
dy) u Belostenca nikada ne prelazi u ć ili đ (ch, cz; g, gy). 

s = sz ili fz, rijetko i s, na pr.: oroslan, orsag itd.; sz se piše 
i ispred p, t, k, dok Habdelić i Krajačević u ovakim slučajevima, 
pišu redovno »z«. 

s — 5 ili / na početku i na kraju riječi, ss ili // u sredini: 
riječi. Sasvim rijetko za s se piše i fz, na pr. fzpot, razmiszlyati itd. 

z. = sh ili rijeđe s. 

c =; cz. 

Za vokalno r piše se najčešće er, kako je to običaj i u drugih 
kajkavskih pisaca: dershati, obverfeno, odperto, potverditi , rafzer- 
diti, ternye, zerno itd.; ali ima slučajeva, gdje se ugledanjem u 
pravopis čakavskih pisaca piše i ar, na pr.: kerfehenik — karfehenik „ 
kerv—karv, fzmerth — fzmarth, zerezalo—zarežalo itd. 

Ne rijetko se u ovakim prilikama vokalno r piše akcentiranim 
»er« (t. j. kao i e < i) szmert, kerv, mertvo, kerfehenik itd.), 
očito da mu se istakne naročita služba uz »p«. Ni u drugim prili¬ 
kama »e« nije obilježavano zbog akcenta već zbog naročitoga izgo¬ 
vora u samim kajkavskim govorima a onda možda i zbog čakavaca, 
da bi ga oni mogli čitati svojim ikavskim izgovorom. Sve to je 

možda i bilo kazato u predgovoru, koji je s prvim arkom knjige 
propao, a to smijemo naslućivati zbog toga, jer su i u Orlovićevu 
izdanju njegova »Gazophylacium-a« glasovi e(<j'fe) i e «poluglas) 
zbog mogućnosti različnih izgovora bili naročito obilježavani. 

O jeziku ovog vrlo važnog spomenika pisat ću opširnije na 
drugome mjestu, a ovdje spominjem samo to, da mi se čini, da se 
ovako, kako Belostenec u ovim propovijedima piše, na hrvatskom 
terenu u narodu nigdje nije govorilo. B-ev jezik je umjetno stvoreni 
književni jezik, dakle još jedan dokaz, kako su kajkavsko-hrvatski 
pisci prije preporoda tražili riješenje problema jedinstvenog knji¬ 
ževnog jezika. Poznato je, da je Pergošić svoj prijevod Verbe- 
cijeva »Dekretoma« dao štampati u dvije redakcije, jednu više 
kajkavsku a drugu više poštokavljenu. Matija Magdalenić, kajkavski 
pjesnik XVII. vijeka izrijekom kaže u svom »Zvončacu«, da ga je 
napisao »niti zavsima pravo horvatski, niti zavsima pravo slovinski, 
nego slavonico-croatice«. Uvod Habdelićeva »Zrcala Marianskog« 
svjedoči nam najjasnije o tome, koliko su »ogovorlivi jeziki« kri- 
tikovali jezik starih hrvatskih knjiga. Sam Belostenec je htio< riješiti 
ovaj problem na vrlo interesantan način. O njemu znamo, da je bio 
rođeni kajkavac, a više godina (1653 —1659) kao provincijal 
istarske pavlinske provincije boravio je među čakavcima. Ovako 
je miješanjem kajkavskog i čakavskog, a nešto i štokavskog dija¬ 
lekta nastao njegov književni jezik u propovijedima. Ovo se mije¬ 
šanje od više dijalekata očituje ne samo u glasoslovlju i obliko- 
slovlju, nego i u upotrebi javan ju riječi osobito crkvene terminologije. 

Treba pročitati samo nekoliko stranica, pa da se dođe do 
uvjerenja, kako B. nije htio pisati ni samo za kajkavce ili samo 
za čakavce, već za Hrvate uopće. U njegovu se jeziku stari po- 
glasovi reflektiraju vokalom a, samo rijetko e. Mjesto staroga e B. 
piše e ili i, ali najčešće e, što mu znači, da se glas toga e razlikuje 
od etimološkog e, pa se može čitati »ekavski« e na kajkavskom 
terenu, ikavski među čakavcima. Svaku riječ, za koju je autor 
mislio, da će ju teško razumjeti čitalac, koji govori samo svoj 
lokalni dijalekt, tumači redovno još jednom riječju. Evo nekoliko 
primjera: Isukrst — Ježuš, spasitelj — zveličitelj, uskrnuti — gore 
z mrtveh stati, san — senj, osin — tenja, življenje — žitak 
(žitek) itd. 

U transkripciji teksta vjerno sam se držao Belostenčeva jezika 
a, koliko se dalo, i pravopisa. Ispravio sam samo očite štamparske 
pogrješke, kao na pr. obvernhu mjesto' obvrVihu (str. 50.), poreksa- 
vayu mj. povekšavaju (55.) itd., ali sam i u ovakvim slučajevima 
pod crtu stavio pogrješni oblik. Isto tako sam u bilješci ispod teksta 
naznačio i svaku drugu riječ, koje sam originalnu grafiku ma 
s kojeg razloga smatrao važnom. Dvostruko štampani konsonanti 
U originalu ovdje se predaju kurzivom. 

O. Ivan Belostenec: Deset propovijedi o Euharistiji. 

Na Telovo 

Vu ono vreme reče Ježuš vnožine židovskoj. Telo moje uistinu Joan. 6. 
jest vino (sic!) 1 i krv moja zaistinu je pitvina. Koji je telo moje i 
pije krv moju, vu mene prebiva i ja vu nem; kako je mene poslal 
živući otac i ja živem zaradi otca: i koji je mene, on hoče živeti 
zavoj mene. Ovo je kruh, koji je iz neba dole stupil. Ne kako jeli 
su otci vaši manu i umrli su: koji je kruh ov, živeti. hoče u veke. 

Prvo prodečtvo. 

Qui manducat hunc panem , vivet in aeternum. Joan. 6 . 

Koji je ov kruh, živeti hoče u veke. 

Veliku i nezgovornu Jubav nahajam u svetom pismu, koju on 
veliki, zmožni,. sveti, slavni i prevredni kraj David srčeno i pravično 
imaše i nosaše suproti nekojemu šantavomu, knastavomu i šepavomu 
človeku, imenom Miffibožethu, iz koje velike Jubavi i reče mu 
ovako: Et tu comedes panem in mensa mea semper. I ti hočeš kruh 2 - Reg- 9 ~ 
jesti pri stolu mojem vazdar. Ali, o krščenici, jezero i tisučekrat vers * 7 ‘ 
vekšu Jubav i dobrotu vsamoguči i vsem krajem kraj, preslatki i 
premili Ježuš, spasitej i zveličitej naš, suproti tomu šantavomu, 
Šepastomu, 2 ružnomu i nevojnomu izkazal je človeku, kada ga je 
odkupil i ov presveti oltarski šakrameritum naredil i napravil i 
rekal || mu: Qui manducat hunc panem , vivet in aeternum: Koji je 2 - 
ov kruh, živeti hoče u veke. Nad kojum Jubavum 3 nebo i zemju Joan. 6. 
zadosti ne more se načuditi. O kako dobro, prelepo i prikladno ori 
vredni kraj i veliki prorok višnega Boga, David, tu Jubav prešti- 
mavajuči i hvalu jednomu Bogu u kipu i peršone vsakoga vernoga 
krščenika davajuči, ovako po upučenju Duha svetoga govori: Tu Ps. 22. 
parasti in conspectu meo mensam, t. j. Ti jest, o Ježuše, premili spasi- 
teju moj, tako' dobar i na tuliko me Jubiš, da jesi pripravil i prestrl 
stol pred licem i obrazom mojim, što je reči, dal si mi jesti i uživati 
predrago telo i preslavnu krv tvoju. I ovo tako razume ju i tolnače S. Cyp. 1: 3 . 
svete matere cirkve doktori i navučiteji, 4 kako med ostalemi sveti ^ ls ^ st S '|. 
Cyprian, sveti Auguštin, od koje Jubavi, prosim vas, posluhnete 2 ^de Civit. 
me nadaje. Đei 20. 

Qui manducat hunc panem vivet in aeternum. Joan. 6 . 

Koji je ov kruh živeti hoče u veke. 

Kako veliku Jubav i neizgovornu predobri otec Bog i vu čem 
je nam pokazal, svedoči to on preverni popisar i kancelar a predragi 
vučenik Ježušev, sveti Ivanuš evangelišta, ovako govoreči: Sic Dem 

1 vino ovdje očita je pogrješka mjesto jestvina. 

2 fepaftomu. 

3 lyvhavum. 

4 Navuchitely. 




Joan. 3. 
v. 1 6. 


Ad Phil. 2. 
v. 5. 


Joan. 13. 
v. x. 


Mat. 28. 
v. zo. 


Com. 1. in 
ps. 33. Et 
ser. 7. de 
itemp. 

3 - 


1. Reg. 18. 

v. x. 

dilexit mundum, ut filium suurn unigenitum daret. Tako je Jubil i 
miluval predobri Gospodin Bog otac ovoga sveta Judi, da sina svo¬ 
jega jedino-rođenoga a predragoga, Ježuša, je dal i poslal na ov svet, 
a to zato, da nas odkupi i oslobodi od ruk i oblasti onoga velikoga 
poglavnika, paklenskoga vraga. A od Jubavi preslatkoga Ježuša ona 
velika trumbeta Duha svetoga, sveti Pavel apostol ovako svedoči: 
Exinanivit semetipsum formam servi accipiens et habitu inventus 
ut homo . Istaščil je i ispraznil je samoga sebe predragi Ježuš, kip 
i obličaj sluge vazemši 5 i u priliki človečje učinen, našast be, kako 
človek. Ali nut, o krščenik, vekše još Jubavi predobroga zveličiteja 
Ježuša, da presveto i preblaženo telo svoje i predragu krv svoju dal 
je jesti i piti na veke vsem onim, koji ga Jube i koji se ga straše i 
boje, kako sveta mati cirkva tvrdi: kadi pokazal im je neizrečenu 
ljubav svoju. Što on verni notar i prejubjeni apostol Krištušev, sveti 
Ivanuš evangelista ovako svedoči: Cum dilexisset suos, in finem 
dilexit eos. Kako je počel Jubiti svoje, tako ravno tija do svršetka 
i skončanja sveta hote he Jubiti i miluvati. Svedoči ovo sam slatki 
Ježuš pri svetom Mateju, govoreči: Ecce ego vobiscum sum omnibus 
diebus usque ad consummationem saeculi. Ovo ja z vami jesam vse 
dni do skončavanja sveta. I zato je nam ostavil premilo i presveto 
telo i prevrednu krv svoju, t. j. znamenje prevelike i neizgovorne 
Jubavi svoje. Što ovako on veliki s. matere cirkve navučitej, sveti 
Auguštin svedoči: Vide ergo humilitatem, quia panem angelorum 
manducavit homo , id est, verbum illud , quo pascebantur angeli 
sempiternum, quod est aequale Patri, manducavit homo. Viđ sada, 
o krščenik, poniznost predobroga Ježuša, jer kruh anđelski jel jest 
človek, a to jest, onu Reč, on kruh i ono pitje vekovečno, s kojem 
su se hranili i pasli vsi anđeli nebeski sveti; on kruh, ono preslavno 
telo Ježuševo, koje je spodobno i jednako otcu Bogu, jel je i je 
(Človek. V kojem presvetom telu vse, što je goder mogal najlepje, 
najboje, najplemeniteje, najpoglaviteje, najvredneje i najfineje, to 
nam je u ovom svetom sakramentu dal i daruval. 

Izpisuje i poveda sveto pismo* staroga zakona, da velika ter 
od vsega srca Jubav bese Jonathe i Davida i da skloplene , 6 stisnene 
i skelene 7 ukup behu duše nihove, zač jedan drugoga, kako sam 
sebe JubJaše. Za svedočanstvo i veruvanje oveh posluhnete, što sveto 
pismo govori! Conglutinata erat anima Jonathae David, et dilexit 
eum Jonathas quasi animam suam. Sklopjena i kakoti prikejena 8 
beše duša Jonathe k duši Davidove, i JubJaše nega Jonatha, kakoti- 
goder jednu dušicu i srdašce svoje, što* je reči, obilno rečjum i delom, 
kako to posvedoči očito, zač je izvukal iz sebe svite svoje i Juble- 
noga tovaruša i druga svojega, Davida, naga i gola je obukal. Ali, 


5 vazemfzi. 

8 fzkloptene, ali malo niže szklopil/ena. 

7 fzkelene. 

8 prikelena. 

o bratjo, jezerokrat je vekša Jubav i dobrota premiloga spasi te Ja 
Ježuša na ubogoga i nevojnoga človeka bila, ar je zaradi i voje 
toga človeka ostavil (more se prilično reči), prelepe i presvetle one 
nebeske polače, ulizal je u vutrobu prečiste i preslavne Device Ma¬ 
rije, hodil je i trudil se je po zemji, 9 dopustil si je dobrovojno dati 
6666 vudarcev, dopustil se je na križ pripeti, krv 10 je prolijal, 
ruke mile i noge presvete nemilemi čavli pribiti, prsi preslavne 
jadovitum i čemernum sulicum probiti i otvoriti. A napokonac 
konca daruval je tomu človeku telo i krv, srdašce i dušu svoju i 
učinit je da budemo mi jedno telo s negovim telom. I tako ni samo 
z dušum dapače i s telom je se priklopil i prikelil tako. rekuči k na¬ 
šemu telu i duši. O stvar čudna i nigdar več nečuta niti slišana! 
o Ježuše mili, preslatko, dobro i drago ime, Jubav i zaručnik dušic 
naših, ti sam jesi morje ono neizrečeno milošče i milosrdja, jer si 
nas boje, (ne li to čudo ter preveliko,) nego žitak i živjenje svoje 
Jubil. Počutila je bila i okusila ovu Jubav međvenoga i preslatkoga 
ino prelepoga spasiteja Ježuša mila ona Juba i zaručnica, jedna sveta 
dušica, koja od velike Jubavi izgibaše, goraše i ovako govorjaše: 

Osculetur me os ćulo oris sui. Nekaj me kušne i celuje ta Ježuš, mili Cant - I - 
moj i predragi stvorite}, s kušcem vust svojih: a to je, kako da bi 
rekla, ov Ježuš, sin Deve Marije, je kost od kosti moje i telo- od 
teta mojega i tako naj mi tu milošču i poštenje skaže i učini, da 
nekaj telo negovo dotakne se tela mojega i k vusnicam mojim nekaj 
pritisne vusnica svoja, da ga unapridak budem moguča vredno i 
dostojno prijeti za jestvinu u svetom sakramentu duše moje. O kako 
dobro, prelepo i prilično tvrdi ovo on slatki navučitej, sveti Ber¬ 
nard, ovako govoreči: Puto , spernere me non poterit Jesus , auia s - B F n * ser ‘ 
os ae ossibus meis et caro ae carne me a est. ja miim i stimam, pače 
i stanovito držim, da me jur ne more odvreči niti )) oduriti moj 4 - 
premili zveličitej, Ježuš, i to zaradi toga, što je kost od kosti moje 
i telo od tela mojega. O Jubav, koju vsi jeziki nebeski, zemajski niti 
paklenski ne mogu istonačiti niti izgovoriti, kadi on veliki, zmožni, 
vsemoguči, neizrečeni, živi a predragi i predobri Gospodin Bog 
Judi smradne, vonuče, gnusne, i grešne kušuje i celuje, Jubi, miluje 
i na tuliko drži. A nuti kako dobro i prikladno nas opomina i vabi 
na tu Jubav božju on nazopet medveni navučitej sveti Bernard, 

ovako govoreči: O homo, securum habes accessum ad Deum, ubi Bern. im 

mater ante filium, filius ante patrem: mater ostendit filio pectus et ^ rm A,^ e 
ubera, filius ostendit patri latus et vulnera: ibi non potest esse ulla on ' 

repulsa, ubi tot sunt ćharitatis insignia. O človeče, človeče, istino, 

stanovito i segurno moreš pristupiti k Bogu otcu, kadi mila majka 
Marija pred sinom, sin predragi Ježuš pred otcem: mila majka 
Marija kaže dragomu sinku Ježušu prsi i dojke ili cicke, Ježuš pre- 
fubjeni kaže predragomu otcu bok i rane. Ada, o človeče, ondeka 

ne more biti nijednoga odtiranja, kade su tulika znamenja neizrečene 
jubavi. I zaradi toga sveti Auguštin i sveti Tomaš navučitej imenuju 
i zovu ov sveti šakramentum: sacramentum rećonciliationis, šakra¬ 
mentum pomirenja, pata i pogodbe. Što da dobro, o krščenik, budeš 
mogal razumeti, znati imaš, da stari negdašni 11 zakon, običaj i 
navadu ovu imaše, da kadagoder su pogodbu kakovu činili drečnu, 
vršili i obslužavali, kruh su vazimali. Odkuda Pythagoraš ovako 
Phythag. govorjaŠe: Panem ne jrangito: Kruh nemaš razlomiti, t. j. prija- 
telstvo i pogodbu, koju smo po kruhu učinili, nemaš razvaliti i 
razvreči. I na potvrjenje ovih posluhnete čudo veliko, koje se u 
Rimu za starih Judi pripeti u vreme Šylle diktatora, t. j. najvekšega 
va’nu dobu poglavara, kada bi bili počeli za stolom pri obedu kruh 
lamati ino rezati, krv je taki počela iz nega ćurkom teči, koje 
čudo zlamenuvaše, da se hoče vnogo krvi u Rimu po smutne, ne¬ 
skladu i nesložnostjum Šylle i Marina konsula učiniti i prolejati i 
vnogo puka i Juctva rimskoga poklati i pobiti, kako se je i pri- 
petilo. Ada pravi, stanoviti, istini, velike jubavi i pomirenja je ov 
sveti šakramentum, kadi ukup Bog i človek goste se. Ali da boje 
otvoreno i svetleje rečem, človek Boga pod obličajem kruha je i 
Bog se s človekm miri, pogaja i veliku ter neizgovornu prijazan, 
milošču i milosrdje k nemu kaže i k tomu zadobiti ino zaiskati raj 
vekovečni dopušča mu. 

A sada za jedno unapridak dobro znanje, ako vam se ne žuri 
i ne uftraga, 12 posluhnete još malo, kakove šege, zakone, običaje i 
navade imaše nekoji staroga vremena narodi, kada kakove velike 
i vredne pogodbe i pati mej sobum činaše i zaveze od mira i prija- 
tejstva obsluževaše, koje obilno ovoga sveta hištorikuši izpisuju. 
Karmani, kada su se bratili i veru na bratinstvo' jeden drugomu 
davali i pogodbe ostale velikoga duguvanja činili i kada su se 
mirili. I ada na zlamenje tvrdne vere i Jubavi i na svedočanstvo, 
da bi pogodbu (!) i zavez mej nimi učinen u napridak cei, čist,. 

5. stalan, neprekršen, ne jj vreden i neoskrunen na veke bil, žile su 
odpirale svoje i onako krv jedan drugomu je povse napijal i ispijah 

Škite, 13 koji se od Herkulešovoga sina tako imenuju, (mej 
kojimi prebivaju Arimašpi, koji samo jedno oko nasrid čela imaju), 
Juctvoi ovo vrlo je i visoka života ali odurno, zač niti ima grade, 
niti varaše, niti hiže, niti kopa, niti orje, niti zemju teži, niti seje,, 
niti svite kakove plemenite nosi, nego samo kakovo krzno, žene i 
decu na kolih simo tamo po poju, po gorah i planinah za marhum 
i živinum voze, za zlato, srebro i takajše tuje blago ništar ne mara, 
mlekom samo, medom ter mesom žive. Ovi takajše, kada ali bratin¬ 
stvo, ali mir, ali koju pogodbu i zavez čine, tako pehare krvi svoje 
napune, žile otvorivši, napijaju i popijaju. A ostali poganini, da 

nakratkom nih običaj, zakon i navade izgovorim, [zač bi vnogo i 
dugo bilo vseh osebujno izpisavati], vnožinu živine vsakojačke jesu 
klali, ter onako s punemi pehari, jedan drugomu napijajuč i pijuc, 
mej ovum živinum na dvoje rasečenum jesu se šetali. A to vse na 
zlamenje, da kojigoder bi zmed nih 14 unapridak i napotlam kada 
razbil, razvrgal, pogrdal ino pošpotal on mir, jedinost, zavez, 
pogodbu, Jubav i prijatelstvo, da se ima ravno kako ona živina 
zaklati i zaraziti a krv negova nogami poteptati i potlačiti. Stano¬ 
vito, da pravo rečem, da je to vnogo bilo od tako gnusneh poga- 
ninov za veru i Jubav obdržati, kadi krščenikom daje se navuk, 
kako oni imaju svoje zaveze, veru, pogodbe, obečanje, prijatejstvo 
i bratinsku Jubav obdržati i pod nijedan put i zrok nemaju, što 
jednuč učine i obečaju, rastepsti i razvaliti, zač je zvana greha i 
mrska i odurna stvar. 


I da mozibiti koji zmed vas ne bude štimal, da bi ove hištorije 
napred donesene ja samo od sebe zmislil ili da bi samo kakove 
gole fabule i pripovesti bile, nahodim ja ne nekoje i štem i u svetom 
pismu 15 priličnem duguvanjem. Zač stvari naravi i nature odurne i 
koje se Človečanstvu ne dostoje, Bog niti je Jubi niti hoee imati. 

Izpisuje ada i poveda sveto pismo u prveh knigah staroga zakona, 
da kada bi Bog vsamoguči i Abraham patriarka pogodbu i zavez 
mej sobu[m] činil, živina je takaj klana i na dvoje rasečena ino 
razdejena, ter krvjum onum je zemja poškropjena i onako je Bog 
posred prošal. Jer ovako sveto pismo veli: Et lampas ignis transiens Gen. ij. 
inter divisiones illas. I lampaš ogha prohajajuči mej razdijenjem v - 11 • 
onim. A zašto ta takova ceremonija i stvar be učinena? Zrok i 
razlog ovakov sveto' pismo onde polaže, ln illa die pepigit Dominus ib. v iS 
foedus cum Abraham. Vu dan on vučinil je i vudril Gospodin Bog 
pogodbu, zavez i obečanje z Abrahamom. Pače i vu drugih knigah 
toga istoga staroga zakona boje očito i odprto nahodi se to takovo 
duguvanje, kadi Mojžeš sveti i Gospodinu Bogu dragi i vugodni 
sluga s krvjum živine poklane poškropil je oltar i vas puk i 
ljuctvo Izraelsko , 16 ovako je rekal: Hic est sanguis foederis, quod J bid. 
pepigit Dominus vobiscum. Ovo je krv pogodbe, koju je učinil on 
predragi vaš Gospodin Bog j| z vami. Ada poleg ovoga staroga 
običaja i navade ov sveti šakramentum oltarski šakramentum je 
Jubavi, pogodbe i pomirenja; a to zaradi toga, štoti se Gospodin 
Bog miri s človekom onda, kada zavetno, pobožno, dostojno' i 
ponizno ov sveti šakramentum človek k sebe prijemje. Zač ovo je, 
ovo premiloga i predragoga zveličiteja Ježuša pogodba od mira, 
ovo od Jubavi, ovo od prijatejstva i bratinstva našega plemenito 
i prefino zlamenje. O ada šakramentum prevelike Jubavi! o otajnost! 
o skrovnost Jubeznosti neizrečene K. I. O jedinost i bratinstvo z Bo- 

gom živem presveto! Ova kada bi bil preštimaval sveti Ivan Zlato- 
vust, navučitej svete matere cirkve, k človeku vsakomu vernomu 
govori: Cogita quali sis insignitus honore, quali mensa fruaris. 
Razmisli dobro i premisli, o krščeni elovek, kakovum častjum i 
poštenjem jesi preslavjen i odičen i kakovoga stola uživaš. Od koje 
stvari nadaje još ovako govori: Quod angeli videntes horrescunt 
neque Ubere audent intueri propter emicantem inde splendorem , 
hoc nos pascimur , huic nos unimur et facti sumus unum Christi 
corpus et una caro. Kaj angeli videči straše se, niti slobodno smeju 
gledati zavoj velike svetlosti odonde izhajajuče, z ovim se mi 
pasemo, z ovim pitamo, ovoga mi uživamo, ovoga blagujemo i 
jemo, onomu se mi združavamo, k ovmu se sklepivamo i vučineni 
jesmo telo i jedna meso s telom predobroga i prejubjenoga Ježuša. 
Dobro razmišjavaše ovu neizrečenu Jubav preslatkoga i prejmiloga 17 
spasiteja Krištuša sveti Bernard, kada ovako premilo' zdihavajuč 
zakriča: A amor amorum! o sacramentum sacrumentorum! O 
jubav nad vsakum jubavum! O šakramentume nad vsemi šakra- 
mentumi! O dobrota predragoga Ježuša, koja predobivaš vsaki 
razum i znanje nebesko, zemelsko i paklensko, daj nam tu milošču, 
da te razumemo i pobožno uživamo ovdi na ovom svetu i u raju 
večnom u veke večne Amen. 

Drugo prodečtvo. 

Qui manducat hunc panem , vivet in aeternum. 

Koji je ov kruh, živeti hoče u veke. 

Pišu hištorikuši i pisci naturalski, mej 1 kojemi je 1 Aelian, da 
ptica ona velika egiptonska, pelikan, kad vidi mladice svoje mrtve 2 
na gnezdu svojem, ne tri ćele dni žaluje, potom sama sebi kjunom 
prsi probije i onako krv svoju zvrhu mladićev prolije, kojum oni 
oblejani on hip oživeju. Vekšu stanovito Jubav z nami učinil je 
premili pelikan, Ježuš, koji ne samo tri dni, nego vse dni, || koje 
je na ovom svetu bil, je se nad narodom človečanskim mrtvim 
žaluval i plakal, potom dal je sulicum preslavne prsi prebosti, ruke 
i noge prebiti nemilemi čavli, a to, da bi človeka mrtvoga oživel. 
Pače ne bese mu ta zadosti jubav, (zač duhovnim zakonom večkrat 
človek umira vnogi), nego tu istu krv i telo svoje u svetom šakra- 
mentu oltarskom pod obličajem hostije i vina na likariju i vračtvo 2 
toga oživjenja ostavi. Ne govori li ada pravo sam od sebe? Similis 
factus sum peiicano. Prispodoban sam učinen pelikanu. Ali stoti ste 
jur 3 obilno^ od Jubavi preslavnoga i premiloga ovoga pelikana, 
Ježuša,. razumeli zgora, sada ovdi posluhnete, kakovu mi nemu 
vratiti i odvrnuti imamo Jubav. 


17 preymiloga. 

Qui manducat hunc panem, vivel in aeternum. Joan. 6 . , 

Koji je ov kruh, živeti hoće u veke. 

Slavni on kraj i sveti prorok, David, kakoti dvojaše i ne 
znaše, što bi imal ovomu pelikanu, predragomu Ježušu, dati, ni 
kako, ni s kojim duguvanjem negovo dobro, koje je ž njim 4 ucinil, 
vratiti i povrnuti, ni kako bi mu imal zahvalen biti. Odkude ovako 
govorjaše: Quid retribuam Domino pro omnibus , quae retribuit Ps. 119. 
.mihi? Koju hvalu, čast, poštenje od plače hoču dati i vratiti pre- 
milomu spasiteju i zveličiteju mojemu, Ježušu, a to za velika dobra, 
koja je meni dal, prikazal i daruval? Tako i ti, o človeče, reci: I ako 
još zevsema ne znaš, koju hvalu i plaču, tako velim, da onu, koju 
negda je dal on veliki, sveti i slavni patriarka Jakop onda, kada 
daleko zvana svoje domovine, u tujem orsagu buduči, vu nebesa oči 
svoje uprivši, ovakav zavez i obečanje Bogu pravomu i jedinomu 
učini. Si dederit mihi Dominus panem ad vescendum, erit mihi Do- Gen. 28. v. 
minus in Deum. Ako' mene da ta predobri Gospodin Bog kruha na 20 - et 2I * 
jedenje, biti hoče mene ta gospodin za pravoga Boga a ja se nemu 
zavezujem i obečem, da po sve dni života mojega hoču mu verno 
i pobožno služiti. O duša krščanska, krvjum živoga i pravoga Boga 
odkupjena i od grehov oprana, ter telom negovim presvetem na- 
pitana i nahranena, nečeš li se i ti tako nemu zavezati i obečati? 

TNečeš li i ti reči, da nigdar veče nečeš drugoga Boga zvana nega 
spoznati? Nečeš li i ti reči, da mu hoćeš vse dni života tvojega verno 
i pravo za tuliko dobro s tobum činenje služiti i nemu se samomu 
klanati, nega samoga slaviti i dičiti? Ali znate li, o krščenici, kada 
se ovako jako i tvrdno sveti Jakop patriarka zaveza i kada ovo 
•činaše i govorjaše? Onda stanovito, kada tužan, zlovojan i žalo- 
sta[n] po> poju hodaše, kakoti on, koji beše iztiran i izegnan iz 
domovine i hiže svoje. Tako ravno i pod te put mi nevojni i 
nesrečni jesmo, o tuga neizgovorna! protirani iz orsaga, zemje i 
slavne domovine naše nebeske, kako to lepo i dobro on veliki apoštol 
i navučitej || vseh narodo-v, sveti Paval, svedoči ovako: Fratres, non 8. 
.habemus hic manentem civitatem. Bratjo premila, nemamo ovdeka Heb. 13. 
varaša, nemamo' mesta, nemamo prebivališča stalnoga niti veko- v. 14. 
vičnoga: Sed nostra conversatio in coelis est. Nego naši varaši, naša Philip. 3. 
mesta, naše prebivališče stalno i vekovečno i ukup vsako dobro, v - 2 °- 
vsako veselje i vsa radost gori je na nebeseh. Zato, o bratjo, ona 
iščete ter srčeno> i pravično predobroga i predragoga spasiteja i zveli- 
čiteja Ježuša Jubete i nemu verno služete. Zač ovako sveti Bernard 
poje: Nec lingua valet dicere, nec litera exprimere, expertus potest Bern. 
dicere, quid sit Iesum diligere. Ne mogu vsi jeziki nebeski i zemelski 
povedati i izgovoriti i ne mogu vse knige ispisati i iztolnačiti, nego 
samo on, koji kuša pravo, on sam more spoznati i povedati, kakova 
je slast preslatkoga i prejubjenoga Ježuša Jubiti i nemu verno služiti. 

I zaradi toga ovako nas zove i opomina on plemeniti kraj i prorok, 

Ps. 33. v. 8. sveti David. Gustate et videte, quoniam suavis est Dominus. Po- 
kusete i viđte, o mili krščenici, da je kruto sladak predragi Ježuš. 
Tob. 5. Tobijaša obadva, t. j. otac i sin, preštimavajuči veliko ono dobro,, 
v - l8> koje ona od Boga po anđelu Rafaelu priješe, kojega ona samo jed¬ 
noga mladenca iz pokolenja židovskoga, velikoga Ananie sina sti— 
maše; razmišjavajuči, reku, ono veliko dobro, koje od Boga po nem 
priješe, ne su znala, što bi mu za ono dobro dala, ni kako bi mu 
zadovojno i vredno negov trud i ž nima dobročinenje platila. Od- 
Ibid. i2. kuda med sobum ovako govor jaše: Per ipsum omnibus bonis repleti 
v - 3 - siimas, quid ergo poterimus ad haec Uli dignum dare? Po nem vsim 
dobrim napuneni jesmo, što ada nemu zato mogući jesmo vredno 
dati? Kako da bi rekli, ništar. To to i ti, o duša Bogu zavezana,, 
vnogokrat misli i reci. To to čestokrat 5 razmišjavaj i viđ, ter spo- 
znaj, da predragi Ježuš svoje lastovito telo tebe dajuč, vsim dobrim 
te je obilno napunil i zatim preštimaj, što za tuliko veliko* dobro¬ 
činenje negovo vredno i dostojno hočeš mu dati i daruvati. Ar ako* 
Tobijaša obadva jednoga anđela, (koga ništarmane ne štimaše 
anđela), dobročinenje na tuliko držaše i na tuliko preceniše, kuliko* 
boje ti, o grešnik, Boga tvojega, koji je vseh anđelov poglavar i 
poglavnik, preštimati s tobum dobročinenje i preceniti imaš? Dojdi- 
da ti 6 ovde prosim te, sad na pamet, o> krščeniče, 7 on šantavi Miffi- 
2. Reg. 9. božeth, sin Jonathe, Šaula kraja sina, od kojega jur zgora govorjahi,. 
v - 7 - koji kada bi bil videl veliku Jubav suproti sebe Davida kraja i. 
milošču, a to, da ga je vrednoga i dostojnoga učinil gosta vsak- 
dašnega stola svojega, na tuliko ovo duguvanje, milošču i sobum* 
dobročinenje učinenol preštima, da se nevrednoga i nedostojnoga, 
osudi, komu bi se tulika milošča i dobročinenje od kraja Davida 
Ibid. v. 8. izkazalo, ovako* u velikoj poniznosti govoreći: Quis ego sum servus 
tuus , quia respexisti super canem mortuum similem mei? Što jesam 
ja, sluga tvoj, da si se ogledal zvrhu psa mrtvoga spodobnoga meni? 1 
O človeče, človeče grešni, dobro i marlivo premisli, da ako* je po- 
9. glavnik ov, krajevoga sina sin budući, na tuliko stol kra- |j Jev 
činil i preštimal, na kuliko potrebno je, da ti Boga i stvoriteja tvo¬ 
jega stol činiš i preštimaš ter preceniš? I ako se je on tako* ponizi! 
zaradi samoga toga, da je gost kraja učinen, kuliko* se boje dostoji, 
da ti nevojni i vonuči grešnik tako učiniš, koji vredan jesi učinen 
telo onoga jesti, kojega ti stvorjenje jesi? O mili i predragi Ježuše, 
(da k tebe nedostojan reči moje i govorjenje obrnem), kuliko si ti 
dobar i kruto predobar, koji nam ni samo kruha, kojega sveti Jakop 
patriarka pohlevno* i žejno prosaše, nego i presveto* telo tvoje i kako 
teologi ili bogoslovci govore, concomitanter , sprovodno, skupno 1. 
nerazdijeno krv, dušu i človečanstvo tvoje skupa s telom tvojim 
presvetim daješ i daruješ. Pače, što je kruto veliko, gluboko i pre~ 

uzeto od tupa razuma človečanskoga i ne more se preštimati i pre- 
eeniti, s telom tvojim svetim daješ nam i daruješ božanstvo ukup, 
(o Jubav, milošča i dobročinenje neizgovorno), Otca tvojega pre¬ 
dragoga i Duha presvetoga, zač je nerazdijeno od tebe. Ar kako svete 
matere cirkve doktori i navučiteji 8 vuče, da kadi je goder telo tvoje 
presveto, o Ježuše zveličiteju, onde je krv, duša, človečanstvO' i 
preslavno božanstvo tvoje, jer ova jur nerazdijena i nerazlučena vu 
tebe jesu. Koju ada, preslatki ,i prejubjeni Ježuše, plaču, koju za¬ 
hvalnost, koju službu za tako i tuliko prevelik i prevredni dar 
kočemo ti moči dati? Preštimavaj k tomu vsemu ovde, o verna duša, 
da Gospodin Krištuš ne ti mogal ništar vekšega dati niti ostaviti, 
najti je vsamoguči Bog, preko ovoga presvetoga tela svojega, skupa 
s kojim tuliko dobro kinča i predragoga blaga, i vredne koristi pri- 
jemješ. Niti ti ne mogal vsemoguči i prejubjeni Ježuš vekšega učiniti 
poštenja ni na vekšu te čast postaviti ni više podignuti, nego da 
prijimješ 9 i ješ ov sveti šakramentum, koji je glava i poglavar osta¬ 
lim vsim šakramentumom. Šakramentum, koji narav i naturu nad- 
haja i čini, da se čudi. Zač vu nem vnoga čuda ter kruto čudna 
zađržuju se i stoje. Šakramentum, koji je posledhi dar i najvekše 
dobro od pričetka i stvoriteja naravi i nature a to je predragoga 
Ježuša krščenikom vernim i bogaboječim dan šakramentum, komu 
se angeli na nebeseh klanaju i nega hvale, slave i diče. Šakramen¬ 
tum, koji na nebeseh vu slavu, svetlost i u zmožnost obučen. 
Šakramentum, od kojega nigdar ni vekše od vekovečnoga i vsa- 
mogučega Boga delo i duguvanje učiheno, ni na onom niti na ovom 
svetu, niti stvorjeno. Šakramentum jednum rečjum, od kojega ništar 
se ne more reči, pače ni misliti plemenitejega, poglavitejega, vred- 
nejega, dostojnejega niti višega, pokehdob da se ništar ne more 
■daje dati ali pokazati zvana Boga, kojega ti, o krščenik, ovde vu 
ovom svetom šakramentu jemješ i ješ; o, kako je ada to veliko 
tvoje poštenje, slava i dika. Ada zaradi toga k ovomu svetomu 
šakramentumu vnogokrat rad pristupi, ali za prepetoga Boga, ni 
kako koja nima stvar i beštija: nego dostojno, ponizno, zavetno, 
bogolubjeno, čisto i prez vsakoga greha, skrune i madeži, koja vsa 
po svetoj spovedi prvje obriši i operi, da ti se ono ne reče: Homo 
cum in honore esset, non intellexit, comparatus est jumentis insipien- 
tibus. Človek, kada bi bil u poštenju, ne razumel, || prispodobil 
.se je živini nerazumne i nespametne: Et similis factus est illis. I 
primeran ino priličan je učinen noj. Zašto? Zato, stoti ne spoznal 
niti premislil, kulika je ta slava, dika i poštenje k ovomu svetomu 
pristupiti šakramentu i onako ne ponizno, pravično 1 , dostojno i 
kako bi bilo potrebno, ner kako nimo živinče k nemu nedostojno 
je pristupil. I zato ovako 1 opomina sveti Paval: Probet autem 
seipsum homo! Izkusi ada sam sebe človek! Pristupi ada, o krščenik, 

k ovomu presvetomu goščenju, kadi Krištuša i Boga tvojega pri- 
jemješ i uživaš, pravdeno i od vsake nečistoće i greha, skrune i 
utepenja opran, pristupi z velikum strahotjum, bojaznostjum i drh¬ 
tanjem, da ti se, što Bog mentuj, ne oripeti ono>, što se je Judašu,, 
Joan. 3. od kojega ovako- sveti Ivanuš evangelišta: Et post buccellum, tune 
v * 27 ' intravit in eum Sathanas. I po založaju, t. j. presvetoga tela Kri- 
štuševoga, tada vleze vu nega, t. j. Judaša, Šatan. I nazopet drugo* 
Actor. 1. pismo od hega ovako govori: Et suspensus crepuit medius et difjusa 
v ‘ l6 ' sunt omnia viscea ejus. I obesivši se razpuknu se napol i izpuzeše' 
ino izlejaše se vsa čreva hegova. Pristupi, reku, o krščenik, da 
dokonam, očišćen z telom, z dušum, srcem i vsum miseljum 10 
tvojum, a to od vsake hudobnosti i greha, k ovomu svetomu pri¬ 
kazanju i aldovu tela predragoga i predarežjivoga Ježuša, da se i 
Matt. 22. tebe ne re £ e ono; Amice, quomodo huc intrasti, non habens vestern 
v " I2 ‘ nuptialem? Prijateju, kako si simo prišal, nemajući odiče niti svite- 
piirovne ili svadbene? I potom napokonec konca strašna ona šen- 
Ibi. v. 13. tencija 11 : Ligatis manibus et pedibus ejus mittite eum in tenebras ■ 
exteriores, ibi erit fletus et stridor dentium! Zvezavši ruke i noge 
negove, posjete ga i vrzete ga u tmine zvanske, ondi biti če plac 
i škripanje zubno. Pristupi ada, pristupi u sviti bile i čistoj, ar 
Philo. piše Filo de vita Theorica, da Židovi bili su se navadili i naučili,, 
(kada su kakovo veliko goščenje, pastovanje, pir i svadbu vršili i' 
obsluževali), u bele svite oblačiti, u koje i ti se, o krščenik, obuci, 
kada k ovomu svetomu goščenju tela Krištuševoga pristupjuješ. I 
ne pristupi, za vrednost muke Krištuševe, o krščenik,. gnusan i nečist,,, 
da se i na te kraj, t. j. Krištuš Ježuš ne rasrdi i gore rečenu šen- 
tenciju 12 na te ne vrže, i da te Bog onako ne kaštiga, kako- je- 
1. Reg. 6 . filisteuše, koji su smeli i poufali se arku onu božju i škrinicu k bol- 
vanu Dagonu postaviti. A sada, o ti presveta i spasitejna hoštija,, 
o ti čudan i prečudan šakramentum, o ti duš naših brašno, mlahavih 
jakost, slepeh svetlost, nevojnih, 13 trapjenih veselje, betežnih likarija. 
i vračtvo. O ti Jubavi velike goruča peč, o zlamenje vse dobrote, 
o kruh anđelski, kruh žitka i živjenja, tebe se, tebe sada i vazdar 
klahamo, tebe tvrdno verujemo, da si ti pravo telo K. J., tebe se 
milo preporučamo, tebe ponizno prosimo i molimo, da nam das 
odojati telo, svet, greh i vraga i da po tvojoj dobroti, kriposti i 
3. Reg. 19. jakosti mogući budemo dojti na goru božju Horeb, t. j. u slavu 
i diku vekovečnu. V koju nas po tvojoj jakosti pripejaj Otac, Sina 
i Puh sveti, Amen. |j 

Prodečtvo tretje. n. 

Caro mea vere est cibus. Joan. 6 . 

Telo 1 moje stanovito je jestvina. 

Izebrano ono Juctvo izraelsko nad vse se narode ovoga sveta 
gizdavo ino oholo znašaše, od vseh se vekše držaše ova govoreći: 

Non est alia natio tam grandis, quae habeat deos appropinquantes Deut. 4. 
šibi, sicut Deus noster adest nobis. Nega drugoga naroda tak veli¬ 
koga, koji bi imal boge k sebe se tako približujuč, kako Bog naš 
približuje se k nam. Ar razmišjavaše velika i nezgovorna dobra 
ona, koja mu be Bog dal i ž nim učinil a navlastito ono, kako po 
vnogeh čudih iz Egiptoma i iz begovoga sužanstva, nevoj i teškoč 
vnogeh be izpejano, kako' preko črjenoga morja suhemi projdohu 
nogami, kako su vu nem videli neprijateje i suprotivnike svoje, 
Faraona kraja i vnoga jezera Egiptoncev utopjenih, kako’ je vsemo- 
guči Gospodin Bog pred nim, (potom, kada jur projde črleno morje), 
išal po dneve u oblaku svetlom, po noči u stupu ognenom, kako je 
je u puščine četrdeset let mamim hranil i vnoga druga dobra ž nim 
učinil. Ova, reku, kada puku ili Juctvu onomu židovskomu na 
pamet dohajaše, dobro i pravično štimaše da more reči: N.on est 
alia natio tam grandis, quae habeat deos appropinquantes šibi, sicut 
Deus noster adest nobis. Nega drugoga naroda tako velikoga, koji 
bi imal boge k Sebi tako približujuče, kako 1 Bog naš približava se 
k nam. Ale, o krščenici, ako se je Židovom tako slobodno bilo 
slaviti i dičiti, kako boje i dostojneje puku i Juctvu krščanskomu? 

Jer krščansko Juctvo^ vnogo vekša i plemeniteja dobročihenja od 
Gospodina Boga prijeta more pokazati. Židovi iz Egiptoma su 
izpejani, krščenici iz škurine i tamnosti poganskoga i bolvanskoga 
bluda. Židovi preko morja črjenoga projdoše zdravi i veseli, kršče¬ 
nici po črjene muke i britke Krištuša Gospodina preko su prošli 
onda, kada su po ne i ž hum odkupjeni. Židovi neprijateje i su¬ 
protivnike svoje videli su potopjene, krščenici neprijateje svoje u 
vode svetoga krsta, t. j. grehe obrisati ino zatrti i Faraona peklen- 
skoga vojsku potopjenu veruju. Židovi po stupu oblaka svetla i 
oghena pejali su se 2 u zernju obečanu. Krščenici ne samo z dvemi 
modušii, nego jezero i veče pejaju se u nebo. Židovi su manu uživali 
i jeli, krščenici presveto telo i krv Krištuša Ježuša uživaju i tem 
se hrane. Odkud ovako< sam Krištuš veli: Caro mea vere est cibus et joan. 6. 
sanguis meus vere est potus. Telo moje zaistinu je jestvina i krv 
moja uistinu je pitvina. Ada krščenici boje, prilične je, prave je, 
vredneje i dostojneje reci mogu: Non est alia natio tam grandis, Deut. 4. 
quae habeat deos appropinquantes šibi, sicut Deus noster adest nobis. 
Nega^drugoga naroda tak velikoga, koji bi imal boge k sebe || tako 12. 
približujuče, kako Bog naš približuje se k nam. Zač stanovito čudno 

približava se k nam. Što velim k nam? Pače i vu nas ide, z nami 
prebiva, srce, dušu, pamet, razum i vseh nas lađa. I poklakam on 
se k nam tako približava, ada i mi, o krščenici, približavajmo se 
k nemu, što- da goručejem hotenjem učinimo, nekoje samo koristi, 
koje nas na to mogu genuti, pred vas hoču dati. Verno i marjivo 
na slavu i diku Boga vsamogučega a na vaše dušno spasenje i 
zveličenje posluhnete. 

Caro mea vere est cibus. 

Telo moje stanovito je jestvina. 

Prva korist, koja nas more genuti i podežgati na to, da se 
k Bogu približavamo i ov sveti šakramentum, po kom se najboje 
približavamo k Bogu, gusto k sebe i u dušu ino telo naše pri¬ 
jem Jemo: štoti od grehov čisti i suzdržava. Što ovako sveti Iva[n] 
Chrys. Zlato vust, veliki svete matere cirkve navučitej tvrdi: Hic sanguis 
ejfusus orbem terrarum lavit. Ova krv prolejana vas svet je oprala. 

Bern. A on medveni navučitej, sveti Bernard, očite je ovak: Eucharistiae 
sacramentum potens est peccatum consumare, debellare obvias pote- 
states et inferre coelis de terra revertentes. Sveti šakrament tela 
Krištuševa moguč je grehe zatrti i skončati, odojati suprotivne 
oblasti, t. j. vrage, i unesti u nebo iz zemje povrnuče. A zbor ili 
Con.Tri. spravišče tridentinsko si matere cirkve ovako: Eucharistiam esse 
ses. 13. antidotum, quo liberamur a culpis quotidianis et a peccatis morta- 
c 2 - libus praeservamur. Presveti Šakramentum tela Krištuševoga je 
likarija i vračtvo, s kojim se oslobajamo od krivne i grehov vsagda- 
nih i od grehov smrtnih občuvamo se. Ovu istinu sama istina 
vekvečne istine, Krištuš Ježuš, je potvrdil na svoje zadne večerje, 
Matt. 26. kadi od svoje predrage krvi ovako je govoril: Qui pro vobis et 
pro multis effundetur in remissionem peccatorum. Koja se za vas 
i za vnoge hoče prolejati na odpuščenje grehov. Što i ovum tvrdim 
Expl. 1. prilikum. V Turingije išal je jedan redovnik stanovitoga betežnika 
pričeščat: tada nekoja bludnica ne daleko od puta vidla ga je iz 
svoje kurvalnice idučega i jela je sama u sebe ova misliti, da ako 
je vera krščanska prava, da je ov pravi odkupitej sveta, kojega 
sada ov redovnik k betežniku nosi i kako ja smem pred him i očima 
negovemi tulika zla i tulike grehe odurne i nečiste činiti, koji je 
tulike i tako nezgovorne muke za odkupjenje moje i vseh judi 
pretrpel. I pokajajuči se za svoje zločinenje, 3 stekla je van iz hiže 
svoje i drčala je po velikom blatu za redovnikom, kričeči za him. 
Počakajte, gospode, počakajte! Koji kada bi ju bil počekal, po¬ 
kleknula je u blato pred sveti šakramentum tela Krištuševa, ovako 
govoreči: Gospodine Ježuše Krištuše, ako si ti on, koji si se za 
odkupjenje naše rodil od Device Marije i koji si muku britku pre¬ 
trpel, vmrl, pokopan, z mrtvih gore vstal, zastupil na nebo i sedis 
na desnice Boga Otca i hočeš dojti sudit žive i mrtve i ako te 

takovoga ov redovnik sada nosi, prosim te po tvojoj neizrečenoj 
milosrdnosti, oprosti mi, oprosti grehe moje. I odgovoril je Krištuš 
iz one svete hostije dijački: Ego ignosco tihi peccata tua ; t. j. Ja ti 
oprašča[m] || grehe tvoje. Na to ona reče: Gospodine, ne znam 13. 
dijački. I onda je nazopet rekal Krištuš nemški: Ego recipiam te in 
gratiam meam. Ja te hoču prijeti u milošču moju. Na koje Krištu- 
ševe reči ona je odgovorila: I ti gospodine, Bog moj, prijimješ 4 
mene u milošču tvoju, koja sem vnogemi puti i nezgovornem mo- 
dušem tebe zbantuvala nečisto živuč. Hvalu ti dajem, Gospodine ' 

Ježuše Krištuše. I podam je lepo u velike pokore živuč sveto 
umrla. Ne li ada,.o krščenici, istina, što zgora vejahi, da presveto 
telo Krištuševo čisti i suzdržava od grehov? To to ada more nas 
genuti i vužgati, da je zaradi toga gustokrat ter pobožno prijimjemo'. 

Druga korist pobožna prijetja tela Krištuševa je milošče 
povekšavanje. Ako ada hoćeš, o človeče, u milošče božje napred- 
kuvati i nu boje ter boje tebe povekšavati, približavaj se pobožno, 
zavetno i bogumilo k ovomu svetomu šakramentumu i nega čistum 
dušum prijemji: i on, kako mudri kraj Šalomon veli, dabit capiti Prov. 4. 
tuo augmentum gratiamm et corona inclyta proteget te, hoče dati 
glave tvoje povekšavanje milošč i korunum plemenitum i prevred- 
num zaščititi te hoče. Koji je ov davanec i darovnik, što štimate? 

Ne stanovito drugi, nego sin božji, Krištuš Ježuš, koji onem, ki 
k hegovomu presvetomu telu pobožno 1 pristupjuju, milošče svoje 
svete daje povekšavanje na ovom svetu, a na onom korumim pre- 
vrednum vekvečnoga blaženstva hoče glavu nihovu zaščititi i 
koruniti. Što se je negda pelduvalo i zlamenuvalo u. pobožnom 
onom i bogaboječem starcu Obededomu, koji zato 1 , da je prijel na 2. Reg. 6 . 
stan onu arku ili škrinicu božju, blagoslovjen be od Boga u duše, 
telu, hiži i.u.vsem, što imaše. Arka ili škrinica ona, koja je imala 
u sebe ili držala manu, šibu Aaronovu i deset božjih zapovedi, 
pelduvala je i zlamenuvala ov presveti sakramentom tela Krištu- 
ševoga, u kojem, kakoti u kakove skrini 5 iliti ladice, ne jur veče 
mana, nego što je ona zlamenuvala, pravi i istini on kruh nebeski 
tela Krištuša Ježuša vzdrži se, kojega ako ti zavetno i pobožno u 
stan srca i duše tvoje primeš, obilnu milošču i blagoslov z Obede- 
donom prijeti u vsem tvojem imatku i hočeš počutiti vu tebe taki 
pobožnost, zavet, bogomolstvo, bogojubstvo i vse ostale dobrote i 
milošče božje, kakoti je sveta Monika, mati svetoga Auguština, Exem. 2. 
matere cirkve doktora, čutila, od koje se nahodi i vu ne žitku šte, 
da po prijetju presvetoga tela Krištoševoga i pričeščanju od velike 
pobožnosti, zaveta i bogojubstva zvan sebe je bila, kakoti zamrtva. 

Piše Caesarius, da jedna pobožna i bogaboječa žena po dopuščenju Exem. 3. 
svojega plebanuša vsaku nedeju je pričeščala i onako s telom 
Krištuševem od nedeje do nedeje je živela prez vsake druge 

jestvine, niti je 6 kada gladela ili lačna bila. Koje duguvanje kada. 
bi bil on pop biskupu povedal, biskup hotevši to očito spoznati,, 
rekal je popu, da je da hostiju neposvečenu, što kada bi bil učinil,;. 
jela je ona žena on čas lačna i gladna biti i rekal je popu: Jaj mene,, 
ar sam milošču božju pogubila. Što on razumevši, nazo-pet podal 
je je hostiju posvečenu, t. j. telo pravo Krištuša Ježuša i več ne- 
gladna bila. O blažena i srečna žena, koju ovak blagoslovi Gospodin 
14. Bog. Kušala je ona stanovito i počutila, kako pravo je i || istinsko 
Gen. 49. ono-, što je Jakop patriarka prorokoval govoreči. Aser pinguis panis 
ejus et praebebit delicias regibus. Ažer 7 tust kruh negov i hoče 
podeliti krajem nasladnost. Ažer veli se blaženstvo i zlamenuje- 
Kristuša Gospodina, koji je začetak blaženstva i negov kruh tako 
tust je, da koji ga jedu i k sebe prijimju, ništar drugo ne išču na. 
ovom svetu, niti nijednoga drugoga naslajenja ili raskoše želeju, i 
ti takovi drugo pri Bogu nesu, nego- kakoti jedni sveta ovoga kraji. 
Exem. 4. Ovu krajevsku nasladnost je i ona takajše pobožna žena goručim 
hotenjem želela i hotela, od koje ovo- štem, da kada bi bila kruto- 
želela se pričestiti i ponizno- ino stalno od svojega plebanuša 
prosila da ju pričesti i ne mogla isprositi, plačuč zdehnula je i 
odašla. Ale preveliki on pop, Krištuš Ježuš, ne hotenje i želenje 
veliko videč, onu istu noč z velikum lepo-tum, šeregi angelskemi i 
svetlostjum vlezel je u ne komoru. I kada bi ona bogabojazjiva 
i pobožna žena nad ono-likum lepotum i svetlostjum vsa bila 
osupnela, stoječi pred hum Krištuš, ovako je reče: Stoti ti danas; 
plebanuš tvoj ne hotel dati tela mojega, govoreči, da ti se ne 
slobodno gustokrat pričeščati: ovo, ja sam hoču te pričestiti i 
Caes. pričesti ju, kako Caesarius piše. Još -ovu prelepu peldu na. 
podežganje vaše, da bi se radi pričeščali, posluhnete! V hištorijah 
Exem. j. fratrov svetoga Dominika nahodim, da blažena Imelda z Bononije, 
ne buduča stare]a, nego okolo jedinajest let ili godišč, ale jur 
med koludricami ili opaticami oblečena, od kojeg d-o-bro je bila 1 
lepo navučena od pričeščanja i koristi negve i zato je vnogokrat 
prosila, da bi joj se 8 dopustila opatica ili prio-riša pričestiti, ali 
ne mogla isprositi, što- i j-e štimala, da tako mlada ne morala bi 
se j-oš pričestiti. Pripetilo se je jednu dobu, da su druge vse išle 
na pričeščanje, a ona sama plačuč i zdihavajuči ostala je na. 
korušu, koje plač i suze na tuliko Bogu drage i vugo-dne behu, da 
velikim čudom ono dobi, što je ne poglavarice kratihu. Zač 
presveta hoštija sama iz oltara izide i onako po zraku pojde, što 
su vsi vidli, i sta zvrhu glave majahne Imelde; nad kojem dugu- 
vanjem vsi osupnehu. I pojde tamo- redovnik i svetu hoštiju obrh 
patene^ položi pred se, potom upučen po Duhu svetom Imeldu 
pričesti. A ona onako klečeč ovo osebujno božje dobročihenje, koje 


6 nitye. 

7 Afer.j 

8 dabioifze. 



Deset propovijed' o Euharistiji. 


59 


vi 9) 


je tuliko želela i prosila i veliku milošču dobroga Boga zadosti ne 
mogla razmisliti, sveto onde dušu mu svoju poda i umre z velikem 
vseh čudom i dobrum peldum ter navukom. Sad viđ i preštimaj, 
o verna kršćanska duša, korist nezgovornu oneh, koji se želeju 
pričestiti. O, da bi se sadašne vreme tako želeli judi pričeščati! Ar 
je ovo kruh žitka i živjenja: Ego sum panis vitae. Ja sam kruh joan. 6, 
žitka i živjenja, veli sam Krištuš. 

Tretja korist pobožna prijetja tela Krištuševoga je odojanje, 
obladanje i premaganye neprijatelov. Poganskoga judstva vojniki 
navadili su se bili kip Alexandra kraja, onoga vrloga i ognenoga 
junaka i vojnika, na prsih, (kakoti sada krščenici Agnuš božji, 
ostalo svetstvo), nositi, štimajuči i verujuči, da po jakosti kipa 
onoga lahko neprijateje odojaju, odkuda i veliko su mu poštenje 
činili. Ako' su to oni štimali i veruvali od jedne nesvete i niščetne 
stvari, šu> mi imamo štimati, || veruvati od ove presvete jestvine, 15- 
kade ne u kipu niti jur u zlamenuvanju, nego doistine telo se 
pravo Krištusa Ježuša vzdrži, gospodina i kraja onoga prejakoga, 
koji vse oblada i premože i koji je vnogo vojuvanje imal i činil 
suproti grehu, svetu, vragu i smrti i vse je odojal i premogal, što 
i mi lahko učinimo, ako ga pobožno, zavetno i dostojno u telo' 
naše prijimali budemo i ne vu prseh, nego u duše čisto nosili. 

Odkud ovak David: Parasti in conspectu meo mensam adversus p s . 22- 
eos , qui tribulant me. Pripravil si pred obličajem mojem ili pred 
manum stol suproti vsem, koji stužuju mene, t. j. koji mi tugu i 
nevoju zadaju. Stol ov je sveti oltar, koji ne z drugemi jestvinami 
napravjen, nego svetem šakramentumom tela i krvi Krištuševe i 
to ne zaludo i zabstun, 9 nego suproti vsem neprijatelom i supro- 
tivnikom našem. I stoti nas dvoji neprijateji stiskavaju, t. j. duhovni 
i telovni, oba ovem presvetem šakramentumom premoči i prepuditi 
moremo. Duhovne duše naše neprijateje, t. j. najprvo greh, jur 
sam zgora u prvi koristi posvedočil. Drugoč vraga onoga velikoga, 
pravoga duše naše neprijateja. Odkud ovak sveti Ivan Zlatovust: 
Ubicunque viderint sanguinem dominicum, ibi quidem fugiunt Chrys. 
demones, angeli autem concurrunt. Kadegodar vide krv Gospo¬ 
dinovu, onde zaistinu beže vragi, a anđeli stehuju se i spravjaju. 

Što pelduvano nahodim u drugeh knigah svetoga pisma u dva- 
najstom delu, kade se piše, da anđel on zatornik ne mogal naškoditi Exod. 12 
hižam ili kucam, koje imahu obedveh stran vrata i prage pozla- 
menuvane krvjum jagnecevum. Tako ti, o krščenik, ako hočeš 
jakost vražju premoči i odo jati, vazmi, vazmi krv agnecevu ter 
agneca onoga, od kojega ovako sveti Ivan Krstitej govorjaše: Ecce j oa n. 1. 
Agnus Dei, ecce qui tollit peccata mundi. Ovo, Agnac božji, ovo, v. 29. 
koji odimje ili odnaša grehe sveta. I tako hoćeš ubežati i vuiti 
vudrenje zatornika onoga paklenoga i nega hočeš ze vsum hegovum 
meštrijum i hamalijum od tebe odegnati i odpuditi. Što ti ovemi 

peldami hoću, potvrditi. Redovnik nekoji jednomu, koji imaše u 
sebe zali duh, očvoril je vusta i hostiju neposvečenu del mu je 
unutar, zapovedajuči mu, u ne kriposti i jakosti van iz človeka 
onoga izide, ale vragometac hostiju zubmi razkinu govoreći: Non 
exibo propter istum panem non consecratum. Neču van iziti zaradi 
ovoga kruha neposvečenoga. Tada redovnik nazopet uzel je svetu 
hostiju tela Krištuševoga i postavil mu ju je u vusta zapovedajuei, 
da ii jakosti ino kriposti onoga svetoga šakramentuma taki izhaja, 
komu vrag odgovori. Ovo je pravo telo Krištuševo, kojega ne 
morem podnašati niti več trpeti i zavoj toga izhajam iz ovoga 
človeka. Jesu i vnoge ostale takove pelde i historije, koje svedoče 
i tvrde, da sveti šakrainentum tela Krištuševa pudi i tira vrage, 
koje bi dugo’ najprvo 1 (!) sad davati. Nego te samo ovde opominam 
i prosim, da kojigodar hočeš ovoga duše tvoje glavnoga i velikoga 
neprijateja, vraga odojati i od tebe protirati, k ovomu, k ovomu 
svetomu šakramentumu tela Krištuševa šetuj, hega ponizno, pobožno 
i zavetno k sebe prijimji i hoćeš premoći i odtirati i k tomu u 
tebe i duše tvoje počutiti vnoge ostale dobrote, koristi i kriposti 10 
ovoga presve- || toga šakramentuma, od kojega ovako sveta mati 
cirkva tuliko i tulikokrat ov ti jedan 11 i ostale dnevi poje. O 
salutaris hostia , quae coeli pandis ostium , bella premunt hostilia 3 
da robur, fer auxilium. O spasitejna i zveličena hostija, koja 
nebeska otvarjaš vrata, boj i harač pritiska neprijatejski, daj jakost, 
podeli pomoč. Zato, o krščenik, ako te i neprijatej bantuje Hiti 
Zabavja, k ovomu svetomu šakramentumu pristupi, da te zaščiti, 
da te obrani i da ti bude pomoč i jakost proti nemu. Kaj negda on 
vzmožni i veliki cesar Konstantinuš učini, kako Theodoretuš piše, 
koji kada bi se bal imal pobiti z Magentiušem, zapovedal je, da se 
ima vsa vojska prede spovedati i pričestiti, što kako učineno be, 
srečno neprijateja pobi i raztira. 

Četrta korist pobožna prijetja tela Krištuševoga je občuvanje 
od smrti hude i zle. Što iz ove pelde i čuda, koju Caesarius mudri 
u svojeh Pregovornih Knigah izpisuje od jednoga tolvaja, koji jako 
razbijaše i oplenaše Judi i vnogo zla činaše, tada po zapovedi 
cesarovoj ulovjen i obešen beše. Kojega treti dan mimo iduči rođak 
hegov videvši, pristupi k galgam, hotevši ga dole zneti i pokopati, 
a on mu iz galg reče: Znemi me, znemi, ar još po božjoj milošče 
živem! Kojega znevši, pojdohu skupa u varaš, što juetvo videvši, 
vnogo se je na to čudo steklo, a n prosuše, da dojde redovnik hitro 1 
svetem šakramentumom. Komu pridučemu kada bi se bil z velikemi 
suzami spovedal, potom redovnik pred vsem Juctvom jel mu je 
govoriti, da na vekše božje poštenje i vsega onoga Juctva pobožnost 
i zavet pove, po čem je i po kakovom svojem dobrom delu tako 

veliku od Boga zadobil graciju 12 i milošču, da je tri dni obešen 
živel. Na koje opitanje ovo je odgovoril: Ja nevojni i veliki grešnik 
riištar nesam dobra učinil, zašto mi se je Gospodin Bog smiluval, 
nego samo ovo, da vsaki dan vsa moja duguvanja nastran davši 
i ostavivši, prede nego sam što jel, navadil sem se bil pet očenašev 
i pet zdravihmarij moliti. Tri očenaše i tri zdravemarije na. 
spomenek i poštenje britke muke Krištuševe i petereh ran negoveh. 
Četrti otacnaš i zdravumariju prikazal sam Bogu i angelu čuvaru,, 
a peti otacnaš i zdravumariju daruval sam presvetomu šakramen- 
tumu i telu Krištuševomu, koje se po vsem svetu posvećuje i alduje,. 
da se tulikem brašnom na vuru i hip smrti moje budem vredan oja- 
čiti i oboružiti, što je i učinil z manum milosrdni Gospodin Bog iz 
velike i nezgovorne milošče svoje na toliko, da umreti ne morem 
prede, nego sveti šakramentum tela Krištuševa primem. Zato prosim 
vas vse, za Boga, da me pričestite. I kako ga redovnik pričesti, umre 
pobožno i sveto i pokopaše ga u cintoru. 

Peta korist pobočna, vredna i dostojna prijetja tela Krištu- 
ševoga je ravno pejanje u nebesa. Što zlamenuvaše i pelduvaše najprv 
mana, kojum Bog Juctvo izraelsko iduče u zemju obečanu, hranil je 
u puščine četrdeset let. Ar kakogoder ona Mana beše brašno i hrana 
puku i Juctvu izraelskomu idučemu u zemju onu plemenitu kana- 
nejsku, obečanu nim od Boga, tako ravno ov sveti oltarski šakra¬ 
mentum tela Krištuševa je prava hrana i brašno vsem vernem kršče- 
nikom || idučem u nebo, zemju stanovito onu obečanu ne samo 
medom i mlekom tekučum (!) i kipučom (!), nego vsum dobrotum, 
lepotum, nasladnostjum i veseljem punu. Drugoč pelduvaše i zla¬ 
menuvaše pogaču onu ili kruh podpepejhak, 13 (zač ga tako sveto’ 
pismo imenuje), kojega Bog po angelu Elijašu proroku posla i zapo- 
veda jesti i hodil je ino putuval četrdeset dani, četrdeset noči u 
jakosti i kriposti onoga kruha nutar do gore božje Horeba, kade 
dostojan i vredan bese Boga videti i z Bogom govoriti. Tako i ti, 
o duša krščanska, budeš hodila i putovala u goru božju, t. j. kra- 
Jevstvo nebesko, kade dostojna i vredna budeš Boga videti i z Bogom 
govoriti boje i svetleje, nego je negda Elijaš profeta, ako pobožno,, 
zavetno i dostojno ov sveti šakramentum budeš prijimala i nega 
vredno uživala, a navlastito na tvoje skradne vure. Zato ada još; 
malo me posluhnete, kako imate k ovomu svetomu pristupiti šakra- 
mentumu! Što ovako nas sveti Paval apostol vuči: Probet autern 
seipsum homo et sic de pcme illo edat! A naj iskusi sam sebe človek 
i tako od kruha onoga naj je! Hočeš se 14 iskusiti, o človeče, ako 
dušno tvoje spoznanje iztepeš razmišjavajuč, što i kako si suproti 
Bogu tvojemu pregrešil, potom kajajuči i žalujuči za grehe tvoje, 
pravo se spoveš i dostojno' pokoru tebe danu obvršiš. Viđ i prešti- 

maj, kako jako i okorno filištejuši behu od Gospodina Boga kašti- 
guvani zaradi toga, da su u tempal Dagona bolvana arku ili škri- 
nicu onu božju položili. Koju kaštigu svetoga pisma prve krajevske 15 
1. Reg. 5. knige obilno u petom delu izpisuju. Onakveh i vekšeh ti se, o 
krščenik, boj i straši, ako- nedostojno ov sveti primeš sakramentima 
i u nečistu dušu tvoju, u koteroj je Dagon bolvan, t. j. greh, položiš. 
Na što vnogi navuciteji svete matere cirkve i pisci vnoge pelde, 
čuda i kaštige na navuk nam daju. Ja samo zasad ove četiri, koje 
Gulielm. Gulielmuš piše, dati pred vas hoču. Najprvo poveda od jednoga 
redovnika nečista žitka, koteri vsaki skoro dan z nečistemi vusti i 
oskrunenum dušum mašil je i prijimal sveti ov šakramentum tela 
Krištuševoga vnogo vreme, ali veliku je božju kaštigu potom 
spoznal, jer vustnice negove gorne i dolne vse su se van izvrnule 
i jezik zegnil na toliko, da od velike vonbe nigdor pri nem ne mogal 
obstati. Drugoč od drugoga redovnika poveda, takajše nečistoga 
živjenja, da kada je mašil, ogan je z nebes došal i ruke mu je obe 
do lakti zvrhu oltara požgal. Tretič od jedne žene, koja se je 
pou/ala i segurala u smrtnom grehu, najti otajnom, k ovomu sve¬ 
tomu pristupiti šakramentomu i taki, kako se je pričestila, naglum 
smrtjum je umrla i skvarjena je. Koja malo potlam pokazala se je 
spovedniku svomu, sedeča na jednom oc/urnom pozoju i u nezgo- 
vorneh mukah. Četrtič veli, da nekoji grešnik spovedal se je stano¬ 
vitomu redovniku i redovnik videvši, da se ne spovedal, kako se je 
potrebno i dužno' krščeniku izpovedati, ar niti se je žaluval i kajal 
18. za grehe svoje, niti se ih je hotel ostaviti, zato redovnik iliti spo- || 
vednik prepovedal mu je, da nema k svetomu šakramentumu pri¬ 
stupiti, niti se pričestiti, a on za prepoved ne hajajuč i ne marajuč, 
z drugemi pristupil je, komu redovnik reče: Naj sudi Bog med 
manum i med tobum, i podal mu je telo Krištuševo i taki onde pred 
vsemi on hip razdrlo se je i raselo grlo negovo, i van je izašlo telo 
Krištuševo, a on nesrečnu spusti dušu. Ne govori li ada pravo' sveti 
Paval apoštol? Qui indigne manducat, judicmm šibi manducat. Koji 
nedostojno je, osudjenje 16 si je. O ada, duše verne, pazete i čuvajte 
se, da ne pristupite k ovomu svetomu šakramentu nedostojno. A 
ako pako vredno 1 , dostojno i pobožno budete prijimali ov sveti 
šakramentum tela Krištuševa, hočete se najprvo o«d grehov malih ili 
izhodečih očistiti a od smrtnih občuvati, potom vrage i neprijateje 
vaše hočete obladati i odolati, od smrti nagle, hude i žale hočete se 
osloboditi, građa i milošča božja hoče se u vas povekšati i po smrti 
vašoj hočete se u veselje večno pripelati. Koje nam, o ti mili i 
slatki Ježuše, po dostojnom i vrednom prijetju tela presvetoga tvoga 
daj zadobiti, Amen. 


1 ' kralyesvzke. 

Prodečtvo četrto. 

Memoriam fecit mirabilium suorum misericors et miserator Ps. no. 
Dominus: escam deđit timentibus se. v - 4 - 

Spominak je učinil čud svojeh milostivni i milosrdni gospodin 
Bog: jestvinu je dal vsem onem, koji se ga boje. 

On sveti, slavni i odičeni kraj i prorok višnega Boga, David, 
vu jedno vreme, kruto se vesejaše i raduvaše, prelepo spe vaše ino 
preslatko i premijahno va citaru 1 preigravaše, a na prebela i rumena 
lica mile suzice prelevaše i to onda, kada bi bil jel razmišjavati on 
preveliki a neizrečeni dar tela i krvi, koju jest nam dal, prikazal i 
daruval naš nad jezerokrat premili spasitej i zveličite} Ježuš. I zatem 
je ove reci izrekal, koje sam dijačkim jezikom izgovori!, a vazel 
sem je iz knig žoltarskih svetoga Davida iz popevke sto i desete, 
a ovako se horvatski tolmače. Spomenenje ili spominak mirakulov 
ili čud svojeh je učinil on milosrdni milosrdnik i milostivni a pre¬ 
dragi Gospodin Bog, jer jestvinu je dal vsem onem, koji se ga boje. 

Ale što ti se spoznavam kruto nerazuman, nevredan i nedostojan, 
da tako preveliko i visoko duguvanje moguč bi izgovoriti, zato vsi 
ukupe, o premila bratjo, z nebes dar i pomoć pomozete mi polag 
navade prositi ovako govoreči: Otac naš etc. A sada takajše i onu 
ladju, 2 onu škrinu, on dom, on stan i prebivališče presvetoga Troj¬ 
stva, onu jednu krajicu, onu jednu cesaricu, onu jednu gospoju neba, 
zemje, pakla, angelov i vseh Judih, milu i dragu Devicu Mariju 
pozdravemo pozdravjenjem onem, kojem ju je slavni anđel Gabriel 
vu Nazarethu varašu pozdravil govoreči: Zdrava Marija, milosti 
puna etc. || 

Memoriam fecit mirabilium suorum. 19. 

Spominak je učinil čud svojeh. 

Prevjudna, 3 prevredna, premudra, prerazu[m]na, premijahna, Gen. 24. 
preslavna, preodičena, pregingava, prekipna, prelepa i prečudna ona 
divojčica Rebeka, radujuči se u veselju velikom cimelije, t. j. narukve, 
kolanje, 4 navušnice i ostale dari drage, vredne i plemenite, koje je 
noj prejubjeni, premili i predragi ne zaručnik i jub, Izak, a to na 
znamenje zaručenja prišesnoga i pridučega snubenja bil poslal, dal 
i daruval po Eleazaru vrednom slugi, prijatelom 5 svojem i prija- 
tejicam, rodbine i bližnem poskakujuč po vulicah kruto gizdavo i 
•oholo 6 kazaše hvaleč se, slaveči i dičeči. A to zato, da nekaj vsaki 
unapridak zna veliku [ubav i dobrohotenje, koje noj želeše ne pre- 
Bragi Jubi zaručnik Izak. Da o mene kruto mila i Jubjena bratjo, 

promislete i viđte današni dan, kade ne jur veče ona prelepa i 
gizdava divojčica Rebeka, nego pače ona preslavna, presveta, pre¬ 
lepa, premila i ponizna divojčica, mati cirkva katoličanska po 
vse[m] okruglom svetu razširena nosi i prenaša po puteh, staž ah, 
vulicah i iz cirkve u cirkvu z velikum pobožnostjum, zavetom, 
pompum, procešijum, veseljem i radostjum pignus, zaklad i zalog,, 
a to je kruto predragi i preslavni dar, telo i krv nad jezerokrat 
predragoga i preslatkoga spasiteja i zveličiteja, Ježuša, i to zato, 
da nekaj vsaki zna veliku i neizgovornu Jubav, koju nam hoče i žele 
naš odkupite} Isukrst i da se preslatkomu i presvetomu imenu Ježu- 
ševomu ima vsako koleno klahati i klečati, nebesko, zemajsko i 
paklensko. Nakratkom, kojih stvarih i duguvanja spominak i opo- 
menutje je ov sveti šakramentum, bude ovo moje govorjenje, a vi 
radi i marjivo na vašu dušnu korist posluhnete, prosim. 

Memoriam fecit mirabilium suorum. 

Spominak je učinil čud svojeh. 

Navadili su se cesari, kraji, hercegi, poglavniki i ostali ovoga 
sveta poglavari, da potom, kako neprijateje svoje predobe i vojsku’ 
nihovu poteru, a krajevstvo, orsag i zemju svoju u miru zakonom 
i pokojem potvrde, tada udije i taki na zlamenje velike radosti i 
veselja, za dobar dobičak i odojanje trophea, arkuše, lučne 7 i 
prelepe stupe od mramora, zlatemi slovmi i rečmi napisane, na veko- 
večno unapridak spominanje postavjati. A to zaradi toga, da nekaj' 
vsaki, koji mimo prohodi, vidi, šte i čudi se u slavnoj stvari, voju- 
vanju, harcu i lepu dobičku, koji je negda po viteških rukah učinen. 
Tako ravno je učinil naš nad tisučekrat premili spasite} i zveličite},, 
Ježuš, kada je jur zako[n] milošče i milosrdja ustanovitil, a greh 
strošil, vraga i svet ter vojsku ino si/u nihovu vsu predobil i potrl 
i mir z Otce[m] Bogom, z anđelmi i z }udi vučinil i potvrdil. Tada 
udije i on hip čudni a prelepi, ah Bože, stup od trophaea, t. j. zla¬ 
menje od predobička i razbitja neprijatelov postavil i zasadil, a to 
te, ov presveti i preslavni šakrame[n]- || tu[m] tela i krvi svoje, 
potom položil je epigraphe, t. j. napisah plemenit, na vekovečno 
spomenutje, nam premijahno zlatemi slovmi i rečmi napisan, ovako 
govoreči: Hoc facite in meam commemorationem. Ovo činete na 
moje vzpomenutje. A to zaradi toga, da ime sveto negovo i spome¬ 
nutje vekovečno pri nas vazdar bude. Zač ov presveti šakramentum 
jest zlamenje očito i spomenek vseh del predobroga i premiloga 
Ježuša, a navlastito smrti hegove, muk i vsega plemenitoga nego- 
voga dobička. Ar sam predragi Ježuš ovomu svetomu šakramentumu 
to je ime dal, što je i nazvestiti zapovedal po svojeh apoštoleh, ovako 
govoreči: Hoc quotiescunque feceritis, in mei memoriam facietis. 
Ovo kulikogoderkrat budete činili, na moje spomenutje hočete činiti. 
I kakoti David nekada, kada be pobil golema onoga i velikoga. 


lucznye. 




Deset propovijedi o Euharistiji. 


65 


orijaša, Golijata, poglavnika od filišteušev i umoril, hotevši jakosti 
svoje velike svedočtvo, dobička i premoženja spominak vekovecni 
odvetku i vsem poslednem ostaviti, oružje negovo, a navlastito mec, 
kojem je nakazu, skruni i čudu onomu človečanskomu glavu odkinul 
i odsekal bil, na prebivalištu, t. j. tabernakulu gospodinovom je 
obesil, plaščem zaodeta, zavita i zaogrnenoga. Tako ravno odku- 
pitej sveta, Krištuš Ježuš, sin Boga živoga, kojemu u jakosti ne bese 
nijedan takmac ni spodoban. Kako to Anna prorokiša svedoči, 
govoreći ovako: Non est fortis , ut est dominus Deus noster. Ne ne 
tako nigdor jak, kako Gospodin Bog naš. I profeta Jeremijaš ovak: 
Fortissime magne te potens. Prejaki nad vsemi, veliki i zmožni. 
Kako, reku, ov jaki a preslatki naš Ježuš predobi poglavnike i 
nakazi one skurine i tamnosti vekovečne, vrage i ne pobi, onu vuru 
i hip u svete matere cirkve oružje krajevsko človečanstva svoga i 
slavni ter odičeni ino predobjeni tela svojega meč, kojim jakost, 
moč ino živjenje je im uzel, ostavi i položi. Ale stanovito zaodet, 
zaogrnen i zakriven obličajem krušnim i vinskim, a to je telo 
svoje predrago i krv, pače i vsega sebe u svetom šakramentu 
oltarskom, kakoti jedno veselo zlamenje goruče Jubavi i očito 
spomenutje muk, razpetja, smrti i vsega žitka i živjenja svoga. 
Posluhnete, što od toga sveto pismo govori! Quotiescunque enim 
manducabitis panem hunc et calicem bihetis, mortem Domini 
annunciabitis, donec veniat. Kulikogodarkrat budete jeli kruh ov i 
pehar pili, smrt Gospodinovu hočete nazveščati, doklam priđe. Ter 
nesu li te stvari i duguvanja, o> krščenici, lepa i plemenita? Ale još 
vnogo lepša i plemeniteja posluhnete! Zapovedal je bil on veliki, 
zmožni, vsemoguči, neizrečeni, živi i predobri Gospodin Bog 
Mojižešu, da bi manu, kojum četrdeset godišč ili let puk aliti 
Juctvo izraelsko^ vu puščinah ta isti dobri Bog hranil je, jednu 
stanovitu posudu na vekovečno spomenutje zahrani i u arku onu, 
koja beše iz dreva Šetim, vsa znutra i zvana od prečista zlata 
okovana i pokrita, položil. A i posuda, u koje ta mana zatvorena 
bćše, šiba Aaronova, koja buduči suha, med dvanadestemi ostalemi 
bila je procvala i takajše j| dve tablice kamenite, na kojih Bog 
rukum svojum deset svojih zapovedi napisa i ona vsa od prečista 
zlata beše. Što ovak sveti Paval apoštol tvrdi: Ft arcam testamenti 
circumtectam ex omni parte auro , in qua urna aurea habens manna 
et virgam Aaron , quae fronduerat et tabulae testamenti. I arka ili 
ladica teštaamentoma okolu pokrita ze vseh stran zlatom i u koje 
vedro zlato beše, imajuči manu i šibuAaronovu, koja se je razelenila 
i bila procvala i tablice teštamentoma. Tako ravno je nam za¬ 
povedal naš nad jezerokrat premili zveličitej Ježuš, da imamo 
zahraniti na večm> spomenutje vsega onoga, što je na ovom svetu 
za naše spasenje i zveličenje činil, nam dal i daruval: pravu pre¬ 
svetoga i preslavnoga tela svojega manu u svetoj cirkvi katoli- 
čanskoj, negovoj pravoj arki, koja mana zaprta je i pokrivena ti 

svetom oltarskom sakramentu; što negda i apostolom svojem đa 
Luc. ii. čine ovako zapoveda: Hoc facite in meam commemorationem. Ovo 
činete na moje spominanje. Kako da bi rekal, a moji dragi apostoli, 
kulikogoderkrat budete telo i krv moju posvečali, kulikogodarkrat 
blaguvali i jeli, kulikogoder zavetno i pobožno kazali ili simo-tamo 
slavno i dično prenašali, vse to činete na spominanje britkeh i 
gorkeh muk mojeh, koje za vas i za vsega sveta odkupjenje, 
spasenje ino zveličenje podneti i pretrpeti hoču. Pače i ovo, o moji 
dragi vučenici, nastojte, ovo vučete vse verne krščenike, da često 
i gustokrat ovu pravu i presvetu manu, t. j. telo moje, na te takov 
spominak, kako sam jur rekal, vu arku srca svoga zavetno, vredno, 
pobožno ter bogdjubjeno prijimju i zahranuju. Zač to mene hoČe 
drago i vugodno a nim na veliku korist i dušno spasenje ter zve¬ 
ličenje biti. I pokihdob da sam ovde od mane spominak učinil, ako 
hočete znati zroke, zaradi kojih se ona prispodabja k telu predra¬ 
goga Ježuša, ovo su. Prvi je, stoti kada puk ili Juctvo vide čudo 
ovo preveliko iz nebes dojduče, manu, vsi ukup od velika čuda 
Exod. 1 6 . vapijaše i kričaše govoreči: Manhuf Odkuda se i prozva Manna, 
v - jer ne znahu, što bi to bilo, a dijački veli se: Quid est hoc? Što je 
to? Kako da bi rekli, kakov je to mirakul? Kakovo je to čudo? 
Gdo i koji bi kada prispodobno duguvanje ovomu videl? Što vse, o 
krščenici, boje, lepje i pravičneje od svetoga šakramentuma oltar¬ 
skoga, t. j. tela predobroga Ježuša reči moremo. Ar mana sama gola 
figura, pelda i prilika ovomu presvetomu šakramentumu bese, koji 
zevsema čudno i kruto prečudno je; na tuliko, da se vas svet do 
dandanašni nad nim čudi. Delo, reku, i stvar, koju videvši anđeli 
i Judi, vsi skupa od vesikoga čuda vape i kriče. Quid est hoc? Što 
je to? Videre nimirum accidentia sine subjecto. Videti prigode prez 
poddajnosti ili podložnosti. Videti telo a ništarmane neviđeno. 


videti telo, koje je u vnogih mesteh a podpunoma nijednoga ne 
zavujimje niti zapira. Quid est hoc? Što je to? Videre quantitatem 
sine extensione. Videti kulikoču prez prestiranja i ostala vngga, ter, 
22. oh Bože, vnoga ino velika i neizgovorna duguvanja || i čuda. Što 
je to, što, o predragi Ježuše? Je li, je li 8 9 gdo ovoj stvari kada pri¬ 
godnu ino priličnu videl? Ovde se stanovito, o krščenici, more 
reči dostojno, pravo i pravdeno ono, što govori prorok Habakuk 0 : 
Habac. 1. Adrmramini et obstupescite, quia opus fuctum est in diebus vestris, 
v * s- quod nemo credet, cum narrabitur. Čudete se i osupnete, jer delo 
učiheno je u dnevih vaših, što nikdor neče veruvati, kada se bude 
povedalo i nazveščalo. I ono, što nazopet drugi profeta govori 
Is. 53. v. 1. ovako: Quis credit auditui nostro? Gdo je veruval slišanju našemu? 
Joan. i2. Kako da ,bi sveti prorok jedan i drugi po Duhom svetim videvši 
v. 38. i^spoznajuči prišasna, rekal: Kakove su ovo stvari, kakove? Kakova 
čuda i duguvanja neslišana i prekoštimana? Koji tu novinu i preko- 

rednu stvar hoče veruvati? Koteri se nešče čuditi i osupneti nad 
duguvanjem takovim, nad kojim se vsa narav i natura čudir’ Gdo 
li od ne hoče smeti ale se poufati govoriti, koja anđele svete neme 
i prez jezikov čini? Gdo li rečmi izgovoriti, ale razumom i 
pametjum premisliti? Gdo perom izpisati onu stvar hoče, koja je 
tako velika, visoka, gluboka, široka neuhičena i nedostignena ter 
nedosegnena, da na ne izgovorjenje i izpisanje duhom onem 
nebeskem, t. j. anđelom reči pomankavaju? 

Drugi zrok, zašto se mana k telu premiloga Ježuša prispo- 
đabja, je, stoti mana beše kruh nebeski i angelski, štoti je vu 
nebeseh od angelov pripravjen i onako puku ili Juctvu izraelskomu 
od Boga dan. Kako to on sveti kraj i dragi prorok živoga Boga, 

David svedoči ovak govoreči: Et pluit illis Manna ad manducandum. p sa l. 77. 

I dažđil im je 10 manu na blaguvanje i jedenje. I nazopet vu tom v - 24. 
mestu ovako: Panem coeli dedit eis. Kruha nebeskoga dal je nim. 

Što tretiČ vu te iste popevke ili pšalmušu ovak potvrđuje: Panem Eod. ps. 
angelorum manducavit homo. Kruh angelski je jel človek. Ale ov v - 25. 
presveti šakramentum zevsema je preko rubce ne samo nebeski, 
angelski, negO' pače i božanstven 11 kruh, od kojega sam Krištuš 
Teli: Hoc est corpus meum. Ovo je telo moje. T. j. ov kruh, kojega Matt. 2 6 . 
je Ježuš predragi na skrajnoj večerje vazel, blagoslovil, razlomil i v< 26 ’ 
dal vučenikom svojim govoreči, vazmete i ječte, ovo je pravo i 
pravično telo Ježuševo, ono, koje je od prečiste Device Marije 
rojeno; ono, koje je propeto; ono, koje se jur sada na nebeseh od 
angelov slavno i dično gledi; ono, kojemu se angeli i Judi skupa 
klanaju, ono, od kojega sam Krištuš govori: Ego sum panis vivus, Jo. 6 . v. 51. 
qui de coelo descendi. Ja sam kruh živi, koji sam iz nebes stupil 
doli. 

Mana, o krščenici, ne beše iz najgorjega neba, koje se veli 
Empyreum, t. j. ogneno nebo zaradi svetlosti, u kojem sveti angeli 
z Bogom i z ostalemi svetci prebivaju, nego iz zraka, u kojem od 
angelov učinaše se i po nih se davaše i beše zlamenje Krištuša, 
pravoga kruha. Mana pogibaše i pohablivaše se, niti u veke glad 
ne mogaše vgasiti. Sveti 12 šakramentum je pravi kruh i na veke 
u žitak vekovečni obstalan i koji vazdar onoga, koji ga pobožno |j 23. 
i vredno prijimje, sita čini, ar je iz neba Empyrioma, t. j. naj- 
;gorjega izašal i došal. Veli se, koji je iz neba doli stupil, štoti je 
Krištuš sin božji, koji ga čini i daje vsem, koji ga pobožno uživaju, 
žitak duhovni. Mana samo je žitak telovni Židovom davala, ale 
ov kruh žitak vsem krščenikom po vsem svetu duše, a potlam po 
gore vstanenju i tela hoče dati. Odkud i veli Krištuš: Ego šum Joan. 6 . 
panis vitae. Ja sam kruh žitka, t. j. žitak dajuči i vnogo sam 
vredniji i mogučeji nego je bila mana. Ar mana smrt ne odganala. 


10 dashgilymye. 

11 Boshansztvem. 

12 Szvet:. 



68 


O. Ivan Belostenec: 


Jer otci vaši jeli su manu u puščini, ale ih ne mogla osloboditi od! 
smrti, zač su vsi pomrli. A ja pak smrt tija tirani, jer sam kruh 
iz nebes dojduči, da oni, koji 13 me zavetno i pobožno jedu, od smrti 
]bid. večne oslobodim. Odkuda i veli: Si quis ex hoc pane manducaverit , 
vivet in aeternum. Ako gdo iz ovoga kruha bude jel, živeti hoče u 
Ibid. veke. I nazopet: Et ego resuscitabo eum in novissimo> die. I ja 
izbuditi hoču nega na najposledhi dan, da žive u žitku vekovečnom 
skupa z dušum i s telom. Treti zrok je ov,, stoti vseh jestvin 
slatkoću davaše onim, koji ju ješe, kako to lepo mudri po upučenju 
Sap. 1 6 . i nadehhenju Duha svetoga svedoči, govoreći: Angelorum esca 
v - zo ‘ nutrivisti populum tuum; et panem de coelo praestitisti illis omne 
delectamentum i se habentem et omnis saporis suavitatem. AngeD 
skum jestvinum hranil si Judstvo tvoje, Gospodine, i kruh iz nebes 
dal si nim, vsako nasladenje vu sebe imajući i vsake žmahnosti 
slast. Ale, o krščenici, ov sveti šakramentum tisuće- i jezerokrat 
vsem onim, koji ga zavetno, pobožno, ponizno, bogobojazjivo i 
bogojubjeno jedu, vekšu slatkoću, žmahnost, kripost i nasladnost 
nebesku podaje. Zato, o duša Bogu verna, gustokrat k nemu pristupi. 

Četrti je ov zrok, da zasad druge ostavim, stoti’ Juctvo ono 
izraelsko ne moglo znati, što i kaj mana beše, najti ju je videlo, 
bralo u rukah i na jeziku držalo, pače kušalo i jelo, vse do teh dob,, 
doklam Mojižeš ga ne uputi i ne navuci. I tako, što ono po svojem 
znanju, razumu i navuku ne moglo znati, Mojžeš je navuci, uputi 
i utvrdi. Tem razlogom, putom i načinom u početku svete matere 
cirkve, pače i potom toga, nijedan i nigdor otajnosti i skrovnosti 
velike ove prave mane svetoga šakramentuma oltarskoga a pre- 
vrednoga i presvetoga tela predragoga Ježuša ne mogal razlučiti, ne 
mogal razebrati, ne mogal razumeti, nego vsi va nega srca svoja, 
oči ino poglede upreše, kruto se čudeči nad onemi stvari ter 
duguvanjem, koje jur zgora izrekoh i izgovorih, a to vse do tih dob, 
doklam sam Krištuš i sveta mati cirkva katoličanska, po daru 
Duha svetoga upučena i nadahnena, ne otvori i ne navuči, da prez 
vsake dvojne držati i tvrdno veruvati ima vsaki, koji hoče spasen 
i zveličen biti, da je ov sveti šakramentum oltarski pravo tele i krv 
Krištuša Ježuša i da je ovo kruh preželni 14 angelski, kojega nam je 
24. predragi Ježuš || pod kipom i obličajem krušnim i vinskim ostavil 
na duš našeh spasenje, hrahenje, jestvinu i na pitanje. I što sami 
z našem razumom, pametjum i glubokem navukom znati 1 razumeti 
nesmo mogli sami po sebe, sveta mati cirkva katoličanska, kakoti 
dobar, istinni i pravi navučite}, nas vuči i čini znati i razumeti. Što 
vse figura, pelda i prilika ova, iz svetoga pisma staroga teštamen- 
tuma, iz knig Iudicum, t. j. sudačkih, izneta, boje i lepje očituvati 
i odpreti hoče, samo dobro i marjivo ju posluhnete. 


13 gr ješkom hoyi. 

Šampšon, poklam bi bil na putu lava ili oroslana ubil i kada 
bi se nazopet po malom vremenu natrag onuda vratil i povrnul: 
nufi najde pčelca vu vustah onoga oroslana i tudje i on hip vaze iz 
bega 15 jednu sat meda i jel ga je i podam po nekoliko vremena ovu 
pritič iliti ganku filišteom proponova i naprej da ovako. De come- j u d. 14. 
dente exivit cibus et de jorti egressa est dulcedo. Iz jedučega izajde 
jestvina i iz jakoga izašla je slatkoća. Filišteuši, najti su sedam dan 
mislili i kruto se trli ter trudili, što bi ovo' imalo biti: ništarmane 
pod nijedan put i moduš nisu mogli znati, koja bi i kakova bi ta 
jestvina bila, koja slast i koji bi on jaki bil. I kada bi jur videli 
filišteji i spoznali, pače zevsema zdvojili, da su nemogući pritič ili 
ganku iztomačiti, zaručnice ili žene su se negove prijeli, ovako je 
govoreči: Blandire viro tuo, ut indicet tibi, quid significet problema! 

Licimeri, drago li i mili se mužu tvojemu, da ti pove, što zlamenuje 
pritič ili ganka! I tako zaručnica ili žena Šampšonova, Dalila, po 
vnogeh prošneh, na to je vazela i dopejala Šampšona, da je je po- 
vedal i ona pako> filišteušem. O človeče, kruto škura i otajna pritič 
i ganka je presveti i preveliki ov šakramentum oltarski Judem, niti 
su ga razumeti moguči, što je, ako se od prejubjene zaručnice Kri- 
štuševe ne navuče, to je, od svete matere cirkve, koju je ne zaručnik, 
pravi on Šampšon a velikoga i živoga Boga jedini sin, Krištuš Ježuš 
naučil. Što sveti Paval apostol ovako svedoči: Ego enim accepi a i.Cor. n. 
Domino, quod et tradidi vobis, quoniam Dominus Jesus, in qua nocte 
.tj'adebatur, accepit panem et gratias agens jregit et dixit: Accipite 
et manducate, hoc est corpus meum, quod pro vobis tradetur. Ja 
sam stanovito prijel od Gospodina, što sam i pridal ili dal vam, jer 
Gospodin Ježuš onu noč, koju se izdavaše, vaze kruh i hvalu vzdavši, 
razlomi ga i reče: Vazmete i blagujete i ječte, ovo je telo moje, koje 
se za vas prodati ili izdati hoče. Kako da bi sveti Paval apoštol 
rekal, o predragi i verni krščenici, mene je, mene sam Bog to po 
svoje svete milošče i daru osebujnom navadil, naučil i od nega sam 
samoga prijel; pače i vera, po koje se same ov sveti šakramentum 
oltarski razume, vučila me je, da ja to> verujem tako, kako vam 
pišem, a ne navuk koji, aleti razum i mudrost človečanska. 

I stanovito^, da je kruto otajno, škuro, 16 tamno i skriveno ovo 
duguvanje. Kako’ iz KrištuŠa Ježuša, koji prede beše, (nego telo I 
naturu človečansku vuze), kako jedan lav ili oroslan nehteči i Bog 
on || srditi, koji grehe otcov u sineh tija do četrtoga pokolenja kašti- 25. 
gase, odkud ovak govorjaše: Ego sum Dominus Deus fortis zelotes Exod. 20. 
visitans iniquitatem patrum in filios in tertiam et quartam gene- 
rationem. Ja sam Gospodin Bog, jaki JubJenik, pohodeči, t, j. koji 
kaštigujem zločinenje otcov u sinih nutar u tretjom i četrtom po- 
kolenju. Kako, reku, iz tak negda srditoga, na zadnoj onoj večeri 


15 ny-|ga. 

16 B. piše fzkuro i fkuro, fzkurina i fkunncki ja vjerno prepisujem po ne¬ 
go vom pravopisu. 

jedučega, izašla je nebeska ona jestvina i iz jakoga onoga, koji po- 
onoj večeri vraga, smrt i greh razbi, pobi i funda, izašla je pre- 
slatkoga i oslasnoga šakramentuma oltarskoga slatkoća; niti ovo,. 

Isa. 7. kak svedoči on veliki prorok, si non credideritis, non intelligetis, 
ako ne budete veruvali, nećete ni razumeti, iuxta 70 versionem, kako< 
sedamdeset mudreh preobraća ili tolmači. Odkuda sveti Petar apoštol 
Joan. 6 . Krištušu vejaše ovako: Nos credimus et cognovimus. Mi verujemo 
i spoznali smo, tako i ti, o krščenik, ako budeš tvrdno veruval,. 
hočeš i ti spoznati i razumeti. A ako pako prede spoznati i razumeti 
budeš hotel, a potlam veruvati: tako ni spoznati, ni razumeti, niti 
takaj veruvati budeš mogal. Ada, o krščenik, nemoj iziskavati da 
razumeš i spoznaš, zato da bi veruval, nego veruj, da budeš mogal 
S. Aug. sup. spoznati i razumeti. Sed fides praecedat cognitionem , veli sveti 
Joan. c. 6. Auguštin, matere cirkve doktor. Nego da vera prejde spoznanje. 
Jo. 6 . v. 52. Niti reci z židovmi: Quomodo potest hic nobis carnem suam dare 
ad manducandum? Kako more ov nam dati telo svoje na jedenje? 
S. Chyril. Zač sveti Cirilo, ove reči svetoga Ivana tolmačeč, veli, da ova reč, 
hocloco. k a k 0 vu božanstvenih duguvanjah, je reč židovska, koje se moramo' 
Jud. 14. jako habati i čuvati. I kako Šampšon govor jaše filišteom. Si non 
arassetis in vitula mea, non invenissetis propositionem meam. Da bi 
ne bili orali u telice moje, ne bili bi našli ni znali pitanje ili zagonku 
moju. Tako govorim ja vsem i vsakomu, da koji se godar ne bude 
vere prave i svete matere cirkve katoličanske ovde tvrdno držal,. 
skrovnosti i otajnosti ovoga presvetoga oltarskoga šakramentuma 
razumeti, spoznati i znati nešče moči. Ovo ti je ada, o krščenik, 
punat, ovo ti je cij, ovo ti je fundamentum, da imaš vsa, koja se 
k ovomu svetomu šakramentumu pristoje, tvrdno veruvati. Zač veli 
jedan mudri navučitej: credere oportet accedentem ad Deum, non 
curiosius rei creditae investigare. Veruvati je potrebno prihodečega 
k Bogu, ne skrbjivo i premarjivo duguvanja veruvanoga modus i 
način iziskavati, i što ne razumeš, svete matere cirkve, prave Kri- 
štuševe zaručnice pitati. Ale stanovito kruto odviše dugo i vnogo 
od ove mane govorjahi, jur je vreme, da se povrnem i nazopet 
govorim, od kojega duguvanja je opomenutje ov sveti šakramentum. 

Poveda sveto pismo, da Jožiaš, sveti on i vredni židovski kraj 
a dragi sluga Boga jedinoga, poklakam bi bil srde i grozne vnoge 
i velike Boga živoga i jedinoga iz svetoga pisma razumel, a to za 
grehe grozne i odurne Juctva židovskoga, koju srdu božju da bi 
26. mogal utišiti i odvrnuti i da bi mogal boje ter lepje || pravu hegovu 
4. Reg. 23. veru ino službu ustanoviti, povekšati i utvrditi, zapoveda i učini vse 
v. 4. bolvanske kipe malikov i kriveh bogov razbiti, potrti i zevsema 

rasipati ter razmrviti. Zatim vse popove nihove pomoriti 17 i ubiti, 
a najposje vsa ona mesta, kade im aldov davaše i službe činaŠe, 
učinil je mrtvečkemi kosti napuniti i nasipati. Ovako ravno kraj 

17 U originalu je ,pomorit.’, gdje točka iza t tiskarska pogrješka mj. i, jer 
B. točno razlikuje infinitiv od supina- 

vseh krajev premili Ježuš učini. Zač da bi pravu veru na ovom 
svetu zasadil i službu vekovečnoga i jedinoga Boga potvrdil, stare 
sinagoge, kraje i kotare je rasipal, raztužil i potrl, prilike i kipe 
razmrvil, ceremonije ne pobrisal, o/re, dari, žrtve i aldove staroga 
zakona je zatrl, a po vsem svetu malike i bolvane razmrvil i fundal. 

A potom na mesto vsega ovoga ne jur kosti mrtveh, kako Jožiaš, 
nego telo svoje presveto i prevredno ino predragu krv je položil, 
kakoti jedno zlamenje i napreduvanje smrti, muk, krvi svoje pro- 
litja i propela ili križa svojega vekovečni spominak je premili spa- 
sitej i zveličitej Ježuš postavil. Ne govori li ada pravo? 

Memoriam fecit mirabilmm suorum. 

Spominak je učinil čud svojeh. 

Piše on veliki iziskavac vsake svetovne 18 otajnosti, da ona Plin- 1 * 3 °» 
presvetla i prevzmožna gospa krajica Karije, Artemežija, 10 tako c> 
srčeno, pravično i pregingavo JubJaše Maužola 20 kraja, muža svoga 
po smrti, kako živoga, I ovu svoju goruču Jubav posvedoči prelepem ’ 7 ’ 
kruto delom, ar po smrti negove učinila mu je jeden maužoleum, 
t. j. grob, stvar prečudnu a slavnu i dičnu, koja zmed sedmeroga 
vsega ovoga okrugloga sveta lepoga i plemenitoga ter čudnoga dugu- 
vanja jedno je. Zač ov svet nemaše lepjega niti čudnejega duguvanja, 
nego behu najprej egiptanski piramideš, t. j. stupi. Drugo je turan 
farijanski. Tretje je zidi babilonski. Četrto je tempal ili cirkva Diane 
efežine. 21 Peto je rečeni grob Maužola, kraja Karije. Šesto je kip 
Jove olimpijanskoga. Sedmo je sunčena prilika previsoka, od starih 
poganinov položena za poštuvati ondeka sunce. I ta grob velika 
potroška i cene ove kralice ne beše zadosti, nego još iz prevelike 
one i nezgovorne Jubavi, koju imaše suproti tovarušu i kraju svomu, 
učini telo hegovo premilo u prah preobrnuti, kojega je u zlate 
škrabjici držala i hranila, ter po sve dni života svoga jeliš i piliš 
svoj ž nim je posipavala. A to je ona zato činila, da bi nigdar miloga 
svoga druga i predragoga tovaruša ne pozabila, nego da bi ga 
vazdar i vazde spominala i vseštar na pameti i pred očima imala. 

O duša predragum krvjum Krištuša Ježuša odkupjena, viđ, 
da ako ta i tolika Artemežija krajica zaradi Jubavi svojega muža 
od velike i nepreštimane Jubavi čihaše, ter se spomeni i ti od || 27. 
velike i nezgovorne Jubavi živoga i milosrdnoga gospodina oca Boga, 
iz koje je 22 sina svojega jedinorođenoga spasiteja i zveličiteja našega, 

KrištuŠa, na ov svet poslal i spomeni se takajše i od neizrečene 
Jubavi Krištuševe, s kojum te je po pretrpjenju velikeh i britkeh 
muk tako teško odkupil, ter Jubav, prosim te, z Jubavum trsi se 


18 fzvetorne. 

19 Artemishiya. 

20 Marfola- 

21 Dianae EfTefinae. 

22 koyege. 

Joan. 6 . 


Theophil. 
sup. Jo. 6 . 


Chrysost. 
Hom. 4 6. 


S. Aug. 1 . 1. 
de meritis 
et peccato- 
rum rernis- 
sione. c. 24. 


vrnuti. Pače premilomu Ježušu ni to ne bese zadosti, nego k toj istoj 
Jubavi još i ovu priloži, da nam je ostavil svoje presveto telo, da 
je jemo i svoju prevrednu krv da ju pijemo, a to na spominanje 
negoveh britkeh i jadoviteh muk. I obrh toga zato, da jeduč i pijuč 
živemo u veke večne. Jer ne svedoci li to vu današnem evangeliomu, 
kada ovak govori? Qui manducat hunc panem, vivet in aeternum. 
Koji je ov kruh, živeti hoče u veke. Govori: ov kruh, t. j. koji je 
od Boga dan i iz nebes došal, samoga sebe razumejuči, da koji ga 
godar bude jel i k sebe dostojno prijimal i u milošče božjoj do 
konca bude obstoječi, živet-če u veke, t. j. bude oslobođen od smrti 
vekovečne i bude imal žitak duhovni večni, a po vskrshenju i gore 
od mrtveh ustanenju hoče imati i telovni, kako sam jur zgora rekal. 
Ale zašto, što štimate, prede tolikokrat Krištuš gospodin od žitka 
vekovečnoga i vu današnem nazopet govori evangeliomu? Velim 
zato, štoti vsi žitak i živjenje kruto Jubimo, a smrti se bojimo' i jako 
strašimo. Odkuda ovako Theofilakt: Ubique , inquit, Christus vitae 
meminit et crebro hoc nomen addidit, quia nihil ita suave hominibus , 
ut vita. Vazde, veli, Krištuš od žitka se spomina i gustokrat to ime, 
slovo iliti reč je priložil, štoti ništar tako slasno i drago Judem ne, 
kako žitak. A sveti Ivan Zlatovust, vrli navučitej matere cirkve i 
doktor ovak: Vitae ubique Christus meminit , nam ejus trahimur 
cupiditate et nihil suavius, quam non mori. Od žitka se vsakom 
mestu Krištuš spomina, zač negovem vučemo se poželenjem i ne 
ništar slaje i vugodneje, nego ne umreti. I preštimaj ovde dobro, o 
kršČenik, da u starom teštamentu žitak vekovečni ne se obetal, nego 
samo 1 dnevi vnogi i dug žitak ili živjenje! A sada Krištuš vu novom 
teštamentomu, kako 1 i vu današnem evangeliomu ne samo dnevov 
dužinu ili vnožinu, nego pače žitak prez konca i živjenje obeče. 
Odkud sveti Auguštin poveda, da punici i kartaginski krščenici krst 
ništar drugo, nego spasenje ili zveličenje, a sveti oltarski sakramen¬ 
tom ništar ino, nego žitak jesu imenuvali. Jer je ov sveti šakramen- 
tum žitak ter žitak vekovečni, kako sam Gospodin Krištuš vnogokrat 
tvrdi i svedoci. Ale tako ovo razumeti imaš: ako što greh ne preti 
i ne pači. A drugače, koji nedostojno, grehi oskrunen, oblačen i 
utepen kruh ov žitka, t. j. sveti šakramentom tela Krištuševa pri- 
jimje, ne dobiva stanovito žitak, nego u smrt vekovečnu uteče. I 
da jur dokonam: 

Ne ponaša li se ada i ne kaže li se ov sveti šakramento[m] i 
plemeniti ter nepreštimani zaklad ino zalog odkupjenja našega, koji 
nam na pamet tolika lepa, toliko vredna i toliko vekvečnoga spo- 
menutja dugo- j| vanja i stvari daje: ne ponaša li se, reku, i ne 
donaša li se nazad u cirkvu pobožno i vredno i kaže od redovnikov 
z velikum pompum, dikum i veseljem duhovnim? Pače pravičneje, 
dostojneje i vredneje to danas i vas ov tijedan dobri i bogaboječi 
redovniki i krščenici čine, nego nekada Rebeka svojemi darmi činaše. 
A navlastito, o krščenici, mi zato ov preslavni i presveti sakramen¬ 
tom častimo, slavimo, dič[i]mo, hvalimo i od nega umileno i ponizno 

jakost, kripost ino pomoć proti vsem protivnikom, viđenem i ne¬ 
viđeni (!), prosimo po ovih naših službah i ceremonijah, stoti tvrdno 
verujemo, da je ovo ono telo, koje je Reč vekovečna, t. j. pravi i 
jedini sin Otca Boga u vutrobe Deve Marije vazel; da je ovo ovo 
telo, koje je Devica premda Marija porodila i vu jasle položila; da je 
ovo, ovo ono telo, koje su pastiri i tri kraji častili i komu su se u 
Betlemu klanjah; da je ovo ono telo, koje je u templomu jeruzalem¬ 
skom mej doktori sedeče našasto, ne poštujući i izpitavajuči; da je 
ovo, ovo ono telo, koje je vodu u vino preobrnulo; da je ovo, 
ovo ono telo, koje je od Ivana u Jordane krščeno; da je ovo, ovo 
ono telo, koje se je četrdeset dan i noči postilo; da je ovo, ovo ono 
telo, koje je zvrhu morja hodilo; da je ovo, ovo ono telo, koje je 
kruh i ribe unožilo i vnožinu juctva nasitilo; da je ovo, ovo ono 
tčlo, koje je učinilo slepe progledati, hrome hoditi, gluhe čuti ino 
tolika i takova čuda počinilo; da je ovo, ovo ono telo, koje se je 
na vrtu krvavim potom petita; da je ovo, ovo ono telo, koje je 
od Judaša Iškariota prodano od židovov uhičeno svezano, bičuvano, 
tepeno, trnovem vencem koruneno, žučjum i octom napojeno, pro¬ 
peto, vmerlo, na pakal stupilo, svete otce iz limbuša ili krila Abra- 
hamovoga izpejalo, duše iz purgatorioma oslobodilo, vzkrsnulo ili 
gore je z mrtvih na treti dan stalo, uzašta ili stupilo na nebesa, Duh 
sveti poslalo; i koje dojti hoče sudit žive i mrtve. Ovo, ovo jednum 
rečjum da je Krištuš Ježuš; ovo, ovo da je spasite}, stvorite} i od- 
kupitej; ovo, ovo da je Reč vekovečna, božanstvena, božji sin i sam 
samahni vsamoguči, večni i živi Bog, verujemo, valujemo, svedočimo 
i tvrdimo. A sada jur na koncu, o krščenici, prosim vas, za Jubav 
velikoga i jedinoga Boga, ne dajte se, ne dajte onoj poganskoj kra- 
Jice, od koje malo zgora govorjahi, predobiti, premoči i u Jubavi, 
koju suproti svomu tovarušu i kraju imaše, prenadajti! Nego, ako 
želete imati žitak vekovečni i veselje neskončano', tako iz velike 
proti Bogu vašemu jubavi, čisto i prez vsakoga greha i skrune 
k ovomu svetomu šakramentomu, t. j. k živomu telu Krištuševomu 
često 23 i gustokrat pristupete i he k sebe prijimjete, a to zaradi toga, 
da se vazdar z nega budete spominali i da ga vsevdije i vseštar na 
pameti ter pred očima z velike vaše i nezgovorne Jubavi budete 
imali i potom u veke i bah bahoma da budete rados 24 i veselje 
hegovo ukup ž nim uživali, Amen. ]J 

Prodečtvo peto. 29. 

Caro me a vere est cibus. joan. 6 . 

Telo moje stanovito je jestvina. 

Vzmožna i imenita ona krajica Šaba, kada bi bila mudrost 
veliku Šalomona kraja židovskoga razumela, prišla je z vnogemi i 3 R-eg. 


* da je ovo, ovo ono telo, koje je od Iaana u Jordane krščeno. 

23 chefzo. 

24 radosz. 

velikemi darmi k nemu vu Jeruzalem i koteroga kada bi bila čula 
i slišala mudrost, hiže ino polače, koje je uzidal, jestvine stola 
begovoga i ostala videla, kruto se je jela čuditi i na toliko osupnela 
Ibid. je, da veli sveto pismo: Non habebat ultra spiritum. Nemaše daje 
duha. Koje reči troj duplo ili trojstruko mogu se razumeti. Najprvo, 
da ne jur več i daje imela batrivosti, da bi ga skušavala. Drugoč, 
da ništar ne več imala u srcu svojem, što bi ne bila Šalomonu otvo¬ 
rila i oznanila. Tretič, da je svoju mudrost ništar štimala suproti 
Ibid. Šalomonove. I zato ovako na hvalu Šalomonovu reče: Beati viri tui 
et beati servi tui hi, qui stant coram te semper et audiunt sapienr 
tiam tuam. Blaženi muzi tvoji, i blaženi sluge tvoji ovi, koji stoje 
pred tobum vazdar i poslušaju mudrost tvoju. K tomu joŠ ova pri¬ 
loži: Sit dominus Deus tuus benedictus, cui complacuisti. Budi Go¬ 
spodin Bog tvoj blagoslovjen, komu si tak drag i vugodan postal. 
Želem ja krutim zakonom, o duše krščanske, da vi vsi danas posta¬ 
nete krajica Šaba, ter da pohodite pravoga onoga mirovnoga Šalo- 
Apoc. 19. mona, Krištuša Ježuša, kraja krajev i gospodina vse gospode. Ar 
blaženi su stanovito i jezerokrat preblaženi vsi oni, koji Krištuša 
pohajaju gusto i kojim je on kraj, jer oni dostojni budu uživati 
viđenje negovo i slavu ino diku onu, koju ima z Ocem i svetem 
Duhom, videti, ter mudrost, koja se vsem čistoga srca kaže, u veke 
Ps. 146. y ečne veselo prijimati. Zač, o krščenici, ako želete mudrost: sapien- 
tiae ejus non est numerus, mudrosti negove ne broja, veli David. 
2. Pa. 20. Ako jakost i mogučanstvo: in manu tua est fortitudo et potentia, 
nec quisquam potest tibi resistere, v ruke tvoje je jakost i mogu¬ 
čanstvo, niti ti gdo more suprotiveti, veli Jožafat kraj. Ako slavu, 
Ps. ni. diku i bogactvo: Gloria et divitiae in domo ejus, slava, dika i 
bogactvo vu hiži begovoj, govori Duh sveti po Davidu. Ako 
Prov. 9. lepotu polače: sapientia aedificavit šibi domum, excidit columnas 
septem, mudrost, t. j. ov pravi Šalomon, Krištuš Ježuš, uzidal si je 
hižu, izrezala je stupov sedam. Koja je ova hiža ili polača, nego 
sveta cirkva? koje sedam sveteh sakramentov je sedam fundamen- 
tov i stupov, na kojeh stoji i ki ju suzdržavaju. Ako li pako jestvin 
Prov. 9. obilnost želeš i hočeš, ovak Duh sveti veli: Sapientia immolavit 
victimas suas, miscuit vinum et posuit mensam. Mudrost alduvala 
je aldove svoje, zmešala je vino i položila je stol. Mudrost, t. j. 

30. Krištuš, koji je, kako sveti Paval apostol tvrdi, Dei virtus et (J 
1. Cor. 1. Dei sapientia, božja kripost i božja mudrost. Alduval je aldove 
svoje, t. j. sam sebe, kako to sveti Paval svedoči ovak govoreČi. 
Eph. 5. Christus dilexit nos et tradidit semetipsum pro nobis oblationem et 
hostiam Deo in odorem suavitatis. Krištuš Jubil je nas i dal je sam 
sebe za naš aldov i prikazan Bogu na duhu oslasnosti. Veli aldove, 
Štoti je Krištuš za nas vnoge muke pretrpel. Zmešal je vino z vo- 
dum, t. j. božanstvo je sklopil s človečanstvom, položil je stol, t. j. 
oltar, na kojem se vino z vodum meša i ov presveti šakramentom 
Ps. 77. posveča, od kojega Duh sveti po Davidu ovako govori. Panem 
angelorum manducavit homo. Kruh angelski jel je človek. Ovu, 

reku, prevrednu i presvetu jestvinu ostavil nam je, da se ž hum 1 
jačimo i krepimo, pobožno ju u telo naše prijimjuč, od koje ovako 
sam veli: Caro mea vere est cibus. Telo moje stanovito je jestvina. 

O jestvina prečudna i prevredna! gdo je kada prispodobnu stvar 
videl aleti čul? Stanovito, o Krištuše predobri, blaženi jesu slugi 
tvoji i blaženi jesu vsi oni, koji pobožno polag ove 2 jestvine stoje, 
koji-ju 3 tvojem imenom svete i koji ju uživaju i jedu. Budi Gospo¬ 
din Bog, otac tvoj vekovečni blagoslovjen, koji je tebe takovoga i 
tolikoga hotel biti našega hraniteja. Od ove ada jestvine kruto 
predrage, prevredne i presvete radi me i marjivo posluhnete, da se 
ovde ž hum po milošče, a na drugom svetu po slave i dike budetč 
vredni krepiti, hraniti i nasititi vekivekoma. 

Caro mea vere est cibus. Joan. 6 

Telo moje stanovito je jestvina 

Najprvo, kada reci ove predragoga Ježuša razmišjavam, vidim 
i spoznavam iz ove jestvine narodu kršćanskomu preveliku slavu, 
diku, poštenje i preštimanje izhajati i niknuti. ZaČ Judi za veliko 
drže i štimaju, ako se od ovoga sveta velikašov i poglavnikov po¬ 
zovu i k stolu svomu posade i š čim su vekši poglaviteji i mogučeji, 
koji pozovu, tem vekše poštenje i plemeniteje preštimanje pozvani 
sebe učinenO' štimaju. Takov beše Aman, (da tisuće jezer drugih 
ostavim), on najvekši poglavnik pod Ašverušem 4 krajem, koji da bi 
bil od krajice Ešther na goščenje pozvan, domom taki pojde, ženu, 
sine, kčere i vse svoje izezva prijateje i jel se je slaviti, hvaliti i 
dičiti, samo od ovoga pozvanja govoreČi. Regina Esther nullum Esth. 5 
alium vocavit ad convivium cum rege praeter me. Krajica Ešther 
nijednoga drugoga ne zvala na goščenje s krajem, zvana mene. 

Mogal bi se bil 5 stanovito ov gizdavi i oholi poglavnik znašati, 
dičiti, hvaliti ino slaviti od bogactva, pokihdob vsega je obilno 
imal, ale na vekše je ovo imal i držal, da je samo od krajice na 
goščenje pozvan, negO' zlata, srebra, penez kupe i obilnost, ar štimal 
je da vu tom vsem ne toliko poštenja, koliko vu samom ovom po- 
zvanju. Tako i Mifibožet, 6 (od koga jur gore u drugom prodečtvu 
govorjahi), kada bi ga bil David kraj stola svojega tova- || ruša 31. 
izebral govoreči: tu comedes panem in mensa mea semper, ti hočes 2. Reg. 
kruh jesti na ili pri stolu mojem vazdar, osupnevši od velika čuda, v> 7 * 
odgovori ovako: Quis sum ego servus tuusf Koji i što ja jesam 
sluga tvoj? Kako da bi rekal, o ti preveliki i vzmožni kraj, kada 
me k stolu tvojemu pozivaš kruha jest, toliko mi odtuda poštenja, 
slave, dike i vrednosti dohajati čutim i spoznavam, da zadosti pre- 

1 shnum. 

2 grješkom: ove. 

3 kryu. 

4 Affveruffem. 

8 Mogalbilsze bil. 

6 Miffibosheth. 

štimati nesam moguč. I najti sam iz krajevskoga pokojenja, i ded 
moj prvi je kraj izraelski bil, ništarmane toliko- poštenje, slava i 
vrednost ne dohaja mi iz pokolenja i pređev, koliko iz tvoje ove 
dostojnosti, da me gosta tvojega vsakdašnega činiš. I to je stanovito, 
da ta takova judi svetski za veliko nesmerno poštenje drže. Ale 
vnogo vekši zrok mi krščenici imamo se slaviti, dičiti i hvaliti, koji 
se pozivamo na jedno prečudno i prevredno goščenje i ne kako 
Aman od Ešther krajice, nego pozivamo se od najprevekše krajice 
krajic, vekvečnoga Otca Boga Mudrosti ovako: Venite, comedite 
panem meum et bibite vinum , quod miscui vobis. Hodete, blagujte 
i ječte 7 kruh moj, t. j. sveti šakramentom oltarski i pijte vino-, koje 
sem zmešal vam, t. j. krv moju. Pozivamo se, reku, na vnogo vređ- 
neje, poglaviteje, plemeniteje i zdraveje, nego je bilo Ešther krajice, 
zač ono Amanu j ado vito i smrtnonosno (!) beše, ar on onde ne samo 
poglavničtvo, čast, poštenje, nego i glavu, ženu, decu i vse svoje 
milo i drago izgubi. Ale kojigodar k ovomu presvetomu goščenju 
vekovečne mudrosti, t. j. Krištuša Ježuša, dostojno, vredno, čisto 
i pripravno pristupi, takovoga ništar naj se ne boji, pače kinč mi- 
lošče božje, dobrot i zaslužbi hoče si povekšati, i k tomu žitak i 
živjenje ne zgubiti, nego produžati. Jer ovak Krištuš veli: Caro 
me a vere est cibus et sanguis meus vere est potus. Telo moje do~ 
istine je jestvina i krv moja stanovito je pitvina. Jestvina, reku, 
koja i jakost duše i duhovni žitak i živjenje produžava. Obrh toga 
vnogo se boje mi veseliti imamo, nego Mifibožeth, ar nas poziva 
kraj krajev i gospodin vse gospode, pravi David, Krištuš Ježuš, 
koji je paklenskoga Goliatha petemi kamenci presveteh svojeh peteh 
ran pobil i vas svet na oltaru svetoga križa odkupil; i znaj, o kršče- 
nik, da te ne zove na on kruh, od kojega prestupiteju Adamu vejaše, 
in sudore vultus tui vesceris pane tuo, u potu obličaja tvojega hrani! 
se budeš kruhom tvojem; niti takaj na on, od kojega ovak David: 
cibabis nos pane lacrjmarum, nakrmiti nas hočeš kruhom od suz, 
nego na kruh ov presladak, od kojega sam ovako govori: Hic est 
panis de coelo descendens. Ovo je kruh, koji je iz neba doje stupil. 
Kruh, velim, ov, koje (!) je u naručaju Boga otca najprvo, potom 
u vutrobi đevičanskoj oghem velike jubavi pečen, daje se nam na 
jestvinu i krv negova presveta na pitvinu. Odkud ovako veli: Caro 
me a vere est cibus , sanguis meus vere est potus. Telo moje uistinu 
je jestvina, kojum vas hranim, i krv moja stanovito je pitvina, 
kojum |j duše vaše slatko napajam. O poštenja zvrhu vsega osta¬ 
loga poštenja! o vrednosti obrh vse vrednosti! o časti nad vsum 
častjum! Govorjahu negda mudri babilonci: Deorum non est cum 
hominibus conversatio super terram. Ale blude i greše, zač ne samo 
baratanje, pajdaštvo, nego i goščenje kruto čudno, kade Bog i 
odkupite} naš gosti nas i goščenje je naše jako prečudno. Š čim jur 
sada, 8 o duša moja hočeš zahvalna biti Gospodinu Bogu tvojemu, 

7 yegyszte. 

8 Izaka. 

što li mu hočeš daruvati? Kakovu plaču premilomu Ježušu dati? 

Koje i kakove službe za toliku negovu dostojnost i poštenje učiniti? 

Nasleduj krajicu Šabu, koja je prikazala Šalomonu vno-ge fele dari; 
ti takaj poštuječemu tebe Bogu tvojemu daj i daruj slavu, diku:, 
čast i poštenje. Na što te ovako- on sveti kraj i prorok višnega Boga 
opomina: Exultate Deo adjutori nostro, jubilate Deo Jacob! Radujte 3 . R eg . ia . 
se Bogu pomoćniku našemu, spevajte Bogu Jakopovomu! Još daje 
ovak: Sumite psalmum et date tympanum, psalterium jucundum p s . 80. 
cum cithara. Buccinate in neomenia tuba in insigni die solemnitatis 
vestrae. Vazmete popevku, i dajte buben, orgule hvaleče vesele 
s čitarum. Trubentujte na mladi mesec trumbetum na najimeniteji 
da[n] svetka vašega. A sveti Thomaš Aquinaš, on anđelski doktor 
ovak: Lauda Sion salvatorem , lauda ducem et pastor em in hymnis Prosac.. 
et canticis. Hvali Šione spasiteja ili zveličiteja, hvali pastira i vodi- 
teja u pesmah i popevkah. I nazopet malo niže ovak: Sit laus plena , Ibid. 
sit sonora, sit jucunda, sid decora mentis jubilatio. Budi hvala 
puna, budi glasovita i zvoneča, budi veselo, budi snažno i vludno- 
pameti i srca szpevanje. 

Drugoč, kada ove reči spasiteja i zveličiteja našega: telo moje 
uistinu je jestvina, preštimavam, spoznavam iz ovoga presvetoga 
sakramenta goruću izhajati Jubav, koju suproti nam, priprostem, 
zločestem i odhičenem črvom, predragi Ježuš skažuje i oznanuje. 

Veliku je stanovito vsemoguči Gospodin Bog jakost svoju izkazal Gen. i., 
u stvorjenju sveta, kada je nebo i zemju iz ništara učinil, neizre- 
čenu moč i mogučanstvoi svoje pokazal je u potopjenju, kojem je 
vsu zemju i vse najviše gore pokril vodami ino potopil i potom 
takaj svoju oštru i strašnu pravicu oznanil. Ale ovde preveliku i 
neizmernu Jubav podaje, kada nas svojem presvetem telom hrani i 
krvjum napaja. Vnogokrat je stanovito Gospodin Bog vsemoguči 
jubav svoju proti človeku izkazal i posvedočil. I najprvo taki u 
stvorjenju pričel je, jer ga je stvoril na svoj sveti kip i priliku, 
što ostalomu stvorjenju ne vučinil; pače i vse ostalo- stvorjenje mu 
je iz te iste velike Jubavi podložil. Odkud ovako- David: Omnia p sa l. 8. 
subjecisti sub pedibus ejus. Vsa i vsaka podložil si pod noge negove, 
ovce i vole i vsakojačke skote pojske, ptice nebeske i ribe morske, 
koje prehajaju staze morja. To ne beše mu zadosti, nego svet ov 
zemajski, pače i paradižom vse nasladnosti pun človeku je za hižu 
i prebivališče do vremena dal, a nebo mu je za vekovečni sta[nj j| 
zahranil. Ni to beše zadosta hegovi Jubavi, nego- plemenite one i 33- 
svete duhe anđelske za čuvanje negovo je odlučil. Ale ni to- ne 
beše zadosti Jubavi nego-vi, nego telo i naturu človečansku vaze i 
človekom posta. Ale niti to mu beše zadosti, nego- od prevelike 
jubavi gladuvati, žejati i ostale nevoje ino suprotivnosti ovoga sveta 
podnašati je hotel. Što? Hotel je krvjum se potiti, vloviti, vezati, 
hicu vati, popjuvati, pošpotati, trnovem vencem koruniti, propeti 
i potom na križu umreti. Ale niti to zadosta beše hegovi nezgo-vorne 
i goruči Jubavi, nego, o čudo prečudno, hotel je telo- ono presveto. 

iz divičanske neoskrunene polače močjum i jakostjum Duha sve¬ 
toga prijete, ne samo našu biti cenu i kup, nego i božanstvenu 
jestvinu, i predragu krv svoju presvetu našu pitvinu. Gdo je, gdo 
kada čul i mislil ta takova? Dobro je, dobro i vredno od tebe, o 
preslatki i premili Ježuše, zdavna jur prede on sveti kraj i prorok 
u kipu i peršone tvoje rekal: Similis factus sum pelicano solitudinis. 
Prispodoban sam ili priličan učinen pelikanu u pustihi. Pelikan, 
ptica egiptonska, (od koje jur zgora u početku drugoga ovoga pro- 
dečtva govorjahi), kruto je premilostivna, od kotere naravski ili 
naturalski pisci pišu, a navlastito Elianuš u knigah petnajsteh, da 
kruto Jubi mladiče svoje, koje kada spozna i vidi od zmije ili kače 
otrovane i da im je blizu smrt, prsi svoje kjunom rani i probije, 
ter krvjum svojum mladiče svoje poškropi, koji taki ozdraveju. 
To isto učini veliki on pelikan, božji sin, Krištuš Ježuš, koji iz 
gnezda, da tak rečem, t. j. iz naručaja i desnice otca Boga kada 
bi bil spoznal i videl mladiče svoje, t. j. narod človečanski, Jute 
one paklenske kače, jadom i čemerom otrovane, nahitrom odonde 
doje stupi, človekom posta, ruke svoje i noge na križu čavli, a prsi 
sulicum odpreti i prebiti prepusti, da bi mladiči negovi, t. j. narod 
človečanski, (koji je stvorjenje hegovo), smrtjum obdan i obstrt, 
krvjum negovum oblejan ozdravel, večno živjenje i žitak dobil. 
Pače, o predragi Ježuše, veče, veče si učinil, neg pelikan, ar nesi 
samo krv zaradi našega odkuidenja iz tvojega svetoga tela prolijal, 
nere takaj i telo presveto i krv predragu u jestvinu i pitvinu si 
nam preobrnul. Odkud ovako te govorečega čujem: Caro mea vere 
est cibus et sanguis meus vere est potus. Telo moje uistinu je jestvina 
i krv moja stanovito je pitvina. Ove reči premišjavajuči, sveti otac 
Bernard ovak zakriča: O amor amorum, o sacramentum sacramen- 
torum , o dulcedo dulcedinum! O Jubav vse Jubavi, o sakramentom 
vseh šakramentov, o slatkost vse slatkoče! Na toliko nas je premili 
Ježuš Jubil, da nas je sobum kruto jako i zevsema sklopiti i uje¬ 
diniti hotel. I pokihdob da se telovnim zakonom ništar tak z nami 
ne sklapje i jedno čini, kako jestvina i pitvina, koja se u nas i 
naše bitje premenaju i obračaju. Da bi se ada prejubjeni naš Ježuš 
zevsema z nami sklopil i ujedini!, pače jedan z nami postal, hotel 
nam se je u jestvini i pitvini dati. Što ovako lepo sveti Ivan 
Zlatovust matere cirkve doktor svedoči: Unum corpus efficimus: 
membra ex carne ejus et ossibus ejus. Jedno telo učinamo || se i 
vudi iz tela negovoga i iz kosti negoveh. S kem? Stanovito z onem, 
koji nas hrani, t. j. s Krištušem Ježušem. Kojega ovu kipuču i 
nezgovornu Jubav vu ovom svetom šakramentomu, koju suprot nam 
izkažuje, kada premišjavam, štimam, da vidim ono veliko viđenje 
Mojižesevo, kada je videl kupinu na gore šinajskoj goruču i najti 
ju je plaman goruči 6 vsu vokol i okolu ino znutra obstrl, obstala 
je ćela i nevražena od ogna, najti je vsa isledna gorela. I gdo se 

9 gornehi. 

ne. bi, pitam vas, čudil, da bi videl kupinu da gori, a ne izgarja? 

Kupina ona, krščenici, zlamenuvala je ov božanstveni presveti 
sakramentom oltarski, u kojem Jubavi božje plaman srečno u nas i 
srcu našem z velikum našum hasnum prez vsake bante i škode naše 
gori. Ale kakogodar ona kupina ne bese prez trn ja, tako i ov sveti 
sakramentom ne prez nega. Hočeš li znati, koje je i kakovo je to 
trnje? Ne stanovito drugo, nego velika i teška duguvanja, koja 
pamet i razum človečanski bodu, kada je ne more razumeti, niti 
navukom, ne znam koliko glubokem, doseći. Nesu li veliko boduči 
trni, da Krištuš u ovom šakramentomu polag svojega stališa telov- 
noga vas, kolik je goder, je vu najmanšoj hostije i vas pod kipom 
i obličaju vina; pače vas je pod najmahšem falatcem ili mrvum 
hoštije, kako i kapjicum vina po blagoslovu i posvećenju. Odkuda 
ovak sveti Thomaš Aquinaš u pesmi današne maše veli: Fracto S Th. Aq. 
demum sacramento ne vacilles sed memento, tantum esse sub jrag- m hođ ' P s - 
mento, quantum toto tegitur. A kada se jur razlomi sakramentom, 
ne vagaj se simo tamo s pametjum i ne dvoji, nego se spomeni i 
veruj, da je toliko pod vsakim falatcem i ulomkom, koliko u vse 
hoštije. Nesu li veliki trni, accidentia panis et vini esse absque 
subjecto? Pripadanje, t. j. kip kruha i vina vu ovom svetom šakra¬ 
mentomu da je prez vsakoga podloženja? Nesu li veliki trni, da 
ako vazme vnogo Judi ov sveti sakramentom, da bi veče ne uzeli, 
nego vazme jedan? Kako to malo prede rečeni sveti Thomaš doktor 
i ž nim skupa mati cirkva svedoči govoreči ovak: Sumit unus, 
sumunt mille, quantum isti, tantum ille, nec sumptus consumitur. ^id. 
Vazme jedan, vazmu tisuče i jezero, koliko ovi, toliko i on, niti 
se prijet skončava. Nesu li napokonac konca, da vnoge druge osta¬ 
vim, veliki trni, da substantia, t. j. bitje kruha i vina preobrača se 
po posvečenju na telo živo i krv živu Krištuševu? Ov mozihiti, O 
krščenik, i ovim drugi prispodobm trni tvoj vnogokrat razum i 
pamet bodu, kada misliš, kako bi to moglo biti; ale, o krščenik, 
razum, pamet i dušu vera, vera goruča da utvrdi. Kako ta rečeni 
doktor veli u pesmi gore imenuvani ovak: Quod non capis, quod Ibid. 
non vides, animosa firmet fides. Što ne spoznavaš i što ne vidiš vu 
ovom svetom-šakramentomu, ale je mozibiti preko reda naravi i 
nature, vera, vera da te vu-nom potvrdi; vera, vera i sveta mati 
cirkva naj te vu onom uputi i nauči. Veruješ li, da je Bog vsamci- 
guč? veruj ada da je i to vse mogal učiniti, ar koji je vekše mogal 
učiniti, mogal je i more i ono, što je manše. I stanovito, da je bilo 
veče i vekše svet vas učiniti, i vsa, koja vidiš i ne vidiš iz niščeta 
izpejati i stvoriti, nego jedne stvari bitje u drugo jj preobrnuti; ako 35- < 

je ada mogal ono, mogal je vnogo lagje 10 i ovo. Radi toga, da 
boje i očiteje razumeš, ter vsu šumnu i dvojbu od tebe protiraš i 
odhitiš, nekoliko peldi iz svetoga pisma hoču ti na to donesti, Gen. u. 
posluhni dobro. Ne li Adam od Boga iz zemje stvorjen? Ne li Eva Ge«. 19. 

10 lagivel. ;f ... i; 

iz rebra begovoga uzedana, kako sveto' pismo Teli, i učinena? 
Žena Lothova, ne li na stup soli obrnena? Šiba Mojižeševa na zmiju 
ili kacu, a kaca nazopet na šibu preobrnula se je. Vode egiptomske 
• obrnule su se na krv, i zopet krv se je na vodu obrnula. I vnoga 
ovem prispodobna mogučanstvo i jakost božja je učinila. Kako je 
ada ta ista jakost božja i mogučanstvo tolika i takova velika čuda 
učinilo, ne bi moglo kruh i vino- na telo i krv svoju preobrnuti? 
Pokehdob da to sam sveti Duh po vusteh mudroga ovako tvrdi: 

. Omne , quod voluerit faciet et sermo ejus potestate plenus est. Vse, 
štogodar bude hotel, učini, i reč negova mogučanstva i jakosti puna 
je. Da ada pamet i razum tvoj lagje budeš mogal vuziti, vu onom 
što okol ovoga svetoga šakramentoma ne razumeš, i da tvrđno 
budeš veruval vsega Krištuša živoga s telom, z dušum, s krvjum i 
z božanstvom pod kipom hostije i vina po posvečenju (pravoga 
redovnika) zakrivena biti i to u vnogeh mesteh: vazmj si zrcalo, 
koje najti ne bude vekše, neg jedan nokat, ništarmane u sebe izka- 
zuje vsega kolikogodar velikoga človeka, pače i hižu, turan ino 
preveliku goru; jur sada premišjavaj i preštimavaj, gdo je one 
obličaje i fele vse tako velike u tako mali stvari svojem redom 
položil? Ako ada naravskim i naturalskim zakonom to more zrcalo 
učiniti, što neče ada božja jakost učiniti i mogučanstvo? Obrh toga, 
ti pokihdob si jedan i nerazdejen človek, ništarmane u veče mesteh 
ako se postave zrcala, u veče mesteh takaj tebe, tvoj kip i obličaj 
hočeš videti. Ako ada ti naturalski u veče ter razlučeneh mesteh 
moreš po dobrote zrcala tvoj kip i obličaj položiti, neče li moči 
to i ono, što sam rekal od presvetoga šakramentoma, božja jakost 
i mogučanstvo. Zvrhu toga vsega ov moj jedan glas i reč ili slovo 
naturalski skupa i najednoč je u več mesteh, kada vseh vas vušesa 
bije, koji ste u več razlučenih mesteh. Ako ada naturalski glas i 
reč moja to učini, ne more li to dostojneje i vredneje, kako i zgora 
rečena, učiniti Reč ona prejaka i moguča Boga otca vekovečnoga, 
Krištuš Ježuš? Veruj ada jur stalno i tvrdno, ovde u ovom pre¬ 
svetom šakramentu vsega Krištuša z dušum, s telom, s krvjum i 
z božanstvom, akoprem čutenje i razum slepe. Niti je treba vazdar 
čutenje vnuterno posluhniti, a navlastito zato, pokehdob vnogokrat 
nas hini i vkanuje. Ale se naše viđenje ne hini i ne vkanuje, kada 
dupjer on nebeski i oko sveta, sunce, samo jedan lakat veliko spi- 
mamo, da vidimo, koje ništarmane vnogo ter vnogo vekše je od 
zemje? Ktomu ne li se Ižak hinil i vkanil u doticanju i kusanju, 
gda je opipal Jakopa i veruval je da je Ežau, i kada je jel kozletinu, 
štimal je zverinu? Ada ovde vu ovd[m] presveto[m] šakrame[n]tu 
ne mora se j| k čutju i k razumu pridružiti, nego stanovito znaj i 
veruj pod ovem kipom krušnim i vinskim po posvečenju redovnika, 
da je stvorite] tvoj, Krištuš Ježuš, pokriven i skrit. Odkud pravo 
veli prorok Ižaijaš: Vere tu es Deus absconditus. Stanovito ti si 
Bog skrit, t. j. pod ovem kipom i obličaju šakramentomskem, pod 
kojem zaradi tebe, o krščenik, i |ubavi tvoje hotel se je potajiti. 



t esjt propovijed o Euharistiji, 81 


da tako potajenoga i skrivenoga užival bi na tvoje spasenje i zveli- 
cenje. Koji jur sada ova čuda hoče razumeti? Koji ovu veliku i 
nezgovornu Jubav pretomačiti? Gdo je zadosti učiniti? 

Čudo ono veliko od mudrosti, Šalomon, kraj židovski, kada 
je videl da je magla i dika božja napunila tempal i cirkvu jeruža- 
lemsku, ovako je čudeč se rekal: Ergone credibile est, quod Deus 
habitet cum hominibus super terram? More li se veruvati, da bi 
Bog prebival z Judi obrh zemje? Ale, o najmudreji od Judi, ništar, 
ništar ne dvoji od toga, prebiva, stanovito prebiva, pače, što je več, 
i gosti se z nami. Odkud i govori: Caro mea vere est cibus et sanguis 
meus vere est potus. Telo moje uistino je jestvina i krv moja sta¬ 
novito je pitvina. O amor amorum! O Jubav od vseh Jubavi naj- 
vekša! Što jur sada, o duša moja, što hočeš dati Gospodinu Bogu 
tvojemu za tako veliku Jubav? Nasleduj onu vrednu, mudru i 
vzmožnu Šabu krajicu, od koje jur i zgora govorjahi, koja Šalo- 
monu kraju vnogo zlata daruva; ti, o duša moja, mesto zlata Jubav 
mu zlatu, ovomu nebeskomu JubJeniku daj i daruj, ar ne te prosi, 
govoreči: Prebe, fili mi, cor tuum mihi! Podaj mi, sinko, srce tvoje! 
Što je srce, nego zlamenje Jubavi? ljubav ada od tebe potrebuje, 
nu mu daš, ako Čista onoga Jožefa patrijarku nasleduval budeš, a 
Što je on učinil? Kruto je gospodina svojega Jubil, odkuda kada 
bi ga bila prosila i na ne jemala gospodina, da progresi ž num, od- 
govoril je je: Quomodo possum hoc malum facere et peccare in 
domirmm meum ? Kako morem ovo zlo učiniti i progrešiti u gospo¬ 
dina mojega? Jer se je spominal od dobročinenja gospodina svojega, 
koji mu je vsa svoja, koja je imal, veruval i u ruke negove dal. 
To isto, o krščenik, i ti učini, kada te svet, telo i vrag napastuje i 
na ne jemje da bi suproti Bogu progrešil i reci, reci: odhajaj na- 
pastnik, odhajaj skusitej! Quomođo possum hoc malum facere, quod 
suggeris et peccare in dominum Deum meum, creatorem, redempto- 
rem et alitorem piissimum? Kako morem ovo zlo učiniti, ko mi 
pošaptavaš i na koje me nagovarjaš i kako možem progrešiti u 
gospodina Boga moga, stvoriteja, odkupiteja i hraniteja moga 
premilostivoga? Ah ne učinim toga, ne učinim, niti se hoču obo- 
ružiti na vraženje Boga moga, niti ga hoču zbantuvati, nego vse 
moje kotrige, vse moje vude, moju jakost, vsu moč, vse misli na 
prejubjenu negovu službu, diku, slavu i hvalu hoču obrnuti, 
pokehdob mi je on vsa svoja dal i obrh vsega svoga me položil. 
Dokohavam i velim: Lauda ergo et ama anima mea Dominum! 
Hvali ada i Jubi duša moja gospodina Boga tvoga! Vejaše pak 
negda David: Lauda o Jerusalem Dominum, lauda Deum tuum 
Sion! Hvali, o Jeruzalem, Gospodina, hvali Boga tvojega Šione! 
Zašto || , o Davide, ima ga hvaliti? Zrok ov daje: Quoniam con- 
fortavit seras portarum tuarum, benedixit filiis tuis in te. Posuit 
fines tuos pacem et adipe frumenti satiat te. Jer je ukrepil iliti 
utvrdit kjučenice ili lokote vrat tvojeh, blagoslovil je sinom tvojem 
u tebe. Položil je krajine ili kotare tvoje mir i tučinum pšeničnum 

nasičuje 11 tebe. Ova i vnoga vekša čini premili Ježuš duše vsake, 
koja gustokrat vredno i dostojno prihaja k ovoj svetoj jestvine. 
Ar ju krepi, jači, blagoslavja, miri i nasičuje svojem presvetem 
telom. O, ada, duša krščanska, viđ i preštimaj dobro, koliko imaš 
zrokov na JubJenje i hvajenje predragoga Ježuša! I zvrbu vsega jur 
izrečenoga dobro si u pamet vazmi, da ov nebeski Šalomon vnoge 
vekše dare Šabe krajice, t. j. duše one krščanske, koja ga hvali, 
slavi, diči, koja mu služi verno i klana mu se ponizno, daje! I zato 
hvali ga, diči ga, }ubi ga ze vsega tvojega srca, te mu dušu tvoju 
i te lp preporučaj, da te ovde miloščum svojum svetum a na drugom 
svetu slavum i dikum vekovečnum nasiti, Amen! 

Prodečtvo šesto. 

Joan. 6 . 1 Qui manducat me, ipse vivet propter me. 

Koji je mene, on hoče živeti zavoj mene. 

• ; Velike dobrote studenac, vrutak iliti zdenac on paradižomski 
čihaše i davaše zemje poprej, nego bi bil Bog dažđil iz nebes, ar 
on zemju zalevaše, natapjaše i vlagu je davaše. Što svetoga pisma 
Gen. 2. prve knige staroga teštamentoma u drugom delu svedoče. Ale, 
bratja, kada ja ove reči Krištuševe: koji je mene, on hoče živeti 
zavoj mene, razmišjavam, štimam pače i vidi mi se zevsema ov 
oltarski šakramentom on preplemeniti paradižomski zdenac, iz 
kojega nam prevnoga dobra i prevelike milošče, koliko duševne, 
toliko telovne kipe i izhajaju. Mozibiti, da bi je radi znati, po- 
sluhnete tiho i marjivo, zač ovo nakratkom na slavu i diku pre¬ 
dragoga Ježuša a na vaše dušno veselje kanim je pred vas dati. 

Qui manducat me, ipse vivet propter me. 

Koji je mene, on hoče živeti zavoj mene. 

Prva dobrota i milošča, koju čini i daje ov sveti šakramentom 
onem, koji ga dostojno i vredno prijetnju i uživaju pobožno, da 
napasti i skušavanja vražja i odkudagodar izhodeča potisava. Što 
Dan. 3. pelduvano nahodim pri proroku Danielu vu oneh treh mladenćeh, 
od kojeh on piše, da vu one goruče peči ništar nesu zbantuvani od 
38. ogna, nego veselo oposred hodaše, Boga hva- || leč. Ale zašto ih 
ogah ne zbantuva? Zrok je ov, stoti im se nekoji četrti veli pridruži, 
priličan i prispodoban sinu božjemu. Kaj ovo, krščenici, štimate, 
zlamenuje? Stanovito goruča ona peč zlamenuje goruča poželenja i 
vražje meštrije, himbe i prevaren ja, kojemi se vnogokrat človek 
dbrača, to ovam, to onam, vužiže i opeče; od kojeh ako se odrešiti i 
osloboditi hočeš, učini, o krščeniče, da ti se pridruži sin božji pod 
kipom i obličaju hostije vu ovom presvetom šakramentomu, koji 
ako se’k' tebe približa, plarnan taki hočeš osmejati i odojati ino 

11 nal’zitchuye. . ... • 

obladati vseh napasti i skuša van ja vražja i vsega telovnoga po- 
želenja. I zato ovak David poje: Deus refugium nostrum et virtus, Psal. 44. 
adjutor in tribulationibus , quae invenerunt nos nimis. Bože naše 
mtočišee i kripost, pomoćnik u nevojah, koje najdoše nas kruto. 

Vu ovom, vu ovom svetom sakramentu David u svojeh nevojah 
i tugah ter vsakoj suprotivnosti ufanje je svoje polagal, odkud i 
•govorjaše ovak: Parasti in conspectu meo mensam adversus omnes, p S al. iz. 
qui tribulant me. Napravil si i načinil si pred manum i obličajem 
mojem stol protiva onem, koji stužuju me ili nevoju i tugu mi 
zadaju. Stanovito na ovom stolu oltarskom kojigodar se goste, 

•prijimjuc dostojno ov sveti sakramentom, veliku jakost i moč 
prijimju suproti vsem nevojam, tugam i napastovanju ino skuša- 
vanju, kakoti suproti vsem duhovnim neprijatelom. Što se je prelepo 
pelduvalo u mladencu onom egipčiomou, 1 sluge Amalechite, koji je 1. Reg. 30. 
na toliko opešal bil, da je pomankaval i zamiral, i to zaradi toga, 
isto tri dni ne jel; koji kada bi bil od Davida kruhom okrepjen i 
nasičen, 2 vođ i harambaša be učihen vojske Davidove i potom 
neprijateje pobi i zatre, ter vas plen i oderu ote ino oslobodi. To, 
to i ti, o krščenik, hoćeš učiniti, ako ovem oltarskem kruhom 
okrepiš se i nasitiš. Ar ov nebeski kruh tabore neprijatejske razvaja 
’i rasipava. Kako se je to zlamenuvalo u svetom pismu staroga Judic. 7. 
teštamentoma u knigah Judicum i sudcev, kade štemo, da je jedan 
madijan drugomu senu svoju' povedal ovakvu. Vidal sam, veli, 
san ili sen i vidio mi se je, kakoti kruh pepelnak ili pogača iz 
ječmena da bi se vajala i u tabor madijanski dovajala i kada bi 
"bila došla u šator, pobila ga je i raztepla ino zevsema zemjum 
izjednačila. Odgovoril mu je tovaruš, komu je senu povedal. Ne to 
drugo, nego meč Gedeona. Jer je dal Gospodin Bog u ruke negove 
madijana i vse tabore negove. I to 3 ov kruh zlamenuje? ništar 
zaistino drugo, nego ovo presveto telo Krištuševo' pod pepelom 
umrtelnosti i nature naše pečeno, ter od nas pobožno prijeto, tabore 
prehov i vsega zlačinenja i paklenskih madijanitov raztepje i 
rasipava. O ada jestvina srečna! O jestvina močna i prejaka! 

Druga, da vužiže jubav. Što se je lepo pelduvalo i zlame- 
■nuvalo' u sinu one šunamitide, koji poklakam bi bil umri, mati je 
šetuvala i potekla k Eližejušu proroku, kojega kada bi bila 4. Reg. 4. 
dopejala k mrtvomu telu, legal je i prostri se je zvrhu deteta t 
položil je vusta svoja obrh vust negoveh i oči zvrhu očij 4 negoveh 
i ruke obrh || ruk negoveh, i slučil se je zvrhu hega i stopilo se je 39- 
telo deteta i užilo je. To isto veliki naš Eližeuš, Kristuš Ježuš, 
duhovnim zakonom o duše vsakoga onoga čini, koji ov sveti šakra- 
mentom dostojno i vredno prijimje i pobožno ter zavetno uživa; 
naprej srce mu stopi i nebeskem ognem vužge i potom stane od smrti 

1 Egipchiomczu. 

■ 1 2 naszitchen. 

3 tako štampano, ali to valjda griješkom mj. što. 

4 ochvi. ’ 

ter od studenoga, ledvenoga i zimnoga činenja greha i vsega zla i 
suproti Bogu činenja. Ovo vužganje Jubavi božje kruto je očutila 
bila ona bludnica u Turingije, koja iz kurvalnice svoje videči iti 
Exem. x. redovnika svetim šakramentomom k betežniku, (od koje jur zgora 
u tretjem prodečtvu, Exemplo i. govorjahi), jela je vnoga misliti i 
u sebe govoriti, tada za redovnikom drčati i kada ga dostignu,, 
opade pred nega i ova reče k svetomu šakramentomu: Si tu es vere 
dominus Deus, miserere mei! Ako si ti stanovito gospodin Bog moj, 
smiluj mi se! Čula je od svetoga sakramentoma: Ego te recipio in 
gratiam meam. Ja te prijimjem ii milošču moju. Tada je ona 
nazopet rekla: Si tu me recipis indignam, ego nunquam amplius 
peccare volo. Ako ti mene neoređnu i nedostojnu vazimjes u 
milošču, ja nigdar več zagrešiti nešču. I tako od onoga vremena i 
časa ii Jubavi božje jela je žipeti i srečno ter sveto je potom umrla. 
Što štimate? ne li ova prez Jubavi božje dosehdob kakoti mrtva 
ležala, ale on veliki Eližeuš, Krištuš Ježuš, je ju stopil i z mrtvi 
obudil i vnoge ostale noj prispođobne. 

Tretja dobrota i milošča, koju -ov sveti sakramentom čini 
onćm, koji ga dostojno i vredno prijemju, je, da od grehov malih 
i vsakdašnih oslobađa. Što ovak sveti Jambreuš, matere cirkve 
Ambr. doktor tvrdi. Calicem Domini bibis? remissionem peccatorum 
accipis. Pehar Gospodinov piješ? na odpuščenje grehov vazimjes. 
Pače ov sveti šakramentom i srce tvrdo umekčava i od hotenja ino 
Exem. 2. yoJe progrešenja odvrača. Što se z ove pelde i prilike spoznava, 
Caesanus. k 0 j u Caesarius navučitej izpisuje. Rhenis u francuskom orsagu 
bil je jedan, koji je imal hotnicu, koji ni sramom, ni vnogini 
opominanjem, niti prokletstvom ne hotel od nečiste Jubavi henati 
aleti prestati; ov kada bi bil na smrt obetežal, dozval je redovnika 
i nemu se je iz bojaznosti smrtne zadosti dobro, čisto i suzno 
spovedal, koga kada bi bil redovnik opomenul, da bi hotnice 
odgovoril i da bi ju odpustil, rekal je da toga ne more pod nijedan 
put učiniti i da bi ga nikako na to ne bil mogal vzeti i uputiti: 
ne ga hotel ni pričestiti. I kada bi domom s šakramentom iŠal,. 
susrel ga je ili stal sveti Bernard opat, i spoznavši zrok, zašto 
betežnika onoga ne pričestil, rekal je redovniku, da se povrne nazad 
ž nim k betežniku. I kada bi vnoge dobre ino pobožne navuke 
onomu bil dal betežniku, potom mu reče: Ne li ti žal i kajas li se, 
da ne moreš imati hotenja odpustiti tu tvoju hotnicu? Odgovori: 
Domine valde doleo me de boe non posse dolere. Gospone, jako 
mi je žal, da se ne morem zaradi toga žaluvati i kajati, niti ne 
40. odpustiti. U To čuvši i slišavši sveti Bernard, reče redovniku, da¬ 
mu da sveti šakramentom tela Krištuševa. Čudo veliko, taki i on 
hip, kako se pričesti, negovo prvo malovredno i zločesto borenje: 
tako obrnu na dobro i pobožno ter bogabojazjivo, da vnoga boje 
jel je on hotnicu odurjavati, nego ju nigdar JubJaše. I tako hu 
odpustivši srečno i pobožno je žitak svoj dokonal. Vidiš lij, o- 
krščenik, veliku ovoga svetoga šakramenta dobrotu i činenje? 

Četrta dobrota i milošča, koju ov sveti sakramentom daje 
onem, koji ga vredno, pobožno, i dostojno k sebe vazimju, da 
betege im ale vrači ale potisuje. Ovo je pelduvano i zlamenuvano 
v'u aghecu onom vazmenom, kojega ki su jeli i krvjum negovum 
prage hiže ili kuče pomazali, nesu vudreni smrtjum ni betegom 
od angela zatornika, koji je egiptomcom vsako prvorođeno od 
človeka do vsake marhe ubi jal. Što ovako sveti David svedoei: 
Non erat in tribubus eorum infirmus. Ne bese u pokolenju nihovom 
bolnik ili betežnik, t. j. ni u Egiptu, niti u pustine četrdeset let. I 
.stanovito veliko to bese čudo, da med šeststo i tri tisuče ili jezer 
šeststo petdeset Judi koji su samo za boj bili zvana pokolenja Levi 
dvadeseti i dve jezere, žen, detce i oneh, koji za boj nesu bili, da 
reku, zmed tolike vnožine neizbrojne nijedan ne betežan našast. 
Ale što je tomu zrok ili odkuda to bese? Nekoji vele, da zaradi 
jedenja agneceva a drugi govore, da zavoj mane, koju su oneh 
četrdeset let u puščine jeli. Ale budi ada jedno, ale drugo zrok, 
oboje je ono duguvanje pelda i prilika ovoga svetoga bila šakra- 
mentoma. Ako je ada pelda ino prilika tu moč i jakost ter dobrotu 
imela, da je betege pudila i ta tirala, što* prava istina, t. j. ov sveti 
sakramentom, po nih pelduvan i zlamenuvan nešče imati ino 
•činiti? Škric iliti kraj svite Krištuševe ženu, koja krvotočje trpjaše 
dvadeseti godišč, ozdrave i od krvotočine oslobodi. Što ada neče 
negovoga presvetoga tela sakramentom učiniti? Tena takajše svetoga 
Petra apostola na toliko je bila zdravotvorna, da kruto betežnici 
želejahu se samo od ne dotaknuti. Što ovak sveto pismo u khigah 
činenja apostolskoga u petom delu svedoči: I ta ut in plateas eji- 
cerent infirmos et ponerent in lectulis ac grabatis, ut veniente Petro 
s alt em umbra illius obumbraret quemquam illorum et liberarentur 
omnes ab infirmitatibus suis. Tako, da na pijace ili na trgovišča 
iznašahu betežnike i nemočnike, i postavjahu je u postejah, ložah 
i odrih, neka dojduči Petar, samo osin ili tena negova obsinula bi 
koga nih i oslobodili bi se od betegov svojih. Ako je tako tena 
sluge jaka, močna, zmožna i zdravonošna 5 bila, što neče boje i 
veče presveti sakramentom tela Gospodina? Odkud na potvrđenje 
ovoga frater nekoji kruto nezgovornu trpel je glavoboju, i kada 
bi se bil vu ime oslobođenja pobožno i zavetno pričestil, videlo mu 
se je, kako da bi jedan falat olova opalo mu iz glave, i taki je 
ozđravel. 


Exod. 12. 


Psal. 140. 
Num. 1. 

Num. 3. 


Matt. 9. 

Act. 5. 


Exem. 3. 
Dist. 3. spe- 
culi exemp. 


Peta dobrota i milošča, koju ov sveti sakramentom podelja 
vsem, koji ga pobožno i vredno prijemju, je, da je u nebesa 
zapejava. Što pelduvano |[ 

NB desunt aliquot folia. 6 

i nad nim se žalosti, i da bi dugo vremena tako se plakala, žalo- 49 * 
.stila i narekuvala. O čudo veliko! ovo dve ruke pokazahu se 


s zdravo nosnya. 6 Pisano istom rukom, kao i bileške na prvom i posjednem 
listu kriižice; tu manjkaju četiri lista sa str. 41—48. 

zvrhu ne svetem šakramentomom tela Krištuševa i pričestihu ju i 
onako ona velika žalost na neizgovornu radost i veselje preobrate 
se, 2 ovakum, z ovakum Jubavum i želenjem, o krščenici, potrebno« 
bi i nam k ovomu presvetomu šakramentomu šetuvati. Još na. 
navuk naš i podežganje, da odsehdob radi i gustokrat k ovomu 
svetomu šakramentomu i z gorućem srcem prihodimo, posluhnete* 
Jacobus de ovu peldu, koji Jakop de Voragine piše i veli, da sveti Hilariuš 
Vorag, biskup Pictavorum nekoje device ili divojke pobožne i boga- 
Exem. j. boječe obečal je da je hoče dati zaručnika svetlejega od sunca, koja. 
JuSavjum ovoga zaručnika vužgana, prosila je ovoga svetoga 
biskupa, da je ga pokaže. I tako ju je biskup pozval na svoju masu 
i lepo se ter čisto spovedajuč, bila je pri maše, koju kada je 
dokonal, zval ju je, i pokazavši svetu hostiju tela Krištuša Gospo¬ 
dina, reče je: kČerko, ovo je zaručnik, kojega sam ti obečal, primi 
ga ada z velikum poniznostjum i pobožnostjum. I ona Jubavum 
presvetoga tela vužgana prije je z velikem poželenjem i tako mu 
se je jako priklopila i pridružila, da je on čas i hip duša se od tela 
ne razlučila, i tako tada u uživanje radosti i veselja predragoga i 
premiloga zaručnika Krištuša Ježuša prolete z velikemi pesmami 
i popevanjem angelskim. Pače i glas be ov čut: Hodi zaručnica 
Krištuševa, primi i vazmi korunu, koju ti je Gospodin pripravi! 
u veke. O srečno združen je! o srečno sklopjenje! o presrečno 
pričeščanje i prijetje tela Krištuševoga! Koje, da dokoham, ako 
i ti, o krščenik, z ovakovum Jubavum, hotenjem, pobožnostjum i 
goručem poželenjem primeš na tvoju skradnu vuru, vu radost i 
veselje ono, vu koje je ona vlezla, priti hočeš. Vu koje nas vseh 
ukup upejaj Otac i Sin i sveti Duh, Amen. 

Prođečtvo osmo. 

Hic est panis, qm de coelo descendit. 

Ovo je kruh, koji je iz neba dole stupil. 

Niceph. 1 . Piše Nicefor, da kada bi bil Kožroe, 1 kraj peržijanski obsel 

17. c. 16. i podsel on veliki i plemeniti varaš Edešu, 2 koja se prede Antiokija, 
Plin. 1 , j. kak Pliniuš veli, zvaše i hega kruto jako jagmil, na toliko, da jur 
c - 24. 0C 1 velikoga straha grajani i varašci drhtahu i ne znahu, što bi imali 

činiti, tada Eulalio, pobožni on i bogabojazjivi onoga mesta biskup,, 
nadahhen i po Duhu svetom upučen, vaze kip obraza i obličaja 
Krištuševoga, koga nekada Alagoru, onoga varaša kraju, sam 
Krištuš, doklam još ovde po svetu hod jaše i prodekuvaše, be poslal, 
on kip, reku, vaze i hega po baštah i zidu vokol varaša z ostalemi 
redovnici i ze vsem pukom i Juctvom ondešhem ponizno, pobožno 
50. i za- || vetno obnosi. O čudo! još ne dokonahu i ne obvršihu. 3 ' 

1 koshrhoe. 

2 Edelfu. . 

3 ne-obvernhu. ■ 

ono obnašanje, da ogni oni, koje peržanini behu načinili suproti 
varašu, da ga iz vseh strani vužgu, obrnuhn se suproti nih i vse 
šatore i ostale nihove meštrije ter jakost požga, kakoti ono negda 
kaldeje, koji su Šidraka, Mižaka i Abdenago metali u peč po .» 

zapovedi Nabukodonožora, 4 kraja babilonskoga. I oni potom 
z velikum sramotjum pobegnuti su morali i varaš u miru ostaviti; 

Da nut sada, o krščenici, sami dobro i marjivo proštimajte i viđte, 5 
da ako je onoga kipa, obraza i obličaja Krištuševoga okolu obna¬ 
šanje tolike i takove jakosti i moči bilo, da je meštrije i oružje 
nihovo, t. j. neprijatelov suproti nim obrnulo i ne protiralo, ter 
varaš od nih oslobodilo: koliko boje obnašanje i ponašanje samoga 
i pravoga tela Krištuševoga to isto i vnoga vekša dobra hoće učiniti 
i suproti nam izkazati, ako to ponizno, pobožno i zavetno po stari 
navadi i običaju svete matere cirkve budemo činili. Od kojega 
duguvanja i zrokov, zač to činimo, tiho i marjivo posluhnete. 

Hic est panis , qui de coelo desendit. (!) 

Ovo je kruh, koji je iz neba doli stupil. 

Prelepemi, oh Bože, ino prevelikemi tere prevnogemi razlogi 
i zroki sveta mati cirkva katoličanska po vsem okruglom svetu 
razširena, opomenena, nagnuta i važgana je na službe i slavno^ 
poštenje, koje vas ov tijedan Krištušu, spasiteju i Bogu svojemu po 
pobožneh, Bogu drageh i vugodneh pročešljah i vredneh cere- 
monijah čini. Prvi zrok more biti ov da po tom obsluževanju puk 
i Juctvo krščansko osebujnim duguvanjem skaže se zahvalno proti 
Bogu, gospodinu svojemu. Jer ako mudri on i zmožni kraj Šalomon 3 . R eg . 8 
na toliko činaše i držaše ono, da Bog dostojal se je u templom on 
jerožolimitanski, od nega uzidan, dojti, da zaradi čuda velikoga 
ne se znal kamo deti, odkuda i zakriča ovako: Ergone putandum 
est , quod vere Deus habitet super terram? More li se ada štimati i 
vcruvati, da stanovito Bog prebiva zvrhu zemje? Koji Šalomon, da Dan. 2. 
bi bil one kaldejske filozofe od toga opital, koje negda Nabuko- 
donožor sene svoje na iztomačenje i povedanje primarjaše, štimam, 
da mu ni oni ne bi bili drugo odgovorili, nego da je nemoguče da 
bi Bog tako JubJeno se pridružil k Judjem. Ale mi krščenici, koji 
tvrdno verujemo, da je Bog vazder i u vsakom mestu, a Krištuš 
dobri, koliko Bog i človek, pod kipom i obličajom krušnim i 
vinskim, vazder i vazde vse dotihdob, doklam hoštija i vino 
posvečena imaju svoj krušni i vinski kip i obličaj. Odkuda jur sada 
morem z Mojižešem reči: Non est alia natio tam grandis, quae Deut. 4. 
habcat Deos appropinquantes šibi , sicut Deus noster adest cunctis 
obsecrationibus nostris. Ne drugi narod tako velik, koji bi imal 
boge približajuči k sebe, ka- |j ko Bog naš pri vsakeh je prosnah 51. 
naših. Ovo ada veličanstvo i osebujno dobročinstvo, kojim nas je 

4 Nabukodonoshora. 

Krištuš, gospodin naš daruvali i odičil, pri nas pokrit, va ovom 
presvetom i prečudnom oltarskom šakramentomu prebivajući: sveta 
mati cirkva katoličanska spoznavajuči i milo premišjavajuči za¬ 
hvalna se žele tolikomu dobročincu skazati. I zaradi toga, kakoti 
druga Rebeka, (od koje u prodečtvu 4. u početku), koja, kako prije 
od zaručnika svoga, Izaka, po Eleazaru, vernom sluge poslane na- 
rukve, navušnice i ostale drage, vredne i plemenite dari, a to za 
zlamenje prišasnoga tovaruštva i hištva, pojde taki i on čas, ter po 
putih ino vulicah prijetelom svojem i prijetejicam, bližnim i rodbine 
kruto veselo i oholo kazaše, hvaleči se i dičeči. I to radi toga, da 
budu vsi znali ne samo veliku jubav zaručnika ne Ižaka, koju suproti 
noj imaše, da i hegovo neizgovorno dobrohotenje. Tako, tako, reku, 
premila sveta mati cirkva katoličanska po vsem svetu danas nosi i 
prenaša, kako i vas ov tijedan po puteh i vulicah z velikemi cere¬ 
monijama, pompum, slavum, dikum, zavetom i z lepimi procešijami 
ter s prevelikem veseljem zaklad i zalog zaručnika svoga Krištusa 
po rukah redovničkeh, hvaleči i slaveči: a to je kruto predragi, 
preslavni i od vsega preštimavanja najvekši i najvredniji dar, telo 
i krv predragoga Ježuša. Koji dar on svetoj materi cirkvi, kada 
bi bil z ovoga sveta u nebo odhajal, kakoti svoje prevelike Jubav i 
zlamenje ostavil je, dal i daruval. I to zavoj toga, da vsaki krščenik 
dobro i vredno preštima preneizgovornu Jubav i dobrohotenje, koje 
k nam ima naš predobri Ježuš. I da zvrhu vsega toga, verni kršče- 
nici, nemu, kakoti kraju svomu, gospodinu i odkupiteju poštenje 
dostojno čine, hvalu troje fele dajuč, kako teologi ili bogoslovci 
vuče, t. j. interna animi cogitatione, externa oris confessione et 
operis satisfactione; vnuternim duše i hotenja mišjenjem, zvanešnim 
vustmi valuvanjem i dela zadovojščinum, što vse z duguvanjem, 
službami i s prelepemi obvršavaše ceremonijami, koje se navlastito 
ov tijedan od praveh krščenikov čine. 

Ada, o duša Bogu verna, pravo je, dostojno je, pače i vredno 
je, da mi te takove pobožne službe i preslavne ceremonije obvrša- 
vamo i da ov presveti i kruto prečudni sakramentom častimo, hva¬ 
limo, dičimo i poštenje vredno, koliko največe moremo, činimo. 
Zač ako David, kada arku ili ladicu onu foederis, pogodbe božje, 
staroga zakona ili teštamentoma, (u koje drugo ništar ne beše, nego 
mana, šiba Aaronova, koja prozelene i procvita ino tablice zakona), 
vaze iz hiže iliti kuče Abinadaba, s tridesetemi tisuči aliti jezeri, 
vsemi izebranemi od Izraela i s tolikum slavum i dikum nosaše, ino 
aldove činaše, nutar i tija do hiže i dpma Obededomovoga. I 
nazopet kada bi ju odonde po tri mesece bil vazel i u grad ino 
varaš svoj Šion za [j vsem pukom i Juctvom izraelskem u veliki 
slavi, dike, popevkah i veselju nosil na toliko, da na vsakih šest 
koračajev velikeh alduval je vola jednoga, ovcu i skopča: najti 
drugačeje ne beše slobodno 1 u starom zakonu zvana tabernakula, 
t. j. božjega prebivališča i temploma jeružalemskoga alduvati, žrtvi 
i posvetilišča davati; a to on činaše, kako da bi ona sveta arka ili 

skrinica vse, kuda je nošena, posvetila ino na templom obrnula. 

Ako, reku, David ta i takova ter vnogo od oveh vekša za vsem 
izraelskem Juctvom činaše, zač bi mi telu pravomu Krištuševomu 
i krvi zavetno i pobožno današne službe i ceremonije, kako smo i 
koliko smo premoguči, ne činili, zač bi telo i krv našega zveličiteja 
i odkupiteja ponizno z velikemi molitvami i popevkami ne pre- 
našali i ne sprovajali? Jer to i mudri on Šalomon, kraj izraelski 
činaše z arkum onum, od koje govorjahi, ino aldove prez precembe 3 - & e g 8 - 


S. Chrys. 
T. 7. 61. 
ad pop. 
Antioch. 


i broja davaše, kako sveto pismo svedoči. Istina je, da mi samo pri 
■četireh mesteh ili oltarov počivamo i blagoslov dajemo, zaradi četiri 
evangeliome, koji se onde popevaju, kojimi se zlamenuje, da je 
sveteh evangeliomov veru i zmožnost ovoga svetoga šakramentoma 
po Četireh krajeh sveta ovoga raširil 6 i uvnožil. Zavetno ada i 
pobožno, o krščenici, molitve vaše pridružiti imate redovničkim i 
onako ov sveti šakramentom sprovajati, tako da vsi danas ovde 
ogheni i goruči u Jubavi i službe božjoj, kako sveti Ivan Zlatovust 
veli, budete se mogli k stanu i domu vašemu povrnuti. Ar ovo je, 
ovo, o duše krščanske, ona prevelika i neizgovorna jestvina, koju 
nam je prevzmožnoga Boga jedini i predragi sin, Krištuš Ježuš, 
zaradi našega spasenja i zveličenja i zavoj britke ter gorke smrti 
•svoje gusta od nas spominanja, kako i slavnoga i odičenoga od 
vraga, paklene vuze poglavnika, ođojanja i obladanja učinil i pri- 
pravil. I to je drugi zrok današnih i ovoga vsega tijedna ceremonij 
i službi. Zač ovo je, ovo, o krščenici, jestvina vnogo čudneja od Exod. 16■ 
mane one židovskomu Judstvu dane, koja je četrdeset let u pustini 
trpela i puk ino Juctvo izraelsko hranila i prez vsakoga betega 
zđržala. Jer ovum se presvetum jestvinum jur skoroj jezero šeststo 
trideseti i šest let u svete materi cirkvi duše krščanske po vsem 
•okruglom svetu hrane, vzdržavaju, krepe i ufanje stanovito i tvrdno 
imaju, da po jakosti i zmožnosti ne u raskoše, nasladnost i veselje 
nebesko priti hote, Boga odičena lice videti i k tomu blaženstvo 
vekovečno u veke vek uživati. I zavoj toga tretjega zroka, da ov 
presveti, prečudni i preslavni šakramentom štujemo i poštujemo, 

•častimo i dičimo, ter da mu vredne i dostojne službe, na ove svete 
dneve nemu odlučene, činimo: kruto se krščenikom pravim pristoji, 
da najem i blagoslov božji primu. Ada po ovoj našoj službi, pompi 
i ostalih ceremonijah Bogu kruto đrageh i JubJeneh, spomenemo se, 

(kako jur zgora u zorku drugom rekoh) od velikeh i neizgovomeh 
muk spasiteja i zveličiteja našega, Krištuša Ježuša i takajše od vese¬ 
loga negovoga dobička, što me sveti konciliom ili zbor tridentinski 
vuči, ovako govore- || či. Hoc singulari beneficio mortis Christi 53. 
victoria et triumphus representatur. Ovem osebujnim dobročinenjem 
smrti Krištuševe odojanje i slava ter dika neizgovornoga negovoga 
dobička od neprijatelov zlamenuje se i izkažuje. Koji dobitak, o 
krščenici, premoženje ter obladanje kruto je Krištuša z velikum 

mukum i teškočjum stal, a z našum neizrečenum i nepreštimanum 
hasnum vpal i obvršen. Ada pravo i pravadno sveta mati cirkva 
katoličanska po Duhu svetom opomenena i upućena, zapoveda, da. 
mi, kojeh se dugovanje va ovom svetom oltarskom šakramentome 
obsluževa i udrži,. spominak begov činimo po oveh sveteh ceremo- 
nijah i prijetneh Bogu službah. Zač na toliko vazdar Bogu bila-je 
prijetna zahvalnost, da kolikogoderkrat je judem učinil kakovo 
dobro, tako i tudje zapovedal je blagdan i. dan godovni obsluževati,. 
aleti žrtvu, aldov i posvetilišče dati, iliti koje zlamenje zvanešne 
veselju učiniti, koje bi dobra prijetoga spominak i zahvalnost u srcu 
Človečanskom, koji se lahko spozabi od dobročinstva, obdržalo i 

Exod. 12 pozabiti ne dalo. Kako jaghac vazmeni spominak je bil izhoda. 

Exod. 1 6. Juctva izraelskoga iz Egiptoma, posuda zlata puna mane zlame- 
nenje bila kruha angelskoga, kojega je z nebes poslana človek jel, 
i tako ostala druga, koja sad na kraj puščam. I pokehdob iz vsega 
dobra, z nami od Krištuša učihenoga nijedno ne z vekšim negovem 
trudom a z vekšum našum koristjum učineno, nego negova na 
križu za naše spasenje i zveličenje sveta i čemerna smrt, po koje dal 
nam je žitek i sine nas je božje učinil i preporodik I poklakam 
ada smrt Krištuševa, koja je začetak žitka i živjenja, žitak i živjenje 
nam je donesla, koje je najvekše dobro z nami učineno. Zapovedala. 
je ada sveta mati cirkva katoličanska, da se na čast i poštenje ovoga 
presvetoga šakramentoma dnevi ovi obsluževaju, po kojem svetom 
šakramentomu, kako zgora jur rekoh, spominak gorke Krištuševe 
smrti i kruto vesela begovoga od neprijetelov našeh, vraga i smrti, 
odojanja izkažuje i pred nas daje. Odkuda od ovoga presvetoga 
šakramentoma, i da je tomu tako, kako rekoh, ovako sveta mati 
Ecclesia ! cirkva premilo' poje: O sacrum convivium, in quo Christus sumitur, 
recolitur memoria passionis ejus, mens impletur gratia et futurae 
gloriae nobis pignus datur. O sveto goščenje, u kojem se Krištus 
prijemje, nazopet poštuje se spominanje muke begove, pamet na¬ 
puhava se miloščjum i priduče slave nam se zaklad daje. 1 u molitve- 
Iterum. cirkveni ovoga tijedna ovako: Deus, qui nobis suh sacramento 
mirabili passionis tuae memoriam reliquisti, tribue cfuaesumus, ita: 
nos corporis et sanguinis tui cara mysteria venerari, ut redemptionis 
tuae fructum in nobis jugitur sentiamus. Bože, koji nam pod tajnum 
ili sakramentom čudnim muke tvoje spominanje ostavil si, podaj 
nam, molimo te, tako nas tela i krvi tvoje svete tajne ili skrovnosti 
štovati i poštuvati, da odkupjenja sad vu nas vazdar i nestanoma 
počutimo. Spomina se, reku, kako ovo posvedočih, va ovom pre¬ 
svetom šakramentomu oltarskom muka britka i preteška Krištuša 
predragoga. Ada kako je goder mili Ježuš, trpeči za nas i mruči 
54 - velik špot i ob- |j šanost podjel, tako sada jur poklakam je vraga 
i smrt predobil i slavan i odičen jest, po ovom svetom šakramentomu 
i po oveh pompah, službah i po ostaleh ceremonijah, koje verni i 
pobožni krščenici Krištušu vas ov tijedan čine, nazopet Krištuš 
predobri zadobiva ono poštenje, koje mu krivično i nedostojnim! 
duguvanjem tada be vazeto. 

Na što jednu prelepu posluhnete historiju, (iz koje to vse 
očito i odprto razumeti hočete), od slavnoga onoga patriarke Jožefa, 
koji u vsem bese pravi i živi kip i pelda Ježuša premiloga, kojemu 
patriarke: Bog milostivni i pravični krivice prijete i dobrostivno 
podnete ino dobro vojno za jubav božju pretrpjene očitim i čudnim 
vrati i povrnu poštenjem. Med ostalemi krivicami, koje Jožef prije, 
ter dobrovojno pretrpe, povekše i imeniteje četiri bese. Prva, od 
koje ovako David kraj veli: Manus ejus in caphino servierunt. Ruke 
negove u košarje služihu, t. j. da je korbe, košarje i procine pona- 
šajuči u teškeh i najmahšeh službah ter kruto priprosteh, u pričetku 


Psal. 8ov 
Gen. 3 


u hiži i dvoru Putifara poglavnika šeregov i vojske faraova, kraja 
egiptomskoga služil.. Druga, da je pravičan bil položen u tamnicu. 

Tretja, daje imehuvam himbenik i čalarnik. Getrta, da gospa negova 
zvaše nega nevernika, izdajicu i ošpotnika, zato što je ne nečistu 
voju, Boga se boječ, nečistem grehom prejubodelnosti ne hote izpu- 
niti. Ove, reku, i ostale krivice Gospodin Bog, koji svoje ne zapušča 
sluge, na velika poštenja preobrnu. Zač kojega su ruke procine, 
korbe i košarje noseči, kako David svedoči, služile, potem palicu 
krajevstva egiptomskoga i pečat ponašale su, ter vsem su Egiptom 
tresle. Ako pak položen beše u smradjivu i nečistu tamnicu, ali 
zatim malo, farao, kraj egiptomski, učini nega iz ne izpejati, u 
svite lepe obuči, prstene na ruke deti i zlatem lancem vrat ino prsi 
negove prepasati i odičiti ter nega na preveliko poštenje podignuti, 
ovako govoreči: Uno tantum regni solio te praecidam. Jedinem 7 Gen. 4E. 
samo krajevskem prestolom, tronom ili stolicum krajevskum pred 
tobum hoču biti. A zavoj toga, što bratja negova zvaše nega him- 
benika i čalarnika, vas pako Egiptom, (a to po tvrdnoj zapovedi 
krajevoj) zvaše nega ukup s krajem spasiteja i zveličiteja sveta. 
Napokonac konca, ako nega negda gospa negova zvaše nevernika, 
izdajicu i ošpotnika, krivo goVoreči: ingressus est ad me servus Gen. 3,9. 
Hebreus, ut illuderet mihi, vlezel je k meni sluga židovin, da bi me 
ošpotal i osramotil, farao pako potlam nega tako za tu krivicu 
poštuvaše, da na hintov i kola krajevskoga veselja položiti ga učini, 
okolu voziti, ter pred nim kričati, da je otac domovine i vsega 
Egiptoma gubernator, vladavac ino gospodin takov, da preko 
negove zapovedi nigdor u vsem Egiptomu nogum aleti rukum ne 
gene, nego da on sam ramna i lađa Egiptom. Ovako, ovako, o kršče- 
nici, sada i ov navlastito tijedan čini se [| s Krištušem i ovo mu se 55- 
priličnim duguvanjem odlaže poštenje i ovakva mu se je pripetila 
sreča. Zač ako je negda z velikim špotom i obšanostjum po puteh: 
i stazah grada i varaša jeružalemskoga od Ane k Kaifašu, od Hero- 
deša k Pilatu vojen, pače da praveje rečem, mican i vučen, sada. 
po puteh i stazah vsega sveta krščanskoga z velikem poštenjem, 
slavum, dikum, zmožnostjum, s prevelikum pompom i ceremonijami 
nosi se i sprovaja od mesta do mesta, od cirkve do cirkve. Negda, 


7 grješkom upravo Jedniem. 

kakoti hudodelnik kruto pošpotan, simotamo be vojen, sada® 
nazopet z velikim poštenjem na rukah redovničkih 9 od cirkve do 
cirkve, od mesta do mesta ponaša se i zavetno ter pobožno od 
dobra i pobožnoga puka ino* Juctva kršćanskoga sprovaja se pre- 
mijahno, veselo i bogaboječi i moleći. Nekada, kakoti norac, fučka- 
njem, brizganjem i ostalem nevrednem duguvanjem špotaše se, a 
sad pak, kakoti vredni i premoguči kra}, z lepemi ter prelepemi 
pesmi, popevkami, 10 bugarjenjem 11 i ostalem veselem duguvanjem 
radosno pozđravja se. Negda križem pritisnen, propelom obtršen, 
psostmi nasičen, s kricem velikim vodil se je, sada jur na hintovu 
od slave, na koleh od dike, t. j. u monštrancije položen, s tolikemi 
hvaliteji poklicari i razglasiteji hvali se, slavi se i nazvišča, koliko 
je u svete matere cirkve redovnikov dijakov i puka ter juctva po¬ 
božna i bogojubna. Odkuda ja sad vredneje i dostojnene od hega 
reci morem ono, što nekada be od Mardokeja rečeno. Hoc honore 
condignus est, quemcunque rex voluerit honorare. Ovoga poštenja 
vredan i dostojan jest, koga kraj nebeski i Bog vsamoguči poštuvati 
hoče. 

Vredno je ada, o krščenici, vredno, pače i kruto 1 dostojno, da 
se mi danas i vas ov tijedan pobožno kupimo, spravjamo zavetno, 
i ov presveti šakramentom tela premiloga Ježuša veselo i radosno 
sprovajamo, a to još i zaradi ovoga, obrh rečenih, zroka. Da kako 
konciliom iliti zbor Trentae, t. j. tridentinski govori, ovoga pre¬ 
svetoga šakramentoma suprotivniki, videči toliku lepotu, slavu, 
diku i toliko svete matere cirkve katoličanske radost i veselje, 
omlahaveju i zatrti, kako bažiliškuš 1 ' 2 zmija ili kača, ginu i zevsema 
poginu. Jer ovako mudri poganin poje Horatiuš: Invidus alterius 
marcescit rebus optimis. Nenavidan gine, mledne i sehne ter vene 
nad drugoga masnemi, tustemi i bogatemi stvari ili duguvanji, t. j. 
kada vidi, da se drugoga stvari i duguvanja povekšavaju 13 i goreka 
gredu i idu. Što biva eretnikom vsem i suprotivnikom matere cirkve, 
kada vide ovakovo veliko poštenje i svetost, pompu, svetlost i 
ostalu službu, s kojum sveta mati cirkva katoličanska Krištuša 
Gospodina danas prijimje, ter mu se vu ovom presvetom klana 
Šakramentomu cultu latriae, klananjem božanstvu dostojnem. Ada, 
o duše bogaboječe, ne li dostojno, ne li vredno, ne li pobožno' i Bogu 
drago i vugodno da to činimo? 

Piše on veliki i mudri pisac, Herodotuš, u svojeh knigah 
četrteh, da je bila navada i običaj pri scytah, da su po vsem orsagu 
i krajev- || stvu mrtvo telo kraja svojega okolu ponašali, da ne 
gledajuči podložnici na plač se genu i obrnu ino na požaluvanje. 


8 Zzada. 

9 Redovnikzkih. 

10 poperkami. 

11 bugarjenemi osztal^m. 

12 Bashiliscus. 

13 poreksavayu. 

Tako ravno sveta mati cirkva katoličanska, hotevši iz jedne strane 
Krištuševe verne sluge i službenice na plač i žaluvanje zaradi gorke 
i teške muke Krištuševe genuti i obrnuti, a z druge na radost i 
veselje za takovo dragoga Ježuša osebujno dobročinenje, da je 
dostojal iz svoje velike milošče z nami ovde biti, polag onoga, što 
sam govori ovako. Ecce ego vobiscum sum usque od consummatio- Matt. 
nem saeculi. Ovo ja z vami jesam nutar do skončanja sveta po vseh 
orsageh i državah, puteh i vulicah, ov presveti sakramentom tela 
Krištuševa veselo, pobožno* i zavetno ponaša. I što smo se veliki 
prošasni tijedan dosti zaradi smrti negove čemerne žaluvali i žalo¬ 
stili, a sada znajuči i tvrdno verujuči, da je on vu ovom presvetom 
šakrame[njtu i da on z nami prebiva radi toga, da se radujemo* i 
veselimo osebujnim zakonom i načinom, ter š čim se boje ova radost 
i veselje u krščenikeh zažiže i povekšava, tem boje se eretnikl 
žaloste i trape, kada nehoteč vide toliku pompu i tako prevredne i 
prelepe ceremonije, koje se okolu ovoga svetoga čine šakramentoma, 
polag onoga, što sveti David, kraj i prorok govori ovako: Peccator Psal. m. 
videbit et irascetur, dentibus suis fremet et tabescet. Grešnik hoče 
videti i srdil se bude, zubmi svojemi škripati hoče i skončavati se. 

Tako nekada Mikol, žena Da vidova, a kči Šaula kraja, videči Da- 2. Reg. 6. 
vida vesela okol arke one staroga zakona obskakujuč, koju redov¬ 
nici onoga vremena z velikum pompum i ceremonijami, kako jur 
zgora vejahi, nosili su, pokara ga i osmeja, ter kakoti jednem 
norcem prozva. Ale ne prez svoje kaštige od Boga jedinoga, koji 
ju za to gizdavo i prezpametno osujenje i oholo govorjenje kaštiga, 
da poroda nemaše. Kojoj ništarmane David ovako tiho i ponizno 
odgovori: Ante Dominum , qui elegit me potius, quam patrem tuum 
et quam omnem domum ejus, ludom . Pred Gospodinom, t. j. Bogom, 
koji me je izebral, rajši i boje, nego otca tvojega i neg hižu i 
odvetak negov hoču igrati. Tako, tako ravno eretniki i vsi nepri- 
jateji ovoga svetoga šakramentoma, zlamenuvani po nerazumne one 
žene, Mikol, videči puk i Juctvo božje, koje se po Davidu pelduje 
i zlamenuje, tolika i tako vesela ov vas tijedan okolu ove arke, 
t. j. presvetoga šakramentoma, u kojem je telo i krv Krištuša Ježuša, 
činiti i službe mu tako* davati, zubmi svojemi škripju i skrgitaju i 
onak sami u sebe ginu i pogibaju, ale ništar ne napreduju, ništar ne 
opravjaju, ništar ne hasne. More im ada, da dokonam, vsaki dobri 
i pravi ponizni krščenik reči z Davidom: Ante Dominum, qui elegit 
me, kidam, pred Gospodinom Bogom mojem, koji me je izebral, 
hoču igrati i pobožno ino zavetno ov presveti šakramentom tela i 
krvi spasiteja i stvoriteja mojega, Krištuša Ježuša, sprovoditi, koji 
me je, reku, izebral, a lutherane, kalvinište i ostale eretnike odvrgel; 
i hemu hoču čast, diku i poštenje vekše, nego je David ove arke 
staroga teštamentoma, činiti. Poklakam znam, da je ovo Bogu drago 
i vugodno duguvanje, i da skoroj od početka vere krščanske tako 
|| sveti otci, pobožni i zavetni činaše krščenici, jer me na to ovako 59.. 

Jer. 3. sveti prorok opomina. Interrogate de semitis antiquis, quae sit via 
bona et ambuldte in ea. Pitajte od staž stareh, koji je put dobar i 
hodete po nem. Ada da su tako sveti otci i bogaboječi Judi dosehdob 
činili, i ja stanovito nešču zmankati. Što i ostala dobra dela činec 
žitak vekovečni hoćemo zadobiti, u kojega pripejaj nas Otac i 
Sin i Duh sveti, Amen. 

Prodečtvo deveto. 

Matt. 26. Coenantibus autern illis, accepit ]esus panem et benedixit, 
v. 26. jregit deditque discipulis suis et ait: Accipite et comedete, hoc est 
corpus meum. 

Večerajući pako oni, vaze Ježuš kruh i blagoslovi ga i raz¬ 
lomi i da ga vučenikom svojim i reče: vzmete i jeđte, ovo jest telo 
moje. 

Pišu hištorikuši, da Chryžippuš filožofuš kada bi bil jednoč 
’okol nekojega gluboka jezera hodil, vu koje vnoge vode su se stekale 
i utekale, i rad bi bil znati i razumeti zrok tolike propasti i glubine, 
i kamo toliko i tolike vode bi dohajale i ne bil bi mogal razumeti 
niti svojem navukom uhititi ali razumom doseči, vu onu glubinu i 
propast hitil se je naglavce, govoreči: O abysse, cum te capere non 
valeam, tu me cape! O glubina nesmerna i propast, pokehdob da 
te uhititi mojem navukom ne morem, niti razumom razumeti, niti 
u moju glavu prijeti, ti mene primi i uhiti! Ale, o puk, o Juctvo 
krščansko! vnogo boje, vnogO' stanoviteje, vnogo istineje to isto ja 
na današni dan reči morem, ako presvetoga ovoga šakramentoma 
glubinu i propast marjivo premislim, u kojem su veliki i neizmerni 
viraji, ter pogibelni i vihrovati kužeji, vnoge (od človečanskoga 
razuma i pameti) skrovnosti ino otajnosti zakrite, kako^ su najmre 
i ■ navlastito ove. Accidentia sine subjecto substantiae. Prigodbe i 
pripadnosti prez podloge i podloženja bitja ino vičnosti. I ove, 
kade kruha substantia i bitje na telo. Krištuševo se preobrača, i kade 
Krištuš pod malum hoštijicum, pače pod vsakem najmanšem 
ialatcem, droptinum i mrvinum ne je, zapira se i drži. Da zasad 
ostale druge skrovnosti, otajnosti i vnoga ter neizgovorna čuda za- 
mučim, koja moju pamet i razum vnogo i visoko nadhajaju i ktomu 
kruto me straše, drhtati i trepetati čine na toliko, da Chryžippa 
filozofa reči vazemši, slobodno i segurno reči k Krištušu, tako pre- 
čudno vu ovom presvetom šakramentomu skritomu, morem: O 
abysse, cum te capere non valeam, tu, me recipe. O glubina veko- 
«6o. večna! O propast neizmerna! poklakam te ne mogu ražu- j| mom 
mojem prijeti, ti mene dostojaj se prijeti. I zaradi toga ja na 
današni sveti danak nemam hotenja, niti neču od oveh skrovnosti 
i otajnosti ter gluboka duguvanja ovoga šakramentoma, niti od 
ovoga velikoga potroška, kojega je Krištuš, ovu jestvinu i ov pre¬ 
sveti šakramentom napravjajuč, učinil. 2ač bi to bilo u preglu- 



(5:f) 


Deset propovijedi o Euharistiji. 


95 


bokoga morja velike i pogibelne slape ino valove krhek razuma 
mojega čunak, ladvicu ili plavčicu pustiti; nego se samo brega hoću 
držati, kako on, koji nesam niti mornar ali brodar, niti plovac 
dobar, i od cirkufmjštanc}^ 1 nekojih, t. j. od stvari i duguvanja 
onoga, koje se je prede pripetilo, nego je ov sveti sakramentom 
učinen; a to ove tri hote biti: gda ili koje vreme, gde ali kade i 
kako? A tebe jur sada, tolikoga i tako prevelikoga dela meštre i 
delovnik, Ježuše premili, prosim, ti tvojum svetlostjum pamet i 
razum moj presveti, da ono, što razum moj naturalski, pače ni pamet 
angelska prijeti i razumeti zadosta ne more, koliko mane člove- 
čanska, nego samo tvoja prevzmožna mudrost, batrivo, vredno i 
dostojno ovem, koji me tiho i marjivo budu poslušali, na slavu i 
diku tvoju, a na hih duhovni navuk izgovoriti budem mogal. 

Coenantibus autem illis, accepit Jesus panem. 

Večerajuči pako oni, vaze Ježuš kruh. 

Prva circumstantia iliti stvar je vremena, t. j. gda je ov sveti 
sakramentom učinen, koju, najti ne zevsema odprto sveti Matej 
položil ništarmane sveti Paval apostol, historiju večerje Krištuševe 
izpisujuč, veli, da je ovu veliku večer ju, t. j. ov presveti sakra¬ 
mentom tela i krvi svoje Krištuš predobri učinil u noči, ovako 
govoreći: Quoniam Dominus Jesus in qua nocte tradebatur, accepit 
panem et gratias agens fregit et dixit: Accipite et manducate, hoc 
est corpus meum. Jere Gospodin Ježuš u koje se noči prodavaše ili 
izdavaše, vaze kruh i hvalu vzdavši, razlomi ga i reče: Vzmete i 
jeđte, ovo jest telo moje, koje se za vas hoče zdati. I pokehdob da 
je to stanovito i istina prava, da vu svetom pismu nijedna reč ne 
obstun i zaludu ter koja bi ne bila puna skrovnosti i otajnosti, što 
ada neče veruvati, da i ovo ne prez velike skrovnosti ino otajnosti, 
da je Krištuš v noči ov veliki i presveti šakramentom tela i krvi 
svoje učinil? Prva otajnost, koju ja ovde spoznavam i vidim, zašto 
je dobri Krištuš ov sveti šakramentom u noči naredil i učinil, je 
ova, da bi oznanil i očito pokazal prevelik mudrosti svoje svit i 
tolnač, po kom nam je telo svoje presveto na jestvinu i duhovnu 
hranu dal. jj Odkud od Juctva lacedemonskoga u hištorijah nahodi 
se, da oni svoja duguvanja vekša i teškeja po noči su duguvali i 
za ona su se svituvali i tolnačili polag onoga općinskoga govorjenja: 
ih hocte consilium, u noči svit i tolnač, stoti je nočno mučan je i 
pokoj prigodno i priložno vreme na mudar i hasnovit vič 2 i tolnač 
za vsake stvari. Zato i puk ino Juctvo atheniansko, koje je cvalo 
u mudrosti i veliku hvalu vazder radi ne imalo, na svojeh zastavah 
za cimer sovu je imalo, pticu noćnu, mesto orla. Govoreči ada 
sveti Paval apoštol: in nocte , qua tradebatur, u noči, koju se izda- 
vaŠe, hotel je po tom oznaniti nam, s kakovem i s kolikem svitom 

i tolnačem ovu veliku večer ju i ovu presvetu jestvinu tela svojega 
premili Krištuš, gospodin i odkupitej naš je naredil i učinil. I zavoj 
toga prejubjeni vučenik negov, sveti Ivanuš apostol i evangelista 
vu evangeliomu od ove večerje ovako veli: Sciens Jesus, quia venit 
hora ejus , ut transeat ex hoc munđo ad Patrem coena facta. Zna¬ 
jući Ježuš, da je došla vura negova, da projde iz ovoga sveta 
k Otcu, večer ju učinivši, t. j. ov prečudan i presveti sakramentom 
pred svojemi vučeniki. Drugu otajnost ovu štimam, da je ova ve- 
čerja prevredna tela Krištuševa, t. j. ov presveti sakramentom v noči 
napravjen i narejen, da vsaki očito spozna, da ne samo za pravične, 
koji po dnevu hode, nego tolikajše i za krivične ter nevojne grešnike, 
koji po noči hudobe i tamnosti zla dela blude i putuju, ako se listor 
iz zla puta vrnu, delo tamnosti ostave, pravo i skrušeno spovedu, 
ter pokoru prijetnu čine. O ada, Ježuše predragi, kako sladak jest 
kruh tvoj, koji tako slatkost tvoju svetem izkazuješ, da ga ništar- 
mane grešnikom ne skrivaš. O, kako je velika dobrota, i milošča, 
kojum sine i psiče, t. j. grešnike na jednom istom stolu hraniš. O 
kako neizgovorna Jubav, kojum ne samo one, koji su te nigdar ne 
rasrdili ni zbantuvali, nego i one, koji su te, kruhom tela tvojega 
presvetoga tako milostivno, tako rado ter dobrovojno i tako fubjeno 
nahranuješ i nasičuješ. Zato, o duša krščanska, kada vidiš da redov¬ 
nik posvetil je hostiju i hu gore podiguje, kako da bi ti nebo i 
kruh nebeski kazal, zašto, štimaš, to čini, nego da te radostjum i 
veseljem napuni? Ar kaže ti nebo, da pogled tvoj na nebeski stol 
obrne, kadi skupa z angelmi Bog svete svoje pita i hrani, i da te 
navuči, da sveta ova jestvina, koju vesel u rukah drži, je ti od 
Boga poslana iz onoga istoga nebeskoga stola, da se i ti z onum 
istum hraniš, kojum se angeli i sveti na nebese naslađuju i pifaju. 
Što ovako svedoči sveti Bonaventura, navučitej matere cirkve: 
Elevat sacerdos corpus Crihsti in oltari , quasi diceret: O fideles 
Christi, gaudete et aspicite, haec est enim coelestis jj praehenda 
angelorum, quam nohis transmisit largissimus rex coelorum , ut omni 
gratia et henedictione repleamini. Podiguje redovnik telo Krištuševo 
na oltaru, kako da bi rekal: O verni Krištuševi, veselete se i gledete, 
ar je ovo nebeski obrok vsagdašni angelski, kojega anm je poslal 
predarežjivi kraj nebeski, da se vsum miloščum i blagoslovom 
napunite. Koji ada vekši dar, koji plemeniteji i vredneji mogal ti 
je predobri Krištuš dati i koja ti se je boja, lepša i veseleja, o 
krščenik, sreča mogla pripetiti od ove, da te Krištuš kruhom angel- 
skem, a to je svojem svetem telom još ovde, ovde dostoja se vsaki 
dan hraniti. 

Druga circumstantia ili stvar je, da ne v jutro, ne pri obedu 
nego tija po večerje ov presveti šakramentom naredil i ličini!. Što 
ovako sveti Matej evangelista svedoči: Coenantihus autem illi.s, 
accepit lesus panem et benedixit ac fregit. Večerjajuči pako oni, 
vaze Ježuš kruh i blagoslovi ga i razlomi ga. Po ovom duguvanju 
i činenju čudnim modušem i zakonom Krištuš Ježuš oČituval je 

i oznanil, da človečanskomu narodu daje zaklad iliti zalog nad 
vsum stvarjum najdragši i najplemeniteji i kojem hlepenju i po- 
želenju našemu zevsema bi zadosti učinil, hotenje i pamet našu 
krajevskum svojega presvetoga tela jestvinum, dokle na ovom svetu 
živemo, nasičujuč. Zač znamo i vidimo, da po froštuklu ili ručku 
ostaje još obed, a po obedu južina, a po južine večerja, a po večerje 
jur ništar zvrhu ne ostaje, nego san, spanje i pokoj. Odkud hotevši 
predobri Ježuš izkazati preveliku svoju Jubav i darežjivost suproti 
krščenikom, večerjajuči je ov sveti šakramentom tela svojega naredil 
i učinil, jer kada jur k ovomu svetomu stolu sedemo i ovum prevred- 
num i prečudnum se večerjum okrepimo i nasitimo, a navlastito na 
skradnu vuru našu ništar drugo ne ostaje, nego da u Gospodinu 
Bogu srečno i blaženo u žitak vekovečni zaspimo i onde u veke 
počivamo. Pelduvaše i zlamenuvaše ovo moje sadašne govorjenje 
lepo prevredni on kip, kade egiptomci malahu mladenca jednoga 
u ruke jednoj pšenični klas a u drugoj pehar vina držečega, po 
kojem namalanju zlamenuvahu dobra stalna, prava istinna. Ar 
koji ima dosti kruha i vina, segurno more spati i na kraj ostaviti 
duguvanje ostaloga dobička, za koje se toliko i tako ludi skrbe, 
pašče i prez konca skoznuju i život svoj teru. Krištuš ada, kakoti 3 
jubezjivi i milostivni ter preskrbitejni ino prigledni, razumni otac, 
malo pred smrtjum svojum testamentom čineči, hranu je vsem nam 
ostavi! tela i krvi svoje presvete, koja hrana nigdar nešče do skon- 
čanja sveta pomankati. I poklakam smo babiči i odvetki od Kristuša 
učineni, negovoga svetoga tela i krvi, kojum hranum vse naše 
uboštvo i siromaštvo obogativa i bogato postaje i vsaki strah glada 
predaleko; se tira i goni. Zato vsaki nas, kakoti pravi krščenik, ima 
odgovoriti pravadno vsakoj nasladnosti sveta ovoga himbenoga, i 
k tomu vse dobičke, baratanje i trgovanje mrtelno, hitro preminuČe 
ostaviti ter samum odsehdob ovum svetum jestvinum zadovojan biti 
i ovako s prorokom reči: In pače in idipsum dormiam et requiescam, Ps ‘ 4 ‘ 
u miru u toistom skupa (sveti Auguštin || razume: u Bogu), hoču ^ 3 - 
spati i počinuti. Peldu ovoga prelepu imamo svetoga Ivana apostola, 
koji kako ovu svetu i nebesku jestvinu okusi i prije na onoj zadhoj 
Krištuševoj večerje, zvrhu prsi taki i on hip Krištuševeh zaspa. Ale 
što ja ovde Ivanuša naprej donašam, pokehdob znamo samoga 
Krištuša, koji je pričetak i začetak, pače naredite! i vučinitel ovoga 
tolikoga i tako presvetoga šakramentoma, poklakam bi ga bil na 
spasenje i zveličenje naše naredil i učinil, da je spat na križnu 4 
posteju odašal, da na noj počine? Kakoti ovak govoreči: jur seguran 
i mirovan hoču spati, jer sam sinom mojem hranu ostavil tela mojega, 

Što je najvekše i najplemeniteje ino najpoglaviteje dobročinenje, 
koje od mene mogli bi čakati. Piše Plutarkuš u žitku Alexandra ili Plurar 
Šandora onoga velikoga i uzmožnoga kraja, da kada bi bil vnoge 

boje sreeno bil i vnoge orsage zadobil, na svojeh zastavah ovo na¬ 
pisano imaše: Plus ultra! Veče daje: da bi pokazal i oznanil da 
učinene dobičke, boje i karee hoče z drugemi friškemi ponoviti. 
Tako ravno, najti je bilo veliko dobročinstvo i božje Jubavi zlamenje 
neizgovorno, da je Bog človekom postal, ale još onde bese mesto 
daje i daje bojenju, i moglo se je čekati: Plus ultra. Veče daje, 
t. j. Krištuša dragoga smrt za naroda krščanskoga odkupjenje i po 
negove smrti i gore vstanenju još mesto beše, da svoje smrti i krvi 
prolejanja najem i zaslužbe hasnovito bi nam i obvršeno priložil 
i pristavil, ter Duh sveti poslal. Ale jur poklani dal nam se je na 
jestvinu, učinivši nas svojega bitja, tela i žitka delnike, izbrisati se 
i zatrti more Plus ultra, veče daje, jer jur nijedno veče vredneje i 
plemeniteje Jubavi zlamenje ufati se ne more i nema, pokehdob 
božja Jubav ovde je kotar i mejaš svoje neizmerne Jubavi zabila 
ino vrata zaprla, na toliko, da jur veče i daje ne more se prestreti 
niti raširiti. 5 Peldu na potvrđenje i očiteje razumenje duguvanja 
rečenoga vazmete ovu. Ežavu, od otca svojega Ižaka blagoslov 
prosečemu, odgovori! je otac: Frumento et vino stabilivi eum. 
Žitkom i vinom ustanovitil sam ga i ujačil, t. j. Jakopa. Et tihi 
post haec, fili mi, quid amplius faciamf I tebe potom pako, sinko 
moj, što veče hoču učiniti? Kako da bi rekal, ne morem ti i nemam 
ti ča veče učiniti. Tako takaj predobri i milostivni Ježuš žitkom ili 
kruhom onem nebeskem i vinom, t. j. presvetem telom i krvjum 
svojum daruval nas je, blagoslovil i ustanovitil, što nam ada veČ 
more vrednejega i plemenitejega dati? Stanovito ništar, ar se jur 
od ovde i zvana ovoga ne da veče i daje, zač je ovo vse Jubavi i 
činenja begovoga svrha ino konac. Još i ov plemenit i predobar 
ovde nam se daje navuk, da poklam ov sveti primemo šakra- 
mentom, 6 imamo premišjavati i razmišjavati, kaj smo i što smo 
prijeli, ino kako> velika, dobra i vzmožnoga kraja, Boga i stvoriteja 
našega, ter mi, koji smo blato, crv zemje, prah i ničemurna vonba, 
i potom na molitve i zahvalnost se božju za tako neizgovoran dar 
obrnuti. Na što nas Hugo kardinal ovako opomina: Coenam istam 
debemus sumere in tali vespere et postea ad somnum orationis et 
contemplationis ire, non ad locutiones et dissolutiones. Večerju ovu, 
t. j. j| sveti šakramentom ov imamo prijeti u takovu večer, t. j. 
u kakov su apoštoli, i potom k snu molitve i razmiš Javan ja projti, 
ne na pominke i stvari prezredne aleti ničemurne. Daje nam na 
ovo lep navuk on predragi Krištušev vučenik i prejubjeni apoštol 
Ivanuš evangelišta u svojeh otajneh knigah, u kojih piše, da je videl 
angela stoječega u okrugline ili kolobaru sunčenom, koji je ptice 
k ovomu svetomu šakramentomu zval. Posluhnete-da reči negove! 
Vidi unum angelum stantem in sole et clamantem voće magna, 
dicens omnibus avibus quae volabant per međium coeli: venite et 

congregaimni ad coenam magni Dei. Videl sam jednoga angela 
stojećega u suncu i kričečega glasom velikem, govorečega vsem 
pticam, koje letahu po posredine nebeske: hodete i spravete se na 
večerju velikoga Boga. Što je to, što, o krščenici, da same ptice 
izmej vseh stvari živučeh zovu se k ovomu svetomu šakramentomu, 
koji je kruh angelski i hrana duš praveh krščenikov? Zato, štoti 
ptice site začnu popevati a ostale stvari spati. Tako, tako i mi, 
kada ov sveti i prevredni sakramentom primemo i ž nim se nasi- 
timo, ako hoćemo delnici negoveh neizgovorneh koristi, kripostih 
i miloščah biti, imamo taki i on čas 7 početi mijahno zimboriti 
s pticami i prelepo popevati, t. j. nekoliko vreme ponizno i zavetno 
moliti, Bogu hvalu davati, ter ovo ostalo dobro i preveliko z nami 
milostivno činenje razmišjavati. Ale, o tuga i nesreča, vnogi 
■stanovito jesu kruto nezahvalni predobromu Ježušu, i koji ne 
preštimavaju ovo, kako velik dar i neizrečeno dobro iz svetoga 
prijek su oltara, i kako vzmožna gosta u duše i telu zaprli su 
■svojem. Nego su kakoti dreveni, nečutjivi i gluboko ter tvrdno 
:speči i zato sveti negov glas i zvanje ne čuju, a nadehnenje negovo 
ne čute, slatkost, koju obilno donaša, ne kušaju, k duhe prelepe 
i vugodne, s kojum svete dušice teku, ne pridihavaju, vusta svoja, 
{što je najgorje i najhuje), na hvalu božju ne odpiraju, učiniteja, 
darovnika i stvoriteja ove toliko prevredne jestvine ne slave i ne 
diče. Odkud te takove živine i ne, ne ov presveti šakramentom, 
nego ptić, ptić popevajučeh, t. j. oneh krščenikov, koji Boga, kako 
jur i zgora rekoh, hvale, diče i slave, i oneh, od kojeh se Krištuš 
predragi ne more potužiti, niti od nih reči: sicut aqua effusus sum, 
kako voda izlejan sem od nih. A koji su, štimate, ti? Vsi nasledniki 
i jubjeniki ovoga čalarna i himbenoga sveta, koji taki, kako ovo 
sveto negovo telo primu, on hip je izleju. Ako pitaš, odkud to i 
kako? Odgovor ovakov daje ti mudri: Cor fatui quasi vas con- 
fractum. Srce ludoga i nespametnoga, kakoti posuda potrta. HoČe 
reči, da ovoga sveta nasledniki, koji se norci u svetom pismu zovu, 
tolikemi paskami gibju se simo-tamo, tolikemi skrbmi teru se i 
misli zmučuju se, da hihova srca nesu drugo duhovnim zakonom, 
nego posuda prebita; i zato ov sveti šakramentom, koji se po vode 
pelduje i zlamenuje, s svojemi dobrotami i koristmi ne mogu ob- |j 
-držati, nego je izleju ino odtiraju. Ada, o krščenici, posemsega ako 
se hočete hasnovito i koristno pričeščati, budete posuda ćela i čista, 
zaprta svetu a odprta samomu Bogu. 

Tretja je circumstantia ili stvar ovoga svetoga šakramentoma, 
koju ovako sveti Matej evangelista izpisuje: Fregit et dixit: accipite 
et manducate. Razlomi i reče: vazmete i jeđte. Razlomil je kruh, 
pod kojega kipu i obličaju telo svoje pokrito davaše im. Ale 
mogal bi bil koji Krištušu tada tako kruh lamjajučemu reči: 
Gospodine, ako je kruh ov presveti pelda i zlamenje Jubavi i 

duhovnoga sklopjenja i združenja, zašto ga lomiš i razdružaš? 
pokehdob da i on mudri filožofuš Pythagoraš med ostalem ovu je 
zapoved i navuk dal: Panem ne frangas, kruh nemaš razlomiti; 
da bi po tom zlamenuval i oznanil, da mej prijateji kruh ne mora 
biti razdejen i razdružen, neg općinski. Poklakam ada ti, o 
Krištuše prejubjeni, pravi i najobvršeneji 8 jubjenik i prijatej naj- 
verneji jesi, kako ada i zašto na stolu i večerje tvojoj velikoj kruh 
lamješ? pokehdob po tom kruhu ne razdvojenje i razlučenje, nego 
jedinost duš i hotenja med tvojemi dragemi i JubJenemi naslednici 
želeš. Ale tomu pitanju, kako i dvojbe ne ovde mesto, zač Krištuš 
dragi, kruh ov lamjajuč, ništar sebe ne zadržuje, što bi nam hasno- 
vito i koristno bilo, pokehdob sebe samoga vsega se je nam dal. I 
kada se ov sveti kruh lamje, to samo biva, quo ad ej us tantum 
accidentia , koliko na negovu prigodu i pripadnost, kako sveta mati 
Ecclesia cu cirkva i sveti Thomaš Aquinaš svedoči govoreći: Signi tantum fit 
S.Th.Aqui ■ fractura. Prilike samo ili zlamenja je razlomjenje ili razklada; a. 
m prosa. bitj e aliti stvar zaprta pod prigodjem, t. j. telo Krištuševo, ne lomi 
se ni razdela, nego ćelo stoji i nezbantuvano. Kako to mati cirkva 
Ibid. i rečeni sveti doktor tvrdi, ovako govoreći: A sumente non concisus „ 
non confractus, non divisus, integer accipitur. Od onoga, koji ga je,, 
ili od človeka, nerazrezan, nerazlomjen, nerazdejen, cei se prijimje. 
Ale da ja ovu reč: fregit, razlomi, boje tolmačiti, i vi ju razumetl 
Tit. Liv. budete mogli, zapamtete ono, što Tituš Liviuš poveda u khigah 
1 - l - svojeh prveh, kade spominak od mira mej Rimjani i Albani čini 
i veli, da kada su pogodbu hoteli učiniti, ovu su se bili navadiK 
ceremoniju činiti. Razsekli su tele jedno na dva dela i onako mej 
deli onemi oposred prošli su oni, koji su pogodbu činili, prisižuči, 
da onoga, koji bi pogodbu prekršil, ima se ravno onak, kako ono 
tele, razseči. Od ove ceremonije i prorok se Jeremijaš spomina, 
Jer. 34. ovako govoreči: Non observaverunt verba foederis, quibus assensi 
sunt in conspectu meo, vitulum quem conciđerant in duas partes et 
transierunt inter divisiones ejus. Nesu obdržali reči pogodbe,, 
s kojemi su privolili pred obrazom mojem, tele, koje su razsekli na 
dva dela i prešli su preko mej razdejenjem negovim. Jur sada 
štimam, da nijedan ne, koji bi || ne znal, da ovoga presvetoga 
šakramentoma jakost i kripost ova je vu oneh, koji ga pobožno 
vredno i dostojno prijemju, koju i sam Krištuš ovako imenuje: In 
me manet et ego in illo, u mene prebiva i stoji, i ja vu nem. Po 
kojeh reči sklopjenje i združenje Krištuševo z dušum, koja ga 
zavetno i dostojno prijimje, i pogodba mira mira mej obema zla- 
menuje se i oznanuje. I pokehdob pogodba ova i zavez mira 
k obema pristoji, Krištuš ovde navadu i običaj on, iz kojega se 
spominahi, obslužava razdelujuč i lamjuč spravu i napravu ovoga 
svetoga kruha, da nas vuči, da on, koji bi ov sveti mir i pogodbu 
prekršil i prelomil, ima se vekovečne smrti dati, kakoti smo u- 

Judašu izdajice videli, koji telo Krištuševo nedostojno prijemši, 
suspensus crepuit medius, obesivši se razpuknu se napoli. 0 I stoti 
Krištuš od pogodbe i zaveza ne zmankal niti sfalil, i mir ucinen 
‘od strane negove ne se počel trti ni zatirati, najti je žitak i živjenje 
do vremene pogubil i umri, ar na križu i propelu telo negovo ćelo 
je stalo, niti su mu se goleni, kako drugem ž nim razpetem potrli: 
pak božanstvo negovo skupa je bilo pri tele i duše. 

Tada jur po razlomjenju kruha veli sveti Paval apostol, da 
Krištuš je rekal: accipite et manducate, vazmete i blagujte ili jeđte. 
Duguvanje stanovito prečudno i od vsega osupnenja i presenetjenja 
više, u kojem se vidi, kako da bi se Bog spozabil iz prveh navadi i 
šeg i sada bi hotel nove upejati i začeti. Jer zdamna jur prede Boga 
je človek na goščenje vabil, zval i ponizno prosi!, niti je Bog 
prošne negove lahko posluhnul. Kako učineno be med Lothom, (da 
Abrahama i ostale prepustim), i dvema angelma, koji su Boga 
pelduvali, koje kako Loth zagleda, taki on hip na kolena svoja 
pade, kruto je prošeci i moleći, da bi u hižu ino kuču negovu 
dostojali bi se vlezti i onde blaguvati i jesti, koji ništarmane ovako 
odgovoriše: minime , sed in platea manebimus , pod nijedan put, 
neg na pijacu hoćemo stati. Koji jur tada vnogeni prošnami svetoga 
Lotha prisijeni, vlezli su u dom i hižu negovu. Tako li je to, o 
Gospodine Bože, tako li je to? Moliti se hočeš, prositi se želeš, niti 
lahko k molbe i prošne pristaješ? Hoče, hoče dojti vreme, kada ti 
to naopak vrne svet i nezahvalno Juctvo. Prosil budeš človeka 
i sam sebe vas mu se budeš daval, nanudival i prikazuval, niti on 
vnogo za to vse bude hajal i maril. Što stanovito pri svetom Luke 
u četirinajstom delu izpuneno vidimo, kade su se vsi pozvani 
izpričali i nevredne dojti učinili, kako obilneje d nedeju prišasnu 
Bočete razumeti. Nazopet ne zove li nas Krištuš po rečeh oneh: 
accipite et manducate , hoc est corpus meum, vazmete i blagujte ino 
jeđte, ovo je telo moje. I ništarmane, takova je nekojih Judi 
nemarnost i nepoštenje, da na tako milostivno i đarežjivo samoga 
Boga zvanje ogluhneju i za malo drže ne dojti. O neizmernu božju 
cSarežJivost! o preveliku milošču! o neizgovornu dobrotu! Da i iz 
druge strane o velika človečanska lenost! o neizrečena nemar- 
jivost! o preodurna nezahvalnost! More li biti, za propetoga Boga, 
i najti se u čio- || veku tolika ludost i takova manenija i nemarnost, 
da na Boga svojega, ter od kojega je vsa dobra prijel, zvanje neče 
i ne mari dojti? Koji ga jur ne zove na jedenje janca ili agneca 
vazmenoga, niti na salatu žuhku, niti na manu, niti na plepelice, 
niti na ostala druga, nego na goščenje i jedenje lastovitoga tela 
svojega presvetoga, u kojem vse jestvine krajevske daju mu se 
i daruju, ar je Krištuš kraj i zaistino vseh krajev; jestvine nebeske, 
jer je Krištuš iz neba dole došal; jestvine božanstvene, zač je 
Krištuš Bog. I najti je toliko veličanstvo i takova zmožnost ino 

korist ovoga božanstvenoga goščenja, malo ih je kruto, koji bi tako 
k pripravnomu stolu šetuvali z onum dostojnostjum i vrednostjum,. 
koja se takovoga goščenja i stola pristoji, pristupiti i sesti. ja 
stanovito ne znam niti vem, kako bi Krištuš boje mogal izbuditi i. 
podignuti človečje poželenje na blaguvanje i jedenje, neg gda daje 
kruto darežjivo lastovito telo svoje, govoreći: accipite et manducate * 
hoc est corpus meum, vazmete i blagujte i jeđte, ovo je telo moje!; 

Ale jur ostavivši -ove lene i nemarne, moram obrnuti go~ 
vorjenje moje k onem, koji nečisti, oskruheni i utepeni k ovomu 
prečistomu i k presvetomu seguraju se i preufaju pristupiti šakra- 
mentu. Poveđte mi vi takovi, prosim vas, ako koju veru kršćansku 
imate, da je vu ovom preslavnom i presvetom šakramentomu KriŠtus 
Gospodin s telom, z dušum i z božanstvom, kako grehom smrtnim 
omazani, oskruheni i utepeni smete prečiste i presveto telo Krištu- 
ševO' vazeti? Kako ti ogrizavac, ogovorac i klevetac grubi, krivi i 
nepravični Krištuša pravoga i živoga smeš u mrsko vonuči grob- 
prsih tvojeh pokopati i onoga, koji te blaženoga žele u nebu učiniti,, 
u preružan i premrzak duše tvoje pakal pustiti? Jeli se ne spominaš 
1. Cor. 11. več iz zapovedi božje: judicmm šibi manđucat, osujenje si je vek- 
večno? Jeli ne znaš, da gda svetomu Ivanušu apostolu i evangelište 
beše od Boga pokazano ono goščenje, koje Krištuš svojem vernem 
čini, da je izašal van poklicar ili razglasite]., koji je božji bil angel, 
ter velikem i visokem glasom, prede nego su gosti za trpez i stol 
Apoc. 22. seli, ovako je kričal: foris canes et venefici et impudici et bomicidae 
et idolis servientes et omnis qui amat et facit mendacium. Zvana i 
vane psi i čarovniki, coperniki ili čaratani i nesramežjivi i ubojice 
ili Judomorci, bolvanom služeči, i vsaki, koji Jubi i čini laž. Ovo 
odganaju se od ove svete jestvine i goščenja današnega žitka mrska, 
i nečista Judi, koji kakoti psi, udije i objednom, kako po svetoj 
spovedi i pokore grehe van iz sebe izhite i izmeču, povrate se i 
povrnu na svoje izbjuvanje. Odganaju se takajše i tiraju od ove 
jestvine i goščenja i oni, koji su prilični i spodobni mahenem i 
steklem psom, koji ne mogu na bližnega i iskrnega dobrotu lepo^ 
gledeti, neg na nu laju, ogovarjajuči druge. Zač ne ova jestvina 
niti ov nebeski kruh pasji, sed filiorum, neg sinov; niti tolikajše 
vseh Judi, nego samo oneh, koji dostojno pristupe. Van, van, ada 
vsi prez srama i prez čista obraza, koji se ne bojite, ne šonate i 
68. strašite pred licem i obliča- ]| jem Boga vsamogučega grešiti! Jer 
Jer. 3. vi se ono dotiče i pristoji, što prorok govori: frons mulieris mere- 
tricis facta est tibi, (ideo)noluisti erubescere. Čelo žene bludnice,, 
kurve i nečitnice učineno ti je, (i zaradi toga) nesi se hotel začrje- 
neti 10 niti zasramuvati. Van, reku, van vi psi neopranoga čela, koji 
niti se sramujete niti se strašite pristupiti k ovomu presvetomu 
Num. u. goščenju i preslavne ter prejredne jestvine i prave nebeske mane, 
Exod. 16 nego se z Židovi spominate još od Egiptoma i luka, t. j. od nečiste: 

i ružne telovne nasladno-sti, k koje ste se privučili i priložili, niti 
se je hoćete nesrečnaki ostaviti. 

Hoćete li, bratjo, da vam povem, što se ovem nevojnakom 
vnogakrat ale skoroj vazdar pripečuje? Ono zaistinu, što se negda 
prigodi nesrečnomu Amanu, koji kada bi bil z Ašverušem krajem 
i z poniznum krajicum Esther u goščenje sel, odnuda po malom času 
i vremenu na galgah be zvišen. Ono drugoč, što ona voda žuhka, 
koju pop staroga zakona jako zaklihaše i vnoga prokletstva na nu 
metaše, žene prejubodelnice, t. j. koja je z drugem progrešila bila 
mužom, koje trbuh po popitju one vode lekmestu se je i on hip 
rasel. Ono tretič, šu> puku i juctvu izraelskomu, manu poštovaju- 
čemu a plepelice jedučemu, kojemu još meso plepeličko bese u vusteh 
i, ovo, srditost Gospodina 11 Boga dojde zvrhu nih i pobi je vudar- 
cem i smrtjum kruto velikum. Kako to i David svedoči, govoreči: 
Adhuc escae eorum erant in ore ipsorum et ira Dei descendit super 
eos. Još jestvine nihove behu u vusteh nihoveh i srditost božja stupi 
doje obrh nih. Četrtič ono, što onomu, koji beše došal na goščenje 
pirovno ili svadbeno nemajući svite ili oprave svadbene, koji eške- 
rice i taki be poslan u skurinu i tamnost zvanašnu. Petič, (da pre- 
vnoge druge zamučim), ono, što bratje Jožefove, koji dojduči u 
Egiptom, kupuvat žitak ili pšenicu, vazehu 12 za pšenicu ili žitak 
vuzu i tamnicu. Od oveh vseh i ovem prispodobneh 13 sveti David 
kraj i prorok ovako' veli: Fiat mensa eorum in laqueum et in scan- 
dalum. Budi stol nihov na lečku i zanku ino na smutnu i spaku. Jer 
kako ovi Judaša izdajicu nasleduju, koji se je prvi nedostojno, ne- 
pravo i nevredno pričestil ovem svetem šakramentom i tudje on hip 
vrag vu nega vleze, kako prije sveto telo Krištuševo. Što ovak sveti 
Ivanuš evangelišta tvrdi: et post bucellam intravit in eum Sathanas; 
i po založaju prijetom vlezel je vu hega šatan vrag. Tako od toga 
istoga šatane 14 vraga zajimju se vsi oni, i u duše nihove prohaja i 
vlezuje ter nad himi oblast ima, kojigod nedostojno- ov sveti šakra¬ 
mentom tela Krištuševoga prijetnju. I ono im se, (da dokoham) 
nesrečnem pripeča, što ribam, koje ukup z jestvinum vudicu po- 
žiraju i onako, odkuda su se žitak i živjenja nadijale i ufale, smrt 
vazimju. Tako, tako- vsi nerazumni i nepobožni Judi, ovu jestvinu 
žitka i živjenja nedostojno prijimjuč, vudicu smrti vekovične 15 
požiraju. Zač ova jestvina mors est malis, vita bonis, smrt je hudim 
i zalem, žitak i živjenje večno- dobrim i pobožnem. Koji žitak i 
živjenje oh da bi nam se dostojal po vrednom i dostojnom pričeščanju 
dati ovde na ovom svetu po milošče, a na jj onom drugom po slave 
i dike on, koji z Otcem i Duhom svetem žive i krajuje u veke 
večne, Amen. 

Prodečtvo deseto . 1 

Joan. 12. Et qui manducat me, ipse vivet propter me. 

I koji je mene, on hoče živeti zavoj mene. 

Poveda sveto pismo staroga teštamentoma, da je Gospodin 
vsemoguči i predobri Bog blagoslovil onoga bogaboječega i pobožna 
starca Obededoma i vsu hižu i dom negov napunil dari i miloščami 
nebeskemi. A to vse zaradi toga, stoti je arka ili ladica ona božja 
tri mesece pri nem i u kuče i stanu negovom stanuvala i prebivala. 
Ovako to svedoči sveto pismo u krajevskeh knigah drugih u delu 
2. Reg 6. šestom: Et habitavit arca Domini in domo Obededom Gethaei tribus 
mensibus et benedixit Domirms Obededom et omnem domum ejus. 
I stala je arka ili ladica Gospodina u hiži i domu Obededo-vom 
Getheuša tri mesece, i blagoslovil je Gospodin Obededoma i vsu 
kuču negovu. A u knigah prveh paralipomenskeh u poglavju ili 
Paral. 13. delu tretonadestom ovako to isto se potvrđuje: Mansit ergo arca 
Dei in domo Obededom tribus mensibus et benedixit Dominus domui 
ejus, et omnibus, quae habebat. Prebivala je ada i stala arka ili 
ladica božja u hiži Obededovi tri mesece i blagoslovil je Gospodin 
hiže i kuče hegove i vsemu, što je i kaj je imal. Arka ova iliti skri- 
nica, krščenici, tela Krištuševoga pod kipom i obličaju krušnom 
zakrivenoga pelda je bila i po tom oznaniti je hotela, da on, koji 
ov presveti i nebeski kruh dostojno, čisto, vredno i ukup> s poštenjem, 
koje mu se pristoji, prime i u hižu i dom srca svojega ponizno 2 i 
pobožno pusti, 3 taki i prez počinka i štentanja nebeskem blago- 
. Cor. xo. slovom, dari i milošči napuni se. Pokehdob da kako sveti Paval 
apostol svedoči, vsa puku onomu ili Juctvu izraelskomu činila su 
se i pripečala u figurah i peldah, o ada jezerokrat, pače tisučetisuč 
jezerokrat blažen i srečan človek on, koji arku ovu, t. j. presveti 
šakramentom tela i krvi Krištuševe z onem zavetom, poniznostjum, 
umijenstvom 4 i pobožnostjum vazme u hižu i dom duše i tela svoga, 
s kojum ju prijel beše starac Obededom, zač ne samo da se darmi 
i blagoslovi božjemi još ovde, na ovom svetu hoče napuniti, nego 
i na drugom, ter s Krištušem u veke u radosti i veselju nebeskom 
Joan. 6 živeti. I zato danas od takovoga človeka Krištuš veli: Et qui man¬ 
ducat me, ipse vivet propter me. I koji blaguje ili je mene, on hoČe 
živeti zavoj mene. Na kratkom kruto potrebna i prevredna. Potom 
od imen dobrote i jakosti ovoga svetoga šakramentoma nakanil 
sam vam nekoja povedati. I doklam od toga dvojega budem 
govoril, ne dvojim, da me tiho i marjivo na slavu božju hočete 
poslušati. 


1 Naštampano je deveto, a crnilom je isprav|eno u dofzeto. 

2 panizno. 

3 putzti. 

4 u milenfzvom. 

Et qui manducat me, ipse vivet propter me. Joan. 6 . 

I koji je mene, on hoče živeti zavoj mene. || 

Pred ovem današnem evangeliomu (!) ono veliko čudo od 70. 
Krist uš a učineno, gda je nasitil pet tisuč ili jezer Judi petemi kruhi 
ječmenovemi i dvema ribicama, polaže se historija i postavja. I kada 
bi drugi jur dan Krištušu Židovi spominak učinili bili od onoga 
nebeskoga kruha, t. j. mane, koja bese od Boga po angeleh na prošnu 
Mojižeševu izraelskomu puku ili Juctvu dana, zrok iz reči riihoveh 
Krištuš imajuči, ne toliko nim, koliko nam, koji vu nega tvrdno 
verujemo, današni izgovoril je evangeliom, i obilno pokazal, koliko 
vredneji i plemeniteji je kruh Otac nebeski judem dal, kada je sina 
svojega jedinorođenoga na ov svet poslal, po kojem judi ne telovnem, 
mrtelnem i vnogim nevojam podloženem, nego duhovnem, neumrtel- 
nem i božanstvenem iiveli bi žitkom. I kada bi ova i vnoga druga 
od vrednosti, dobrote, jakosti, kriposti i zmožnosti ovoga nebeskoga 
kruha bil bi im naprej donesal, tada jur ov današni, pridruži evan¬ 
geliom. Kojega da boje razumeti budete moguči, znati imate, da 
stvari od Boga stvorene, nekoje zmed nih samo jesu i ne živu, kako 
kamanje, ruda vsake fele, četiri elementi ili počela, stoti iz nih vsa 
ostala (formaliter, 1. saltem virtualiter) ili iz nihoveh dobrot čine 
se; a nekoje pako ne samo jesu, neg i živu, 6 kako trava, harbudje, 
drevo vsake fele, koje se pomaže i raste, a ne čuti. Tretje nazopet 
stvari jesu, koje živu, čute, pamet, razbor i razum imaju, kako 
človek i angel. A to je stanovito, da vse one stvari, koje živu, moraju 
prikladnu i priličnu sebe i svojemu stališu imati jestvinu, s kojum 
žitak i živjenje svoje vzdržati i predržati moguče bi. Odkud nekoje 
se hrane zemjum, kako gliste, žabe, nekoje vođum, kako ribe, nekoje 
samem zrakom, kakoti kameleon, 6 t. j. mali lav ili orosjan, piknast Pl. 1 . 28. 
na spodobu parda ili risa, u Indije se nahodi, kako Pliniuš piše. c - 8 - 
Nekoja samem ognem, kako pirališ 7 kukac, velik kako muha, što Idem. 1 . 1 
rečeni Pliniuš poveda. A nekoje pak stvari lepšu i plemeniteju imaju c - 3 6 - 
jestvinu. Zač angeli osebujnu jestvinu imaju. Odkuda angel Rafael 
Tobijašu ovako' vejaše: Videbar quidem vobiscum manducare et Tob. 12. 
bibere, sed ego cibo invisibili et potu , qui ab hominibus videri non 
potest, utor. Što se toga dostoji, videl sam se ukup z vami jesti i piti, 
ale ja jestvinum neviđenum i pitvinufm], koja se od judi ne more 
videti, živem. Jer je ova razlika i razlučenje med stvarmi, da ona, 
koja su telovna, telovnum, a ona, koja su duhovna, duhovnum 
jestvinum se hrane. I pokehdob da sam človek, mej vsemi stvari, 
koje živu, iz tela skupa vu jedno i z duha je učinen ter složen: ada 
dvoja mu je hrana potrebna, jedna, kojum telo, druga, kojum duh 
hraniti i predržavati bude moguč. Prva ova hrana človeku je jedna 
1 skupna z beštijami i ostalum živinum živučum, a druga z duhovnum 


8 skivu- 

6 Chamaeleon. 

7 Pyralis. 



IOt> 


O. Beiostenec: 


(66) 


stvarjum, t. j. angeli, ar duša človečanska je zevsema duhovna. Ada 
duhovnu jestvinu imati mora i hranu z onemi, s kojemi ima dčl 
u naravi i nature. I to je stanovito, da žitak i živjenje duhovno u 
Jubavi božje stoji i suzdrži se. Ar koji juhi, žive, a koji ne Jubi,. 
i.Joan 3 ne ^e. Zač ovak JubJeni Krištušev veli apostol: qui non diligit , 
7 1 - manet in morte, koji ne Jubi, stoji i prebiva u smrti. Odkuda očito || 
jest da je Bog i anđelom svetim i pameti ter razumu prava i večna 
jestvina, po kom angeli blaženim, a mi još duhovnim žitkom živemo. 
I poklakam ada vu ovom, od vseh najvekšem sakramentu doistine je 
sam vsemoguči Bog i vas nam se sam daje, a u drugeh šakramenteh 
po delu, jer vu hih ne on sam, nego negova dobrota, jakost, kripost 
i milošča deli nam se, a to stanovito znamo, da on, koji pravo i 
doistine Jubi, da najprej sam sebe JubJeniku, t. j. onomu, koga Jubi,. 
daje, pak potom ona, koja su pod hegovum oblastjum: tako ravno 
vu ovom presvetom sakramentu Krištuš predragi sam sebe najprvo, 
potom blago i bogactvo svoje obilno i đarežjivo JubJenim svojem 
daje, u hih prebiva, i vsa dobra vu hih dela čini. On dušu na vsako- 
delo i službe božje vugodne izbuđuje i tako i po tom duhovni duše 
žitak ino živjenje daje, po kom na koncu u žitak i živjenje priđe 
vekovečno. I zato šakramentom ov pod kipom i obličajem krušnim 
i jestvine je napravil i učinil, da bi pameti človečanske z božanstve- 
num jedinstvo i sklopjenje zlamenuval; pokehdob da je to lastiva 
i osebito kruhu i jestvine, da jedno z onem biva, koji ga ili koji ju 
blaguje i je i vu negovu se preobrača narav i hranu. Što vse se ovomu 
svetomu sakramentu priličnim zakonom pristoji, po kojem svete 
matere cirkve vudi i kotrigi glave Krištušu združevaju se ter sklo- 
pivaju i jedno ž nim bivaju. I zaradi toga sam Krištuš ovak veli: 

Joan 6 . Caro mea vere est cibus. Telo moje uistinu je jestvina. I nazopet 
malo daje ovak: Et qui manducat me, ipse vivet propter me. I koji 
blaguje ili je mene, on hoče živeti zavoj mene. Takovu, takovu 
stanovito, o krščenik, jestvinu priličnu i prikladnu dostojnosti i 
vrednosti duš našeh Krištuša predobroga prigledanje i preskrbjenje 
hotela (!) nam je odlučiti i ostaviti. Jer najti su vnoge fele jestvine, 
kojemi se telo krepi, pomaže i obdržava, koje su negda i na veko¬ 
večno skvarjenje vnogem, t. j. onem, koji je prekoredno i zlo uživaju, 

Luc. 1 6 kako ono; bogatac, Baltažar i him prilični. Ništarmane duša, koja. 
je vnogo poglaviteja i vredneja od tela, samo je ovum jednum pre- 
vrednum i od vseh najplemenitejum 8 zadovojna. Ale ova jestvina, 
najti je jedna, po vsem tom vseh jestvin duhovnih dobrotu, 9 jakost 
i slatkost u sebe drži i ima, štoti se i predragi Ježuš vas nam vu 
noj daje. Kakoti jedno je, što se toga dostoji, sunce na nebu, koje 
kruto svršeno vsemu svetu sveti i vsem je zadosti, a vnoge su zvezde, 
što je svetlost nihova mala i nezadovojna. Štoti ada vu ove jestvine 
on se suzdrži, koji vsa vzdrži, jedan je moral biti, pokehdob on je 


8 nay-plemeniteyuem. 
# dobrovu. 

sam za vse druge i zvrhu vseh drugeh, i k tomu sam je zadovojan 
za vse druge. Odkuda kruto predobro i prikladno po one mane 
puku ili Juctvu izraelskomu dane zlamenuje se, koja je mana u sebe Exod. 16 ~ 
vsu i vsaku žmahnost, slast, slasnost i tečnost imala i zato je ovoga 
presvetoga šakramentoma, od kojega govorim, veličanstvo, dobrotu, 
jakost ino neizgovornu vrednost pelduvala. I zaradi toga u današ- 
hem 1G evangeliomu nu Krištuš za jednu peldu juctvu židovskomu 
naprej don as a, govoreći: Patres vestri manducaverunt mauna et joan. 6 
mortui sunt. Otci vaši blaguvali su i jeli manu i umrli su. Ale, qui 
manducat || hunc panem, vivet in aeternum, koji je, t. j. dostojno, 72. 
ov kruh, živeti hoče u veke. 

Imajući zrok od ove mane, sveti Ivanuš apostol od jedne druge 
mane, čudne i skrite, koju je premili i milosrdni Ježuš vsem onem, 
koji gr eh, svet, telo i vraga predobe i premogu, obečal se je dati, 
ovakov, veli, glas da je čul: Vincenti dobo edere mauna abscon- Apoc. 2- 
ditum. Predobečemu hoču dati jesti manu skritu. Vsi sveti otci i 
pretomačiteji oveh reči, jedinem zakonom govore, da ovde spominak 
se čini od ovoga svetoga šakramentoma, koji se zove mana skrita, 
štoti pod kipom i obličaju krušnom pravo i istinno Krištuševo telo 
skrito je; na toliko, da drugo se vidi očima, drugo se veruje i zato 
ona mana u posude zlate zaprta držala se je i hranila, a to na tvoj 
duhovni navuk, da i ti verum ino Jubavum zlatum u čiste 11 i prez 
vsake skrune duše tvoje ov sveti šakramentom skrit držiš i hraniš. 

Mana ona ne drugda neg po noči opadala i nigdor ovo otajno opa- Exod. 16, 
danje ne videl, čul, niti spoznati mogal. Po koje noči veru razumeti 
moremo, koja veruje stanovito, tvrdo i doistine Krištuša Ježuša p s> 77> 
(najti neviđenoga) vu ovom šakramentomu biti i vzdržati se. Drugoc Jos. 5. 
mana ona drugde ne opadala, nego okol taborov Juctva izraelskoga, 
a ne neprijetelskeh, štoti ovoga svetoga šakramentoma posvetilišČe 
ne drugde, nego samo u cirkvi naše katoličanske općinske, opčinske, 
niti more biti. Tretič na zraku se je od angelov mana ona priprav- 
Jala i onak sinom i Juctvu izraelskomu dana, doklamgod u puščine 
beše, a kako u zemju obečanu vleze, presta ona jestvina vsakdašna, 
niti mu se je več od Boga davala. Tako i ov sveti šakramentom nam 
se daje, doklamgodar vu ovoga sveta puščine živemo, ale kako 
ž ne 12 izidemo po smrti i u nebesko ono vekvečno očinstvo pridemo, 
jestvina ova več nam se ne bude davala, niti veče budemo u peldah, 
prilikah i spodobah, nego jur lice na lice Boga budemo videli. Što 
se je lepo pelduvalo 13 i zlamenuvalo po rečene mane, koja je vsaki 
dan obilno i zadovojno opadala zvana sobote, 14 koji dan, (ar beše Exod. 16- 
počinka), ni zrno ne opadalo. I to na navuk naš, zač đoklakam 
smo godar na ovom svetu živi, mana ova, t. j. sveti ov šakramen- 

10 danasne. 

11 chisztz. 

12 shnae. 

13 pelduvato. 

14 fzobbotae. 

tom tčla i krvi predragoga Ježuša na oltare naše opada ter dohodi 
i nam se na hranu daje, ale na preveliku onu drugoga sveta sobotu, 
kade jur bude večni počinak, več ov presveti sakramentom ne bude 
skrit pod kipom i obličajom krušnim i vinskim, nego se očito i svetio 
od angelov i judi bude videl i gledah O Jubav Boga jedinoga i 
vsamogučega, suproti nam nevojnem i nezahvalnem neizgovorna! 
Joan Zove se presveti ov sakramentom 15 najprvič kruh iz nebes 

Ps. 104. dojduči, od kojega ovako David: Pane coeli saturavit eos. Kruhom 
nebeskem nasitil je ne. A to na razlučenje mane, koja ne iz nebes, 
nego iz zraka, od angelov pripravjena, izhodila i opadala, a ov 
kruh iz najvišega neba jest izašal i doje stupil. Ter kruh 16 kruto 
plemeniti i prevredni, kojega zlamenuje kruh on, koji je izdaleka 
73 - na ladje, plavi ili brodu dopejan, od kojega mu- |j dri Šalomon kraj 
Prov. 31. ovak govori: Facta est, quasi navis institoris, de longe portans 
panem. VČinila se je, kakoti nav ili ladja trgovca, izdaleka doneseči 
kruh. Trgovac ov je sam Krištuš, ladja 17 mati cirkva, a kruh sveti 
šakramentom, u kojem prava jestvina duš našeh vzdrži se, ale kruh, 
koji je, oh Bože! izdaleka došal, t. j. z nebes doje stupil. Što ovak 
Psal. a 8. David svedoči: A summo coelo egressio ejus, od najvišega neba 
izhajanje hegovo. I kakoti kruh, koji se na ladje i brodeh peja i 
vozi, dvakrat pečen ima biti, tako ravno kruh ov nebeski, koji se 
samo u svete matere cirkve katoličanske 18 opčinske ladje 19 nahodi, 
dvakrat pečen i dvakrat narođen: Oprvič u naručaju Otca Boga od 
veke večne. Drugoč u vutrobe presvete i preslavne Deve, majke Ma¬ 
rije po duhu svetom, ovde na ovom svetu na odkupjenje, spasenje i 
zveličenje naroda človečanskoga. Drugoč zove se kruh žitka i živ- 
Joan. 6. Jenja, što sam Krištuš ovako tvrdi: Ego sum panis vitae , ja sam 
kruh žitka. I malo potlam ovak: Qui manducat hunc panem, vivet 
in aeternum, koji je ov kruh, živeti hoče u veke. I to na razluku i 
razlučenje, koje je mej ovem šakramentom i ostalemi jestvinami 
zemajskemi, jer ov svet z vnogemi jestvinami je obilan, ale one 
jestvine jestvine jesu mrtveh i samo zvana ovoga nebeskoga kruha 
nijedna ne more dati žitka i živjenja. I zato ostali kruh, pota i 
Gen. 3. truda veli se. Zač ovak reče Adamu: In sudore vultus tui vesceris 
pane tuo. Vu potu i znoju obraza tvojega hočeš se 20 hraniti kruhom 
Ps. 79. tvojim. A David ga pak kruhom suz imenuje ovako: Cibabis nos 
pane lacrjmarum. Hraniti i pitati nas hočeš kruhom od suz. I 
nazopet David u drugom mestu kruh boli i boleznosti ga zove ovak: 
Ps. 110. qui manducatis panem doloris, koji blagujete ili jeste kruha bolez¬ 
nosti. Nego u samom ovom šakramentomu pravi se nahodi kruh, 
ter pravi kruh od žitka, ale kruh, o čudo! koji prestaje kruh biti i 

na telo se pravo Krištuševo preobraća i prehaja taki, kako od 
pravoga redovnika u maše izreku se reci one posvećenja, i to na 
davanje žitak i živjenje Judem vredno ga i dostojno prijimjučem. 

Zato ovak Krištuš: Et panis, quem ego dabo, caro me a est pro Joan. 6 . 
mundi vita, i kruh, kojega ja dam i podam, tela (!) moje jest za 
žitak i živjenje sveta. Tretič zove se kruh angelski. Što ovak David 
svedoči: Panem angelorum manducavit homo. Kruh angelski jel je Psa -177 - 
i blaguval človek. I veli se angelski ili zato, stoti je jestvina jedna 
preplemenita, izebrana i nebeska po jedino [m] Bogu nam dana, 
ale i zato, stoti koji ga prijimju i vazimju vu se, imaju angelsku 
nositi i imati čistoću. A sad ovdi premisli jedno malo, 0 grešni 
človeče, kako te je milostivni Gospodin Bog pojubil, povisil i kakovo 
ti poštenje biva, kada blaguješ i ješ ov nebeski kruh, ter po tom 
jelišu jedno telo s Krištušem Ježušem bivaš i delnik postaješ božan¬ 
stva ino človečanstva negovoga, ako samo, (što sam jur tolikokrat 
rekal), čisto, dostojno i sveto ga prijimješ! Četrtič, (da vnoga ostala 
imena negova ostavim), veli se i zove brašno, t. j. kruh putni, štoti 
jakost i krepost daje onem, koji ga vredno prijimju, kakoti kruh 
on || podpepelnak ili pogača svetomu Ilije proroku učini, koji je bil 74* 
ovomu prava pelda i kip, i ova, koja izrekoh, očito i odprto pel- 
duval i zlamenuval. Zač kada bi rečeni sveti prorok Elijaš ili Ilijaš 
pobežal bil zavoj Jezabele krajice, velike božje neprijatejice, ne- 
izgovorne srditosti, koja ga hoteše umoriti, i bil bi došal u puščinu, 
ter onde trudan zaspal pod jednem smrekom i borom, dotaknu se 
ga angel, obudi ga i reče mu: Surge et comede, vstani i blaguj ili 3- Reg. 1 
jeđ, koji prorok kada bi bil pogledal, zagleda pri glave svoje položen 
kruh podpepelnak ili pogaču, koju kada bi bil blaguval i jel, nazopet 
zaspa. I angel drugoč po malom vremene dojde k nemu i zbudi ga, 
ter mu reče: Surge, comede, grandis enim tihi via restat. Vstani, 
blaguj ino jeđ, ar ti još dalek i velik put ostaje, t. j. iti i putuvati. 

Nadaje još ovak sveto' pismo veli: Qui cum surretisset, comedit et 
ambulavit in fortitudine cibi illius quadraginta debus et quadraginta 
noctibus, usque ad montem Dei Horeb. Koji kada bi bil ostal, jel 
je i hodil je u jakosti jestvine one četrdeset dni i četrdeset noči, tija. 
na goru božju Horeb. Spomeni se, spomeni, o krščeniče, da ovo isto 
se tebe, tebe od angela tvojega čuvara vnogokrat po vnuternem 21 . 
nadehnenju i opominanju govori: surge, comede, grandis tibi via 
restat, vstani, vstani i jeđ, veliki ti put putuvati još ostaje. Zač 
ako se hočeš suprot grehom harcuvati i ž nimi biti: vstani, jeđ ov 
sveti sakramentom dostojno, ako hočeš odojati. Ako se takaj z vra¬ 
gom hočeš i ž negovem nadahnenjem i podnukavanjem ter podžiga- 
vanjem pobiti: vstani, jeđ i primi zavetno i pobožno ov sveti šakra- 
mentom i vraga si taki premogal i vse napasti i skušne negove lek- 
mestu i vdije odtiral ino rasipah Ako suprot svetu ovomu himbe¬ 
nomu i čalarnomu vojuvati batrivo i friško želeš: vstani i jeđ: 

ponizno i bogabojazjivo ov prejaki i premoćni sakramentom i 
objednom i on hip predobil si. Da napokon ac konca, ako je vreme 
došlo, ter ti je z ovoga sveta pojti i na dalko, oh Bože, putuvati, 
koliko boje i brže vstani ino dušu tvoju od vsake skrune i truhe 
po poniznoj, pravoj i skrušenoj spovedi očisti, ter ovo presveto 
brašno tela Krištuševa pobožno i vredno jeđ i primi, da tako 
oboružan i ti budeš mogal vu jakosti ovoga svetoga šakramentoma 
i kriposti priti i vlesti na goru božju onu nebesku, ter se u veke 
onde veseliti. 

Stanovito je, i ja zaistinu valujem, da je dobro, pobožno, 
sveto i Bogu drago i vugodno ov sveti šakramentom okolu po¬ 
našati, da se od praveh i verneh krščenikov slavi, diči, moli, 
poštuje i da mu se vsi klanaju klananjem samomu i jedinomu Bogu 
pristojnem i odlučenem, ale vnogo pobožneje je i sveteje je hega 
u duše, srca i tela stan zavetno i bogabojazjivo prijemati, što bi 
ti, o človeče, gustokrat nastojati i činiti, kakoti dobri i Bogu dragi 
krŠčenik, imal. Jer znaj, da ova nebeska jestvina, kolikogodar se 
75. krat dostojno prijemje, |j tolikokrat graciju i milošču božju 
vnoživa ino povekšava i skupa vsi ostali Duha svetoga, dari i 
kriposti, po kojeh pobožneh i bojazjiveh hotenje i pamet iz dobrote 
u dobrotu napreduvanje i povekšavanje čini. Dobro preštimaj i 
premisli, o človek, da je Bog toliko hrbud, trav i korenja zdravo- 
nosna na ozdravjenje vnogeh betegov učinil i odlučil, ne li ada 
pravo i vredno, da bi najplemeniteji del človeka, t. j. dušu ne 
ostavil i ne zapustil, koja je vnogo vekšemi i teškejemi obdana, 
podložna i obvezana betegmi, proti kojem vrlu likariju i izvršeno 
vračtvo Krištuš, nebeski likar i vračitej, je napravil i naredil ov 
sveti šakramentom, koji premočnem i prejakem modušem i zakonom 
trojglava Cerbera psa, t. j. vraga, vse napasti, skušne i tentacije ino 
vse ostalo škodjivo poželenje spečuje, funda i zatira. I ako je 
arka ili skrinica ona staroga teštamentoma pogodbe božje vodu 
bistru i brzu Jordana mogla negda vzdržati, doklam je Juctvo 
Jos. 3 izraelsko preko hega suhemi nogami prošlo, zašto ne bi boje ov 
sveti šakramentom tela Krištuševa, sveto i pobožno prijet, vse 
hudo i žalo srca našega gonenje i vnoge fele pohotenje ino poželenje 
Exod. 4. suzdržal, pače i zevsema zatrl? I ako je šiba ona Mojižeševa 
v- J 4 - takajše vnoga i neizgovorna čuda činila, zašto ada i ov presveti 
Num. 20. sakramentom vekŠa i čudneja, a navlastito i najmre u dušah našeh 
ne bi cinil? Od kojega sam Krištuš u današnem evangeliomu veli: 
Joan 6. Q_ui manducat me, ipse vivet propter me, koji je mene, on hoče 
živeti zaradi mene, t. j. u veke. Kako to dokončajuč današni 
evangeliom tvrdi, ovak govoreči: Qui manducat hunc panem, 
vivet in aeternum, koji blaguje i je ov kruh, živeti hoče u veke. 

Ale ovde znati imate, u četiri stvari na pogibelnost stekohu 
se i spraviše se ovoga sveta, t. j. človek nepokoran ili muška glava, 
t. j. Adam; žena gizdava i ohola, t. j. Eva! drevo prepovedano i 
Gen. 3, sad zakračen od Boga jesti. A ravno je toliko duguvanja i stvari 

milosrdni i vsamoguči Gospodin Bog na ponovjenje i popravjenje 
takajše ovoga sveta odlučil i odredil. Ar proti človeku nepokornomu 
človeka drugoga, tija i nutar do smrti pokornoga i poslušnoga 
suproti položi, t. j. Krištuša; a suproti žene gizdavoj i oholoj, ženu 
:zavetnu, pobožnu i kruto poniznu, t. j. presvetu, preslavnu i 
preodičenu Devicu Mariju; a protiva drevu prepovedanomu 
paredižomskomu ili raja zemajskoga, drevo od živjenja, t. j. Kri- 
štuševo propelo ili razpelo; a suproti pak jestvine one i sadu 
smrtnonosnu živonosan ov tela Krištuševa sakramentom. I tako 
ada, vse zlo, koje je donesal prvi človek, t. j. Adam, odnesal je je 
drugi, t. j. Krištuš; i koje je upejala Eva, odegnala je je i odtirala 
Marija. Što ovako sveti Auguštin, matere cirkve doktor, svedoči: 

Heva occidendo obfuit, Maria vivificando profuit. lila percussit, s. Augus. 
ista sanavit. Eva umorivši naškodila je, Marija oživjučj hasnila je. 28. de SS. 
Ona je vudrila ili ranila, ova je, t. j. Marija ozdravila. I malo daje ^ ul A e ^^ e e 
ovak: O felix obedientia, o insignis gratia! o srečna pokornost i Dearu 
posluha, o prevelika miloŠca! A sveti Epifaniuš biškup pak ovak: 

Heva mortis causa facta est hominibus, per ipsam enim mors 
Ingres sa est in mundum; || Maria vero causa vitae, per quam genita 
est nobis vita et per hane filius Dei venit in mundum, ut, ubi 76. 
.abundavit peccatum, ibi superabundavit et gratia, et unde illata S. Epiph. 
est mors, illinc processit et vita, ut vita pro morte fieret; et qui per jj^P; a ] civ ' 
mulierem nobis vita jactus est, mortem ex muliere induetam s ^' 7 g 3 ' 
excluderet. Eva zrok smrti učinena je Judem, ar po noj smrt vlezla p0 st med. 
je na ov svet; a Marija pako zrok učinena je žitka i živjenja, po 
koje narodil se je nam žitak i živjenje i po ove sin božji došal je 
na ov svet, da kade je obiluval greh, onde zvrhu obiluvala je i 
milošča; i odkuda je donesena smrt, odonud je izašal i žitak, da 
žitak za smrt bi bil; i koji je po žene nam žitak učinen, smrt po 
žene upejanu izegnal bi, izrinul i izhitil. I, da jur dokonam, koje 
je zlo doprineslo i porodilo drevo smrti, drevo žitka izbrisalo je 
je i prepudilo. I tako, rečjum jednum, vse zlo, koje je smrtna ona 
jestvina na ov svet donesla, ov presveti; živonosni kruh tela 
Krištuševa je je prognal i protiral. Od one jestvine rečeno je od 
Boga: In quacunque die comederis ex illo, morte morieris. U koji- Gen. 2. 
godar dan budeš blaguval i jel iz nega, smrtjum hočeš umreti. A od 
ovoga nasuproti veli sam Krištuš vu današhem evangeliju: Qui Joan. 6 . 
manducat hunc panem, vivet in aeternum. Koji je i blaguje kruh 
■ov, živeti hoče u veke. I tako' jur tada na koncu izpunilo se je, što 
mudri veli: Omnia duplicia, unum contra unum et non fecit quid- Eccli. 42. 
quam deesse. Vsa dvojdupla i dvojstruka, jedno suproti jednomu, 
i ne učinil ništar zmankati, nego protivna suprotivnem je zvračil 
i ozdravil. Što, o krščenici, da požutimo i tvrdno poznamo vu nas, 
često i gusto ovu likariju duhovnu i vračtvo prefino, stanovito i 
segurno duš našeh dostojno i vredno prijimjemo, ar to čineč, po 
jakosti i kriposti negovoj živeli budemo u veke s Krištušem i ž nim 
:.se u radosti i raju večnom vekivekoma veselili, Amen. 

C. Ivan Belostenec: (72)' 


Svrha ili konac. 

Na vekšu vsemogučega Gospodina Boga, preblažene Majke- 
mile Marije, svetoga Pavla prvoga puščenika, S. Gregura pape 1 
doktora matere cirkve, na kojega dan srečno, najti trudno ova. 
prodečtva dokonah i vseh svetcev i svetic božjih čast, diku, po¬ 
štenje i slavu, a na moje i oneh, koji je budu štali ale čuli, dušno# 
spasenje, Amen. 


Finiš. 



